DIE LEWE EN MORALITEIT 
VAN JESUS VAN NASARET 


DEUR THOMAS JEFFERSON 





Die lewe en moraliteit 
van Jesus van Nasaret 


SAAMGESTEL DEUR 


THOMAS JEFFERSON 


AFRIKAANSE VERTALING DEUR 
E. W.DE VILLIERS 


Digitale dekblad deur E W DE VILLIERS 
gebaseer op 'n foto citca 1900 deur Leo Schweyer 
van 'n foto reeks genaamd Passionspiele 
Alle regte voorbehou. 


Tweede Afrikaanse weergawe 
vrygestel onder die internasionale 


"Creative Commons-Attribution-ShareAlike (CC-BY-SA)" 
lisensie 


Eerste Afrikaanse weergawe kopiereg O 2014 E W DE VILLIERS 
ISBN: 1505443628 
ISBN-13: 978-1505443622 


Rig asseblief korreksies en korrespondensie aan: 
etienne.wouter.devilliers@gmail.com 


— 


VD Oo -AH OU KB UL ND 





INHOUD 


Voorwoord 


Jesus se geboorte, sy doop en Johannes se dood 
Die Bergpredikasie 

Die Bergpredikasie vervolg 

Vermanings en gelykenisse 

Gelykenisse en die Koninkryk 

Vermanings en sendeling instruksies 

Die slegte dienskneg en die fees van die Tabernakels 
Die egbrekende vrou, die goeie herder, die 
Vermanings en gelykenisse (die verlore seun) 
Gelykenisse en komende Koninkryk 
Vermaninge, gelykenisse en Saggeis 

Jesus gaan na Jerusalem 

Aanmanings en die dag van Oordeel 
Gelykenisse en die dag van Oordeel 

Pasga en Getsemane 

Jesus voor Kajafas, Pilatus en Herodes 


Jesus se dood 


Bylaag A: Vers-lys 
Bylaag B: Die soeke na die historiese Jesus 
Bylaag C: Die moraliteit van Thomas Jefferson 


Bylaag D: Afrikaanse vertaling notas 


GUd U UUUUUUUUUUBEUUUG H 


G U U 





103 





Thomas Jefferson soos gestilder deur 
Charles Wilson Peale in 1791 


vi 


VOORWOORD 


Hierdie boek 'die lewe en moraliteit van Jesus van Nasaret', was 
saamgestel deur een van Amerika se bekendste staats-vaders Thomas 
Jefferson. Wat die inhoud betref is dit 'n chronologiese samestelling van 
die lewe van Jesus soos vertel deur die skrywers van die vier kanonieke 
evangelies. 


Jefferson verwyder enige verwysings in die teks na die wonderwerke 
en goddelike aspekte van Jesus se verhaal. Die doel van hierdie oefening 
is sodat die leser 'n insig verkry in die lewe van Jesus as mens en nie as 'n 
verhewe God nie. Maar watter doel sou dit dien om Jesus as mens te sien 
en nie as bonatuurlike verlosser nie? 


Die antwoord is redelik ooglopend in die feit dat enige gelowige nie 
Jesus se voetstappe presies kan navolg nie. Die krag en mag om 
wonderwerke te verrig ontbreek ongelukkig in die oorgrote meerderheid 
se realiteit. Wat wel deur die gelowige vermag kan word is om die 
filosofie en sedes van Jesus as mens te ondersoek en om daardie 
gedeeltes van sy lewe te bepeins en toe te pas. Dit is hierdie kortpad wat 
die boek van Jefferson vir die leser versigtig uitsif en aanbied. 


Hierdie boekie van Jefferson was in die nabye verlede belangrik geag 
en 'n kopie was aan elke nuwe lid van die Amerikaanse kongres uitgegee 
tussen die jare 1905 en 1951. Die doel was om vir hierdie nuwe lede 'n 
tasbare morele kompas te verskaf sodat hulle die erns van hulle amp mag 
besef. Vandag word die boek meerendeels as 'n historiese dokument 
geag, maat wat moontlik misgekyk word is die onskatbare waarde wat dit 
steeds vir die moderne leser kan inhou. Omdat daar geen groter impak 
vir 'n persoon is as om 'n boek in hulle eie moedertaal te lees nie, is die 
Afrikaanse vertaling van hierdie boek onderneem. 


Vir die ongelowige leser kan hierdie boek ook waarde verskaf omdat 
dit 'n goeie insig verleen aan Christelike filosofie en denke. Jefferson se 
boek kan ook as die eerste ernstige poging oorweeg word in die soeke 


vil 


na die geskiedkundige Jesus deur middel van 'n kritiese ondersoek van 
die evangelies. 


Aan die einde van die boek is daar vier bylae: Die chronologiese vers- 
lys wat Jefferson gebruik het vir die samestelling van die boek, 'n 
bespreking van die getuienis vir die historiese Jesus, 'n opsomming van 
Jefferson se godsdienstige uitkyk en 'n kort vertaling nota aangaande die 
Afrikaanse vertaling. 


Hopelik sal die leser, skepties of gelowig, na die lees van hierdie 
boekie tot nuwe insigte kom aangaande die lewe en moraliteit van Jesus 
van Nasatet. 

Met groot dank aan Thomas Jefferson. 


E.W. DE VILLIERS 
2014 

DIE LEWE EN MORALITEIT VAN JESUS VAN NASARET 


HOOFSTUK 1 
JESUS SE GEBOORTE, sY DOOP 
EN JOHANNES SE DOOD 


En in daardie dae het daar 'n bevel uitgegaan van keiser Augustus dat die 
hele wêreld ingeskryf moes word. Hierdie eerste inskrywing het 
plaasgevind toe Cirenius goewerneur van Sirië was. En almal het gegaan 
om ingeskryf te word, elkeen na sy eie stad. En Josef het ook opgegaan 
van Galilea, uit die stad Nasaret, na Judea, na die stad van Dawid, wat 
Betlehem genoem word, omdat hy uit die huis en geslag van Dawid was, 
om hom te laat inskrywe saam met Maria, die vrou aan wie hy hom 
verloof het, wat swanger was. En terwyl hulle daar was, is die dae vervul 
dat sy moes geboorte gee; en sy het haar eersgebore Seun gebaar en 
Hom toegedraai in doeke en Hom in die krip neergelê, omdat daar vir 
hulle geen plek in die herberg was nie. 


En toe agt dae vervul was, dat hulle die kindjie sou besny, het hulle 
Hom Jesus genoem, die naam wat deur die engel gegee is voor sy 
ontvangenis in die moederskoot. En toe hulle alles volbring het wat 
volgens die wet van die Here was, het hulle teruggegaan na Galilea, na 
hulle stad Nasaret. 


En die Kindjie het gegroei en sterk geword in die Gees en vol van 
wysheid. En die genade van God was op Hom. En toe Hy twaalf jaar 
oud was, het hulle, volgens die gebruik van die fees, na Jerusalem 
opgegaan. En nadat die feesdae vir hulle verby was, en terwyl hulle 
teruggaan, het die Kind Jesus in Jerusalem agtergebly; en Josef en sy 
moeder het dit nie geweet nie. Maar omdat hulle gedink het dar Hy by 

die reisgeselskap was, het hulle 'n dagreis vêr gegaan en Hom onder die 
familie en onder die bekendes gesoek. En toe hulle Hom nie vind nie, 
het hulle teruggegaan na Jerusalem en Hom gesoek. 


En n4 drie dae het hulle Hom in die tempel gevind, terwyl Hy in die 
midde van die leraars sit en na hulle luister en hulle uitvra. En almal wat 
Hom gehoor het, was verbaas oor sy verstand en sy antwoorde. En toe 
hulle Hom sien, was hulle verslae. En sy moeder sê vir Hom: “Kind, 
waarom het jy so met ons gemaak? Kyk, jou vader en ek het jou met 
angs gesoek.” En Hy het saam met hulle gegaan en in Nasaret gekom, en 
Hy was hulle onderdanig. En sy moeder het al hierdie dinge in haar hart 
bewaar. En Jesus het toegeneem in wysheid en grootte en in genade by 
God en die mense. 


En in die vyftiende jaar van die regering van keiser 'Tiberius, toe 
Pontius Pilatus goewerneur was van Judea en Herodes viervors van 
Galilea, en Filippus, sy broer, viervors van lturea en die land 
Trachonitus, en Lisanias viervors van Abilene, tydens die 
hoëpriesterskap van Annas en Kajafas, het die woord van God gekom 
tot Johannes, die seun van Sagaria, in die woestyn. Johannes het gekom 
en was besig om in die woestyn te doop en die doop van bekering tot 
vergifnis van sondes te verkondig. En hy, Johannes, het 'n kleed gedra 
van kameelhare en `n leergord om sy heupe, en sy voedsel was sprinkane 
en wilde heuning. En Jerusalem en die hele Judea en die hele omtrek van 
die Jordaan het uitgegaan na hom toe. En hulle is deur hom in die 
Jordaan gedoop met belydenis van hulle sondes. 


Toe het Jesus van Galilea na die Jordaan, na Johannes gekom om 
deur hom gedoop te word. En Hy, Jesus, was omtrent dertig jaar oud toe 
Hy begin leer het. 


Daarna het Hy na Kapernaim afgegaan, Hy en sy moeder en sy 
broers en sy dissipels, en hulle het daar nie baie dae gebly nie. En die 
pasga van die Jode was naby, en Jesus het opgegaan na Jerusalem. En Hy 
het in die tempel gevind die wat beeste en skape en duiwe verkoop, en 
die geldwisselaars wat daar sit. En Hy het 'n sweep van toutjies gemaak 
en almal uit die tempel uitgedrywe, ook die skape en die beeste, en die 

kleingeld van die wisselaars het Hy uitgegooi en hulle tafels omgekeer. 
En vir die duiweverkopers het Hy gesê: “Neem daardie dinge hier weg; 
moenie die huis van my Vader 'n handelshuis maak nie.” 


Hierna het Jesus en sy dissipels na die land van Judea gegaan, en Hy 
het daar met hulle vertoef en gedoop. En toe Jesus hoor dat Johannes in 
die gevangenis gesit was, het Hy na Galilea teruggegaan. Want Herodes 
self het gestuur en Johannes gevange geneem en hom in die gevangenis 
geboei, vanweë Herédias, die vrou van Filippus, sy broer, omdat hy met 
haar getrou het. Want Johannes het aan Herodes gesê: “Dit is u nie 
geoorloof om u broer se vrou te hê nie.” En Herédias het 'n oog op 
hom gehad en wou hom om die lewe bring en sy kon nie. Want Herodes 
was bang vir Johannes, omdat hy wis dat hy 'n regverdige en heilige man 
was, en hy het hom beskerm; en nadat hy hom gehoor het, het hy baie 
dinge gedoen en graag na hom geluister. En op die geskikte dag, toe 
Herodes op sy verjaarsdag vir sy groot manne en die owerstes oor 
duisend en die vernaamstes van Galilea `n maaltyd gegee het; en toe die 
dogter van dieselfde Herodias inkom en dans, en Herodes en die wat 
Saam aan tafel was, behaag, sê die koning vir die meisie: “Vra my net wat 
jy wil, en ek sal dit aan jou gee.” En hy het vir haar gesweer: “Net wat jy 
my vra, sal ek jou gee, al was dit ook die helfte van my koninkryk.” 
Daarop gaan sy uit en sê vir haar moeder: Wat sal ek vra? Toe antwoord 
sy: “Die hoof van Johannes die Doper.” En dadelik gaan sy haastig in na 
die koning en vra en sê: “Ek wil hê dat u my op die daad die hoof van 
Johannes die Doper op 'n skottel gee.” Toe word die koning baie 
bedroef, maar ter wille van die eed en die wat saam aan tafel was, wou hy 
haar nie afwys nie. En die koning stuur dadelik een van sy lyfwag met die 
bevel om sy hoof te bring; en hy het gegaan en hom in die gevangenis 
onthoof en sy hoof op 'n skottel gebring en dit aan die meisie gegee, en 
die meisie het dit aan haar moeder gegee. 


En hulle het in Kapernaim gekom, en dadelik op die sabbat het Hy 
in die sinagoge ingegaan en begin leer. En hulle was verslae oor sy leer, 
want Hy het hulle geleer soos een wat gesag het en nie soos die 
skrifgeleerdes nie. 


In daardie tyd het Jesus op die sabbat deur die gesaaides geloop, en sy 

dissipels het honger geword en are begin pluk en eet. Maar toe die 
Fariseërs dit sien, sê hulle vir Hom: Kyk, u dissipels doen wat nie 
geoorloof is om op die sabbat te doen nie. Maar Hy sê vir hulle: “Het 
julle nie gelees wat Dawid gedoen het nie - toe hy en die wat saam met 
hom was, honger gehad het - hoe hy in die huis van God gegaan en die 
toonbrode geëet het wat vir hom en die wat saam met hom was, nie 
geoorloof was om te eet nie, maar net vir die priesters alleen? Of het julle 
nie in die wet gelees dat die priesters op die sabbat in die tempel die 
sabbat ontheilig en onskuldig is nie?” En Hy het daarvandaan weggegaan 
en in hulle sinagoge gekom. En daar was 'n man met 'n verdorde hand, 
en hulle het Hom gevra en gesê: “Is dit geoorloof om op die sabbat 
gesond te maak?” - sodat hulle Hom sou kan aankla. Maar Hy sê vir 
hulle: “Watter mens sal daar onder julle wees wat een skaap het, en as dit 
op die sabbat in `n sloot val, dit nie sal gryp en uithaal nier Hoeveel meer 
is 'n mens dan nie werd as `n skaap nie! So is dit dan geoorloof om op 
die sabbat goed te doen.” En Hy sê vir hulle: “Die sabbat is gemaak vir 
die mens, nie die mens vir die sabbat nie.” Daarop het die Fariseërs 
uitgegaan en saam raad gehou teen Hom, sodat hulle Hom sou kan 
ombring. “Toe Jesus dit bemerk, het Hy daarvandaan weggegaan, en 
groot menigtes het Hom gevolg. 


En Hy het in daardie dae uitgegaan na die berg om te bid en die nag in 
die gebed tot God deurgebring. En toe dit dag geword het, het Hy sy 
dissipels na Hom geroep en twaalf van hulle uitgekies, wat Hy apostels 
genoem het: Simon wat Hy Petrus genoem het, en Andreas, sy broer; 
Jakobus en Johannes; Filippus en Bartholomeis; Matthéis en Thomas; 
Jakobus, die seun van Alfeus, en Simon wat Yweraar genoem word; 
Judas, die seun van Jakobus, en Judas Iskariot, wat die verraaier geword 
het. En Hy het met hulle afgeklim en op 'n gelyk plek gaan staan, en daar 
was 'n skare van sy dissipels en 'n groot menigte van die volk van die 
hele Judea en Jerusalem en die kusstreek van Tirus en Sidon af, wat 
gekom het om Hom te hoor. 


DIE LEWE EN MORALITEIT VAN JESUS VAN NASARET 


HOOFSTUK 2 
DIE BERGPREDIKASIE 


En toe Hy die skare sien, het Hy op die berg geklim; en nadat Hy gaan 
sit het, het sy dissipels na Hom gekom; en Hy het sy mond geopen en 
hulle geleer en gesê: “Salig is die wat arm van gees is, want aan hulle 
behoort die koninkryk van die hemele. Salig is die wat treur, want hulle 
sal vertroos word. Salig is die sagmoediges, want hulle sal die aarde 
beërwe. Salig is die wat honger en dors na die geregtigheid, want hulle sal 
versadig word. Salig is die barmhartiges, want aan hulle sal 
barmhartigheid bewys word. Salig is die wat rein van hart is, want hulle 
sal God sien. Salig is die vredemakers, want hulle sal kinders van God 
genoem word. Salig is die wat vervolg word ter wille van die 
geregtigheid, want aan hulle behoort die koninkryk van die hemele. Salig 
is julle wanneer die mense julle beledig en vervolg en valslik allerhande 
kwaad teen julle spreek om My ontwil. Verbly en verheug julle omdat 
julle loon groot is in die hemele; want so het hulle die profete vervolg 
wat voor julle gewees het.” 


“Maar wee julle, rykes, want julle het jul troos weg. Wee julle wat vol 
is, want julle sal honger ly. Wee julle wat nou lag, want julle sal treur en 
ween. Wee julle wanneer al die mense goed van julle praat, want hulle 
vaders het net so aan die valse profete gedoen.” 


“Julle is die sout van die aarde, maar as die sout laf geword het, 
waarmee sal dit gesout word? Dit deug nêrens meer voor as om buite 
gegooi en deur die mense vertrap te word nie. Julle is die lig van die 
wêreld. 'n Stad wat bo-op 'n berg lê, kan nie weggesteek word nie; en 'n 
mens steek ook nie 'n lamp op en sit dit onder die maatemmer nie, maat 
op die staander, en dit skyn vir almal wat in die huis is. Laat julle lig so 
skyn voor die mense, dat hulle julle goeie werke kan sien en julle Vader 
wat in die hemele is, verheerlik. 


Moenie dink dat Ek gekom het om die wet of die profete te ontbind 
nie. Ek het nie gekom om te ontbind nie, maar om te vervul. Want 

voorwaar Ek sê vir julle, voordat die hemel en die aarde verbygaan, sal 
nie een jota of een titteltjie van die wet ooit verbygaan totdat alles gebeur 
het nie. Elkeen dus wat een van die minste van hierdie gebooie breek en 
die mense sê leer, sal die minste genoem word in die koninkryk van die 
hemele; maar elkeen wat dit doen en leer, hy sal groot genoem word in 
die koninkryk van die hemele. 


Want Ek sê vir julle dat, as julle geregtigheid nie oorvloediger is as dié 
van die skrifgeleerdes en Fariseërs nie, julle nooit in die koninkryk van 
die hemele sal ingaan nie. Julle het gehoor dat aan die mense van die ou 
tyd gesê is: "Jy mag nie doodslaan nie, maar elkeen wat doodslaan, moet 
verantwoording doen voor die gereg.” Maar Ek sê vir julle dat elkeen wat 
vir sy broeder sonder rede kwaad is, verantwoording moet doen voor die 
gereg; en elkeen wat vir sy broeder sê: 'Raka!' moet verantwoording doen 
voor die Groot Raad; en elkeen wat sê 'Jou dwaas! moet 
verantwoording doen in die helse vuur. As jy dan jou gawe na die altaar 
bring en dit jou daar byval dat jou broeder iets teen jou het, laat jou gawe 
daar voor die altaar bly en gaan versoen jou eers met jou broeder, en 
kom dan en bring jou gawe. Wees gou goedgesind teenoor jou teëparty 
so lank as jy nog saam met hom op die pad is, sodat die teëparty jou nie 
miskien oorgee aan die regter en die regter jou oorgee aan die 
geregsdienaar en jy in die gevangenis gewerp word nie. Voorwaar Ek sê 
vir jou, jy sal daar sekerlik nie uitkom voordat jy die laaste oortjie betaal 
het nie. 


Julle het gehoor dat aan die mense van die ou tyd gesê is: "Jy mag nie 
egbreek nie." Maar Ek sê vir julle dat elkeen wat na 'n vrou kyk om haar 
te begeer, reeds in sy hart met haar egbreuk gepleeg het. As jou 
regteroog jou dan laat struikel, ruk dit uit en gooi dit weg van jou af; 
want dit is vir jou beter dat een van jou lede vergaan en nie jou hele 
liggaam in die hel gewerp word nie. En as jou tegterhand jou laat 
struikel, kap dit af en gooi dit weg van jou af; want dit is vir jou beter dat 
een van jou lede vergaan en nie jou hele liggaam in die hel gewerp word 
nie. 


Daar is ook gesê: 'Elkeen wat van sy vrou skei, moet haar 'n skeibrief 
ee." Maar Ek sê vir julle dat elkeen wat van sy vrou skei, behalwe 

omtede van hoerery, maak dat sy egbreuk pleeg, en elkeen wat die 
geskeide vrou trou, pleeg egbreuk. 


Verder het julle gehoor dat aan die mense van die ou tyd gesê is: "Jy 
mag nie vals sweer nie, maar jy moet jou ede aan die Here hou.' Maar Ek 
sê vir julle: Sweer hoegenaamd nie - nie by die hemel nie, omdat dit die 
troon van God is; ook nie by die aarde nie, omdat dit die voetbank van 
sy voete is; ook nie by Jerusalem nie, omdat dit die stad is van die groot 
Koning; ook by jou hoof mag jy nie sweer nie, omdat jy nie een haar wit 
of swatt kan maak nie. Maar laat julle woord wees: Ja ja, nee nee. Wat 
meer as dit is, is uit die Bose. 
`Julle het gehoor dat daar gesê is: 'Oog vir oog en tand vir tand." Maat 
Ek sê vir julle dat julle 'n slegte mens nie moet weerstaan nie; maat as 
iemand jou op jou tegterwang slaan, draai ook die ander een na hom toe. 
En hy wat met jou na die gereg wil gaan en jou onderkleed wil neem, laat 
hom ook die bo-kleed kry. En elkeen wat van jou een myl afdwing, loop 
met hom twee myl saam. Gee aan hom wat jou iets vra, en wys hom nie 
af wat van jou wil leen nie. Julle het gehoor dat daar gesê is: "Jy moet jou 
naaste liefhê en jou vyand moet jy haat.” Maar Ek sê vir julle: Julle moet 
jul vyande liefhê; seën die wat vir julle vervloek, doen goed aan die wat 
vir julle haat, en bid vir die wat julle beledig en julle vervolg; sodat julle 
kinders kan word van julle Vader wat in die hemele is; want Hy laat sy 
SOn opgaan oor slegtes en goeies, en Hy laat reën op regverdiges en 
onregverdiges. Want as julle liefhet die wat vir julle liefhet, watter loon 
het julle? Doen die tollenaars nie ook dieselfde nie? En as julle net jul 
broeders groet, wat besonders doen julle dan? Doen die tollenaars nie 
ook so nie?” 


“En as julle leen aan dié van wie julle hoop om terug te ontvang, 
watter dank het julle? Want die sondaars leen ook aan die sondaars, om 
net soveel terug te ontvang. Maar julle moet jul vyande liefhê en goed 
doen en leen sonder om iets terug te verwag, en julle loon sal groot wees; 
en julle sal kinders van die Allerhoogste wees; want Hy self is 
goedertieren oor die ondankbares en slegtes. Wees dan barmhartig, soos 
julle Vader ook barmhartig is.” 


THOMAS JEFFERSON 





Die Bergpredikasie soos geskilder deur Carl Heinrich Bloch 1677 

HOOFSTUK 3 
DIE BERGPREDIKASIE VERVOLG 


“Pas op dat julle nie jul liefdadigheid voor die mense bewys om deur 
hulle gesien te word nie; anders het julle geen loon by julle Vader wat in 
die hemele is nie. Wanneer jy dan liefdadigheid bewys, moenie 'n 
trompet voor jou blaas soos die geveinsdes in die sinagoges en op die 
strate doen, dat hulle deur die mense geëer kan word nie. Voorwaar Ek 
sê vir julle, hulle het hul loon weg. Maar jy, as jy liefdadigheid bewys, laat 
jou linkerhand nie weet wat jou regterhand doen nie, sodat jou 
liefdadigheid in die verborgene kan wees; en jou Vader wat in die 
verborgene sien, Hy sal jou in die openbaar vergelde. 


En wanneer jy bid, moet jy nie wees soos die geveinsdes nie; want 
hulle hou daarvan om in die sinagoges en op die hoeke van die strate te 
staan en bid, om deur die mense gesien te word. Voorwaar Ek sê vir julle 
dat hulle hul loon weg het. Maar jy, wanneer jy bid, gaan in jou 
binnekamer, sluit jou deur en bid jou Vader wat in die verborgene is; en 
jou Vader wat in die verborgene sien, sal jou in die openbaar vergelde. 


En as julle bid, gebruik nie 'n ydele herhaling van woorde soos die 
heidene nie, want hulle dink dat hulle deur hul baie woorde verhoor sal 
word. Moet dan nie soos hulle word nie, want jul Vader weet wat julle 
nodig het voordat julle Hom vra. 


So moet julle dan bid: Onse Vader wat in die hemele is, laat u Naam 
geheilig word; laat u koninkryk kom; laat u wil geskied, soos in die hemel 
net so ook op die aarde; gee ons vandag ons daaglikse brood; en vergeef 
ons ons skulde, soos ons ook ons skuldenaars vergewe; en lei ons nie in 
versoeking nie, maar verlos ons van die Bose. Want aan U behoort die 
koninkryk en die krag en die heerlikheid tot in ewigheid. Amen.' 


Want as julle die mense hulle oortredinge vergewe, sal julle hemelse 
Vader julle ook vergewe. Maar as julle die mense hulle oortredinge nie 


vergewe nie, sal julle Vader julle oortredinge ook nie vergewe nie. En 


9 


THOMAS JEFFERSON 


wanneer julle vas, moenie lang gesigte trek soos die geveinsdes nie; want 
hulle mismaak hul gesigte, sodat dit deur die mense gesien kan word dat 
hulle vas. Voorwaar Ek sê vir julle, hulle het hul loon weg. 


Maar jy, as jy vas, salf jou hoof en was jou gesig, sodat jy nie die 
mense laat sien dat jy vas nie, maar jou Vader wat in die verborgene is; 
en jou Vader wat in die verborgene sien, sal jou in die openbaar vergelde. 
Moenie vir julle skatte bymekaarmaak op die aarde, waar mot en roes 
verniel en waar diewe inbreek en steel nie; maar maak vir julle skatte 
bymekaar in die hemel, waar geen mot of roes verniel nie en waar diewe 
nie inbreek en steel nie; want waar julle skat is, daar sal julle hart ook 
wees. 


Die lamp van die liggaam is die oog. As jou oog dan reg is, sal jou 
hele liggaam verlig wees. Maar as jou oog verkeerd is, sal jou hele 
liggaam donker wees. As dan die lig in jou donkerheid is, hoe groot is die 
donkerheid nie! 


Niemand kan twee here dien nie; want Of hy sal die een haat en die 
ander liefhê, Of hy sal die een aanhang en die ander verag. Julle kan nie 
God én Mammon dien nie! Daarom sê Ek vir julle: Moenie julle kwel 
Oor jul lewe - wat julle sal eet en wat julle sal drink nie; of oor jul liggaam 
- wat julle sal aantrek nie. Is die lewe nie meer as die voedsel en die 
liggaam as die klere nie? 


Kyk na die voëls van die hemel; hulle saai nie en hulle maai nie en 
hulle bring nie bymekaar in skure nie, en tog voed julle hemelse Vader 
hulle. Is julle nie baie meer werd as hulle nie? Wie tog onder julle kan, 
deur hom te kwel, een el by sy lengte voeg? En wat kwel julle jul oor 
klere? Let op die lelies van die veld, hoe hulle groei; hulle arbei nie en 
hulle spin nie; en Ek sê vir julle dat selfs Salomo in al sy heerlikheid nie 
bekleed was soos een van hulle nie. 


As God dan die gras van die veld, wat vandag daar is en more in 'n 
oond gegooi word, so beklee, hoeveel te meer vir julle, kleingelowiges? 
Daarom moet julle jul nie kwel en sê: 'Wat sal ons eet, of wat sal ons 
drink, of wat sal ons aantrek nie?' Want na al hierdie dinge soek die 

heidene; want julle hemelse Vader weet dat julle al hierdie dinge nodig 
het. Maar soek eers die koninkryk van God en sy geregtigheid, en al 
hierdie dinge sal vir julle bygevoeg word. Kwel julle dus nie oor more 
nie, want more sal hom oor sy eie dinge kwel. Elke dag het genoeg aan 
sy eie kwaad.” 


“Moenie oordeel nie, sodat julle nie geoordeel word nie. Want met 
die oordeel waarmee julle oordeel, sal julle geoordeel word; en met die 
maat waarmee julle meet, sal weer vir julle gemeet word.” 


“Gee, en aan julle sal gegee word. 'n Goeie maat wat ingedruk en 
geskud en oorlopend is, sal hulle in jul skoot gee, want met dieselfde 
maat waarmee julle meet, sal weer vir julle gemeet word.” 


“En waarom sien jy die splinter in die oog van jou broeder, maar die 
balk in jou eie oog merk jy nie op nier Of hoe sal jy vir jou broeder sê: 
'Laat my toe om die splinter uit jou oog uit te haal, en kyk, in jou eie oog 
is die balk! Geveinsde, haal eers die balk uit jou oog uit, en dan sal jy 
goed sien om die splinter uit die oog van jou broeder uit te haal. 


Moenie wat heilig is, aan die honde gee nie; en gooi julle pêrels nie 
voor die varke nie, sodat hulle dit nie miskien met hulle pote vertrap en 
omdraai en julle verskeur nie. Bid, en vir julle sal gegee word; soek, en 
julle sal vind; klop, en vir julle sal oopgemaak word. Want elkeen wat 
bid, ontvang; en hy wat soek, vind; en vir hom wat klop, sal oopgemaak 
word. 


Of watter mens is daar onder julle wat, as sy seun hom brood vra, 
aan hom 'n klip sal gee; en as hy 'n vis vra, aan hom 'n slang sal gee? As 
julle wat sleg is, dan weet om goeie gawes aan julle kinders te gee, 
hoeveel te meer sal julle Vader wat in die hemele is, goeie dinge gee aan 
die wat Hom bid! Alles wat julle dan wil hê dat die mense aan julle moet 
doen, net so moet julle aan hulle ook doen; want dit is die wet en die 
profete. 


Gaan in deur die nou poort, want breed is die poort en wyd is die pad 
wat na die verderf lei, en daar is baie wat daardeur ingaan. Want die 

Oort is nou en die pad is smal wat na die lewe lei, en daar is min wat dit 
r] 
vind. 


Maar pas op vir die valse profete wat in skaapsklere na julle kom en 
van binne roofsugtige wolwe is. Aan hulle vrugte sal julle hulle ken. 'n 
Mens pluk tog nie druiwe van dorings of vye van distels nie! So dra elke 
goeie boom goeie vrugte; maar 'n slegte boom dra slegte vrugte. 'n Goeie 
boom kan geen slegte vrugte dra nie, en 'n slegte boom ook geen goeie 
vrugte nie. Elke boom wat nie goeie vrugte dra nie, word uitgekap en in 
die vuur gegooi. So sal julle hulle dan aan hul vrugte ken.” 


“Die goeie mens bring uit die goeie skat van sy hart goeie dinge te 
voorskyn, en die slegte mens bring uit die slegte skat slegte dinge te 
voorskyn. Maar Ek sê vir julle dat van elke ydele woord wat die mense 
praat, daarvan moet hulle rekenskap gee in die oordeelsdag. Want uit jou 
woorde sal jy geregverdig word, en uit jou woorde sal jy veroordeel 
word.” 


“Elkeen dan wat na hierdie woorde van My luister en dit doen, hom sal 
Ek vergelyk met 'n verstandige man wat sy huis op die rots gebou het. 
En die reën het geval en die waterstrome het gekom en die winde het 
gewaai en teen daardie huis aangestorm, en dit het nie geval nie, want sy 
fondament was op die rots. 


En elkeen wat na hierdie wootde van My luister en dit nie doen nie, 
sal vergelyk word met 'n dwase man wat sy huis op die sand gebou het. 
En die reën het geval en die waterstrome het gekom en die winde het 
gewaai en teen daardie huis aangestorm en dit het geval, en sy val was 
groot.” En toe Jesus hierdie woorde geëindig het, was die skare verslae 
oor sy leer; want Hy het hulle geleer soos een wat gesag het, en nie soos 
die skrifgeleerdes nie. 

HOOFSTUK 4 
VERMANINGS EN GELYKENISSE 


En toe Hy van die berg afkom, het groot menigtes Hom gevolg; En Hy 
was verwonderd oor hulle ongeloof. Daarop het Hy die dorpe rondom 
deurgegaan en geleer. “Kom na My toe, almal wat vermoeid en belas is, 
en Ek sal julle rus gee. Neem my juk op julle en leer van My, want Ek is 
sagmoedig en nederig van hart, en julle sal rus vind vir julle siele; want 
my juk is sag en my las is lig.” 


En een van die Fariseërs het Hom genooi om by hom te eet; en Hy 
het in die huis van die Fariseër gekom en aan tafel gegaan. En toe 'n 
vrou in die stad, wat 'n sondares was, verneem dat Hy in die Fariseër se 
huis aan tafel was, het sy 'n albaste fles met salf gebring en agter by sy 
voete gaan staan en geween; en sy het sy voete begin natmaak met haar 
trane en hulle afgedroog met die hare van haar hoof; en sy het sy voete 
gesoen en met salf gesalf. 


Toe die Fariseër wat Hom genooi het, dit sien, sê hy by homself: 
“Hy, as Hy 'n profeet was, sou geweet het wie en watter soort vrou dit is 
wat Hom aanraak; want sy is 'n sondares.” En Jesus antwoord en sê vir 
hom: “Simon, Ek het iets om aan jou te sê.” En hy antwoord: “Meester, 
spreek.” 


Hy sê toe: ““n Sekere geldskieter het twee skuldenaars gehad; die een 
het vyf honderd pennings geskuld en die ander een vyftig; en omdat 
hulle niks gehad het om te betaal nie, het hy dit aan altwee geskenk. Sê 
nou, wie van hulle sal hom die meeste liefhê?” En Simon antwootd en 
sê: “Ek veronderstel dié een aan wie hy die meeste geskenk het.” En Hy 
antwoord hom: “Jy het reg geoordeel.” 


Daarop draai Hy om na die vrou en sê vir Simon: “Sien jy hierdie 
vrou? Ek het in jou huis gekom - water het jy nie vir my voete gegee nie; 

maar sy het met haar trane my voete natgemaak en met die hare van haar 
hoof afgedroog. 'n Soen het jy My nie gegee nie; maar sy het, vandat sy 
ingekom het, nie opgehou om my voete te soen nie. Met olie het jy my 
hoof nie gesalf nie; maar sy het my voete met salf gesalf.” 


Sy broers en sy moeder het toe gekom, en terwyl hulle buite staan, 
stuur hulle na Hom om Hom te toep. En 'n skare het tondom Hom 
gesit. Hulle sê toe vir Hom: “U moeder en u broers soek U daarbuite.” 
En Hy antwoord hulle en sê: “Wie is my moeder of my broers?” En Hy 
kyk rond na die wat rondom Hom sit, en sê: “Da4r is my moeder en my 
broers! Want elkeen wat die wil van God doen, die is my broer en my 
suster en moeder.” 


Toe vertel Hy hulle hierdie gelykenis: “'n Ryk man se grond het goed 
gedra. En hy het by homself geredeneer en gesê: War sal ek doen, want 
ek het geen plek waar ek my oes kan insamel nie?' Toe sê hy: 'Dit sal ek 
doen: ek sal my skure afbreek en groter bou, en ek sal daar al my 
opbrengste en my goed insamel. En ek sal vir my siel sê: 'Siel, jy het baie 
goed wat weggesit is vir baie jare; neem rus, eet, drink, wees vrolik." Maar 
God het aan hom gesê: 'ou dwaas, in hierdie nag sal hulle jou siel van 
jou afeis; en wat jy gereedgemaak het, wie s'n sal dit wees?" So gaan dit 
met hom wat vir homself skatte vergader en nie ryk is in God nie.” 


En Hy het aan sy dissipels gesê: Daarom sê Ek vir julle: “Moenie julle 
kwel oor jul lewe, wat julle sal eet, of oor jul liggaam, wat julle sal aantrek 
nie. Die lewe is meer as die voedsel en die liggaam as die klere. Kyk na 
die kraaie, want hulle saai nie en hulle maai nie; hulle het geen 
voorraadkamer of skuur nie, en tog voed God hulle. Hoeveel meer is 
julle nie werd as die voëls niel” 


“En wie onder julle kan, deur hom te kwel, een el by sy lengte voeg? 
As julle dan selfs nie die geringste kan doen nie, waarom kwel julle jul 
oor die ander dinge? Kyk na die lelies, hoe hulle groei: hulle arbei nie en 
hulle spin nie; en Ek sê vir julle, selfs Salomo in al sy heerlikheid was nie 
bekleed soos een van hulle nie. As God dan die gras van die veld wat 
vandag daar is en more in 'n oond gegooi word, so beklee, hoeveel meer 
vir julle, kleingelowiges! Julle moet ook nie soek wat julle sal eet of wat 

julle sal drink nie, en julle nie ongerus maak nie; want al hierdie dinge 
soek die nasies van die wêreld, en julle Vader weet dat julle hierdie dinge 
nodig het. Maar soek die koninkryk van God, en al hierdie dinge sal vir 
julle bygevoeg word.” 


“Moenie vrees nie, klein kuddetjie, want julle Vader het 'n welbehae 
daarin gehad om aan julle die koninkryk te gee. Verkoop julle besittings 
en gee aalmoese; maak vir julle beurse wat nie oud word nie, 'n skat in 
die hemel wat onuitputlik is, waar geen dief by kom of mot verteer nie. 
Want waar julle skat is, daar sal julle hart ook wees. Laat julle heupe 
omgord wees en julle lampe aan die brand. En julle moet wees soos 
mense wat op hulle heer wag wanneer hy van die bruilof terugkom, 
sodat hulle dadelik vir hom kan oopmaak as hy kom en aanklop.” 


“Gelukkig is daardie diensknegte vir wie die heer wakker sal vind as 
hy kom. Voorwaar Ek sê vir julle, hy sal hom omgord en hulle aan tafel 
laat gaan en hulle kom bedien. En as hy in die tweede of in die derde 
nagwaak kom, en dit so vind gelukkig is daardie diensknegte. Maar weet 
dit: as die huisheer geweet het in watter uur die dief sou kom, sou hy 
gewaak het en nie in sy huis laat inbreek het nie. Julle moet dan ook 
gereed wees, omdat die Seun van die mens kom op 'n uur dat julle dit nie 
verwag nie.” 


Toe sê Petrus vir Hom: “Here, vertel U hierdie gelykenis vir ons of 
ook vir almal?” En die Here antwoord: Wie is dan die getroue en 
verstandige bestuurder wat die heer oor sy diensvolk sal aanstel om hulle 
rantsoen op tyd te gee? Gelukkig is daardie dienskneg vir wie sy heer, as 
hy kom, sê besig sal vind. Waarlik, Ek sê vir julle, hy sal hom oor al sy 
besittings aanstel.” 


“Maar as daardie dienskneg in sy hatt sê: My heer talm om te kom, en 
hy die diensknegte en diensmaagde begin slaan, en begin eet en drink en 
dronk word, dan sal die heer van daardie dienskneg kom op 'n dag dat 
hy dit nie verwag nie, én op 'n uur dat hy dit nie weet nie, en sal hom 
pynig en hom 'n deelgenoot maak van die ontroues. En daardie 
dienskneg wat die wil van sy heer geken het en nie klaargemaak of 
volgens sy wil gedoen het nie, sal met baie slae geslaan word; maar hy 

wat nie geweet het nie en gedoen het wat slae verdien, sal met min slae 
geslaan word. En elkeen aan wie veel gegee is, van hom sal veel gevorder 
word; en aan wie hulle veel toevertrou het, van hom sal hulle 
oorvloediger eis.” 


Ena Hy het ook aan die skare gesê: “Wanneer julle 'n wolk in die 
weste sien opkom, sê julle dadelik: Daar kom reën! en dit gebeur ook. En 
wanneer julle die suidewind sien waai, sê julle: Dit sal gloeiend watm 
wees! en dit gebeur. Geveinsdes, die voorkoms van die aarde en die lug 
weet julle te beoordeel, maar hoe is dit dat julle hierdie tyd nie kan 
beoordeel nie? En waarom oordeel julle ook nie uit julleself wat reg is 
nie? Want terwyl jy met jou teëstander na die owerheid gaan, doen 
moeite op die pad om van hom los te kom; sodat hy jou nie miskien 
voor die regter sleep en die regter jou oorgee aan die geregsdienaar en 
die geregsdienaar jou in die gevangenis werp nie. Ek sê vir jou, jy sal daar 
sekerlik nie uitkom voordat jy ook die laaste oortjie betaal het nie.” 

HOOFSTUK 5 
GELYKENISSE EN DIE KONINKRYK 


En in dieselfde tyd was daar mense teenwoordig wat Hom berig gebring 
het van die Galileërs wie se bloed Pilatus met hulle offers gemeng het. 
En Jesus antwoord en sê vir hulle: “Dink julle dat hierdie Galileërs groter 
sondaars was as al die Galileërs, omdat hulle sulke dinge gely het? Nee, 
sê Ek vir julle; maar as julle jul nie bekeer nie, sal julle almal net so 
omkom. Of daardie agttien op wie die toring van Siloam geval en hulle 
gedood het - dink julle dat hulle meer skuldig was as al die mense wat in 
Jerusalem woon? 

Nee, sê Ek vir julle; maar as julle jul nie bekeer nie, sal julle almal net so 
omkom.” 

En Hy het hierdie gelykenis uitgespreek: “'n Man het 'n vyeboom 
gehad wat in sy wingerd geplant was, en hy het gekom en vrugte daaraan 
gesoek en niks gekty nie. Toe sê hy vir die tuinier: 'Kyk, drie jaar kom ek 
om vrugte aan hierdie vyeboom te soek en ek kry niks nie; kap hom uit. 
Waarvoor maak hy die grond nog onvrugbaar?' Maar hy antwoord en sê 
vir hom: 'Meneer, laat hom nog hierdie jaar staan totdat ek om hom 
gespit en mis gegooi het. As hy dan vrugte dra, goed; maar so nie, dan 
kan u hom anderjaar uitkap.” 


En onderwyl Hy besig was om te spreek, het 'n sekere Fariseër Hom 
uitgenooi om by hom te kom eet; en Hy het ingekom en aan tafel 
gegaan. En toe die Fariseër dit sien, het hy hom verwonder dat Hy nie 
voor die maaltyd eers gewas het nie. Maar die Here sê vir hom: “Ja, julle 
Fariseërs, julle maak die buitekant van die beker en die bord skoon, maar 
van binne is julle vol roof en boosheid. Onverstandiges, het Hy wat die 
buitekant gemaak het, nie die binnekant ook gemaak nie? Maar gee wat 
daarin is, as aalmoes, en dan is alles vir julle rein. Maar wee julle, 
Fariseërs, want julle gee tiendes van die kruisement en die wyntuit en 
elke groentesoort, en julle verwaarloos die reg en die liefde tot God. 
Hierdie dinge behoort julle te doen sonder om die ander na te laat. Wee 
julle, Fariseërs, want julle hou van die voorste banke in die sinagoges en 
die begroetinge op die markte. Wee julle, skrifgeleerdes en Fariseërs, 


17 


THOMAS JEFFERSON 


geveinsdes, want julle is soos grafte wat onherkenbaar is, en die mense 
wat daaroor loop, weet dit nie.” 


Toe antwoord een van die wetgeleerdes en sê vir Hom: “Meester, as 
U so spreek, beledig U ons ook.” En Hy sê: “Wee julle ook, 
wetgeleerdes, want julle lê laste op die mense wat swaar is om te dra, en 
self roer julle die laste nie met een van julle vingers aan nie.” 


En op daardie dag het Jesus uit die huis uitgegaan en by die see gaan 
sit. En groot menigtes het by Hom vergader, sodat Hy in 'n skuit geklim 
en gaan sit het. En die hele skare het op die strand gestaan. En Hy het 
baie dinge deur gelykenisse tot hulle gespreek en gesê: “'n Saaier het 
uitgegaan om te saai; en terwyl hy saai, val 'n deel langs die pad, en die 
voëls het gekom en dit opgeëet. En 'n ander deel het op rotsagtige 
plekke geval waar daar nie baie grond was nie; en dadelik het dit 
opgekom, omdat daar geen diepte van grond was nie; maar toe die son 
opgaan, is dit verskroei, en omdat dit geen wortel gehad het nie, het dit 
verdroog. En 'n ander deel het in die dorings geval, en die dorings het 
opgekom en dit verstik. En 'n ander deel het in die goeie grond geval en 
vrug opgelewer: die een honderd - , die ander sestig -, die ander 
dertigvoudig. Wie ore het om te hoor, laat hom hoor!” 


En toe Hy alleen was, het die wat saam met die twaalf rondom Hom 
was, Hom na die gelykenis gevra. 


“Luister julle dan na die gelykenis van die saaier. As iemand die 
woord van die koninkryk hoor en nie verstaan nie, kom die Bose en roof 
wat in sy hart gesaai is - dit is hy by wie langs die pad gesaai is. En by wie 
Op rotsagtige plekke gesaai is - dit is hy wat die woord hoor en dit 
dadelik met blydskap aanneem; maar hy het geen wortel in homself nie, 
hy is net vir 'n tyd, en as daar verdrukking en vervolging kom ter wille 
van die woord, struikel hy dadelik. En by wie in die dorings gesaai is - dit 
is hy wat die woord hoor, maar die sorg van hierdie wêreld en die 
verleiding van die rykdom verstik die woord, en hy word onvrugbaar. En 
by wie op die goeie grond gesaai is - dit is hy wat die woord hoor en 
verstaan, wat dan ook vrug dra en oplewer: die een honderd,die ander 
sestig -, die ander dertigvoudig.” 

Ena Hy het vir hulle gesê: “Die lamp kom tog nie om onder die 
maatemmer of onder die bed gesit te word nie. Is dit nie om op die 
staander gesit te word nie? Want daar is niks verborge wat nie openbaar 
sal word nie, en daar is niks weggesteek nie of dit moet in die lig kom. As 
iemand ore het om te hoor, laat hom hoor.” 


'n Ander gelykenis het Hy hulle voorgehou en gesê: “Die koninkryk 
van die hemele is soos 'n man wat goeie saad in sy land gesaai het; maat 
terwyl die mense slaap, het sy vyand gekom en onkruid onder die koring 
gesaai en weggegaan. En toe die spruitjies opgeskiet en vrug gevorm het, 
toe verskyn die onkruid ook. En die diensknegte van die huisheer het 
gekom en vir hom gesê: 'Meneer, het u dan nie goeie saad in u land 
gesaai nie? Waar kry dit dan die onkruid vandaan?' En hy antwoord 
hulle: "n Vyandige mens het dit gedoen.” Toe sê die diensknegte vir hom: 
Wil u dan hê dat ons dit moet gaan bymekaarmaak?' Maar hy antwoord: 
'Nee, dat julle nie miskien, as julle die onkruid bymekaarmaak, die koring 
daarmee saam uittrek nie. Laat altwee saam groei tot die oes toe, en in 
die oestyd sal ek vir die maaiers sê: Maak eers die onkruid bymekaar en 
bind dit in bondels om dit te verbrand, maat bring die koring bymekaar 
in my skuur.” 


Nadat Hy die skare weggestuur het, het Jesus huis toe gegaan; en sy 
dissipels het na Hom gekom en gesê: “Verklaar vir ons die gelykenis van 
die onkruid in die saailand.” En Hy het geantwoord en vir hulle gesê: 
“Hy wat die goeie saad saai, is die Seun van die mens, en die saailand is 
die wêreld. Die goeie saad - dit is die kinders van die koninkryk, en die 
onkruid is die kinders van die Bose, en die vyand wat dit gesaai het, is die 
duiwel. Die oes is die voleinding van die wêreld, en die maaiers is die 
engele. Net soos die onkruid dan bymekaargemaak en met vuur 
verbrand word, so sal dit wees in die voleinding van hierdie wêreld: die 
Seun van die mens sal sy engele uitstuur, en hulle sal uit sy koninkryk 
bymekaarmaak al die struikelblokke en die wat die ongeregtigheid doen, 
en sal hulle in die vuuroond gooi. Daar sal geween wees en gekners van 
die tande. Dan sal die regverdiges skyn soos die son in die koninkryk van 
hulle Vader. Wie ore het om te hoor, laat hom hoor.” 

“Verder is die koninkryk van die hemele soos 'n skat wat verborge is 
in die saailand, wat 'n man kry en wegsteek; en uit blydskap daaroor gaan 
hy en verkoop alles wat hy het, en koop daardie saailand.” 


“Verder is die koninkryk van die hemele soos 'n koopman wat mooi 
pêrels soek; en toe hy een baie kosbare pêrel kry, gaan hy weg en 
verkoop alles wat hy het, en koop dit.” 


“Verder is die koninkryk van die hemele soos 'n net wat in die see 
gegooi word en van elke soort bymekaarbring; en as dit vol geword het, 
trek hulle dit op die strand uit en gaan sit en maak die goeies in bakke 
bymekaar, maar gooi die slegtes weg. So sal dit wees in die voleinding 
van die wêreld: die engele sal uitgaan en die slegte mense onder die 
regverdiges uit afskei en hulle in die vuuroond gooi. Daar sal geween 
wees en gekners van die tande.” Jesus sê vir hulle: “Het julle 4l hierdie 
dinge verstaan?” Hulle antwoord Hom: “ja, Hetel” Toe sê Hy vir hulle: 
“Daarom is elke skrifgeleerde wat 'n leerling geword het in die koninktyk 
van die hemele, soos 'n huisheer wat uit sy skat nuwe en ou dinge te 
voorskyn bring.” 


En Hy het gesê: “So is die koninkryk van God, soos wanneer 'n 
mens die saad in die grond gooi; en hy gaan slaap en staan op, nag en 
dag, en die saad spruit uit en word groot - hoe, weet hy self nie. Want 
vanself bring die aarde vrug voort, eers 'n halm, dan `n aar, dan die volle 
koring in die aar. En wanneer die vrug dit toelaat, steek hy die sekel 
dadelik in, omdat die oes daar is.” 


En Hy het gesê: “Waarmee moet ons die koninkryk van God 
vergelyk, of met watter soort gelykenis moet ons dit voorstel? Dit is soos 
'n mosterdsaad, wat die kleinste is van al die soorte saad op die aarde 
wanneer dit in die grond gesaai is; en wanneer dit gesaai is, kom dit op 
en word groter as al die groentesoorte en maak groot takke, sodat die 
voëls van die hemel onder sy skaduwee nes kan maak.” En met baie 
Sulke gelykenisse het Hy die woord tot hulle gespreek volgens wat hulle 
kon verstaan; en sonder gelykenis het Hy tot hulle nie gespreek nie; maar 
afsonderlik het Hy vir sy dissipels alles uitgelê. 

HOOFSTUK 6 
VERMANINGS EN SENDELING INSTRUKSIES 


En terwyl hulle op reis was, sê iemand op die pad vir Hom: “Here, ek sal 
U volg, waar U ook mag gaan!” Toe sê Jesus vir hom: “Die jakkalse het 
gate en die voëls van die hemel neste, maar die Seun van die mens het 
geen plek waar Hy sy hoof kan neerlê nie.” 


En Hy sê aan 'n ander een: “Volg My.” Maar hy antwoord: “Here, 
laat my toe om eers my vader te gaan begrawe.” En Jesus sê vir hom: 
“Laat die dooies hul eie dooies begrawe; maar gaan jy en verkondig die 
koninkryk van God.” 


En 'n ander een het ook gesê: “Here, ek sal U volg, maar laat my eers 
toe om afskeid te neem van die wat in my huis is.” En Jesus antwoord 
hom: “Niemand wat sy hand aan die ploeg slaan en agtertoe kyk, is 
geskik vir die koninkryk van God nie.” 


En nê hierdie dinge het Hy uitgegaan en 'n tollenaar met die naam 
van Levi by die tolhuis sien sit en vir hom gesê: “Volg My.” Ea hy het 
alles verlaat en opgestaan en Hom gevolg. En Levi het 'n groot feesmaal 
vir Hom in sy huis gegee; en daar was 'n groot menigte van tollenaars en 
ander wat saam met hulle aan tafel was. En terwyl Hy in sy huis aan tafel 
was, kom daar baie tollenaars en sondaars saam met Jesus en sy dissipels 
aan tafel; want daar was baie, en hulle het Hom gevolg. En toe die 
skrifgeleerdes en die Fariseërs Hom saam met die tollenaars en sondaars 
sien eet, sê hulle vir sy dissipels: “Wat is dit dat Hy saam met die 
tollenaars en sondaars eet en drink?” En toe Jesus dit hoor, sê Hy vir 
hulle: “Die wat gesond is, het die geneesheer nie nodig nie, maar die wat 
ongesteld is. Ek het nie gekom om regverdiges te roep nie, maar 
sondaars tot bekering.” 

En Hy het ook aan hulle 'n gelykenis vertel: “Niemand sit 'n lap van 
'n nuwe kleed op 'n ou kleed nie; anders skeur dit die nuwe ook, en die 
lap wat van die nuwe af kom, pas nie by die oue nie. En niemand gooi 
nuwe wyn in ou leersakke nie; anders sal die nuwe wyn die sakke skeur, 
en dit sal uitloop, en die sakke sal vergaan. Maar nuwe wyn moet in 
nuwe sakke gegooi word, en altwee word saam behou. En niemand wat 
ou wyn gedrink het, wil dadelik nuwe hê nie; want hy sê: 'Die oue is 
beter.” 


En toe Jesus hierdie gelykenisse geëindig het, het Hy daarvandaan 
weggegaan. En Hy het in sy vaderstad gekom en hulle geleer in hul 
sinagoge, sodat hulle verslae was en gesê het: “Waar kry Hy hierdie 
wysheid en kragte vandaan? Is Hy nie die seun van die Hmmetman nie? 
Is die naam van sy moeder nie Maria en dié van sy broers Jakobus en 
Joses en Simon en Judas nie? En sy susters, is hulle nie almal by ons nie? 
Waar kry Hy dan al hierdie dinge vandaan?” En hulle het aanstoot aan 
Hom geneem. Maar Jesus sê vir hulle: “'n Profeet is nie ongeëerd nie, 
behalwe in sy vaderland en in sy huis.” 


En toe Hy die skare sien, het Hy innig jammer gevoel vir hulle, 
omdat hulle moeg en uitgeput was, soos skape wat geen herder het nie. 
En Hy het die twaalf na Hom geroep en hulle twee-twee begin uitstuur. 
Jesus het hierdie twaalf uitgestuur en hulle bevel gegee en gesê: “Moenie 
gaan op pad na die heidene nie, en moenie ingaan in 'n stad van die 
Samaritane nie; maar gaan liewer na die verlore skape van die huis van 
Israel. Moenie vir julle goud of silwer of koper in julle beurse aanskaf 
nie; geen reissak vir die pad of twee kledingstukke of skoene of 'n stok 
nie; want die arbeider is sy voedsel werd. En in watter stad of dorp julle 
ook al mag ingaan, ondersoek wie daarin waardig is, en bly daar totdat 
julle vertrek. En as julle die huis ingaan, groet dit; en as die huis dit 
waardig is, laat julle vrede daarop kom, maar as dit nie waardig is nie, laat 
julle vrede na julle terugkeer. En as iëmand julle nie ontvang nie en na 
julle woorde nie luister nie, gaan uit daardie huis of daardie stad uit en 
skud die stof van julle voete af. Voorwaar Ek sê vir julle, dit sal vir die 
land van Sodom en Gomorra verdraagliker wees in die oordeelsdag as vir 
daardie stad.” 

“Kyk, Ek stuur julle soos skape onder die wolwe in; wees dan 
versigtig soos die slange en opreg soos die duiwe. Maar pas op vir die 
mense; want hulle sal jul oorlewer aan regbanke, en in hulle sinagoges sal 
hulle julle gesel. En ook voor goewerneurs en konings sal julle gebring 
word om My ontwil tot 'n getuienis vir hulle en vir die heidene. En 
wanneer hulle julle vervolg in die een stad, vlug na die ander toe. Want 
voorwaar Ek sê vir julle, julle sal met die stede van Israel sekerlik nie 
klaar kry voordat die Seun van die mens kom nie. Vrees hulle dan nie; 
want daar is niks bedek wat nie ontdek sal word nie, en verborge wat nie 
bekend sal word nie. Wat Ek vir julle in die donker sê, vertel dit in die 
lig; en wat julle in die oor hoor, verkondig dit op die dakke.” 


“En moenie vrees vir die wat die liggaam doodmaak, maar die siel nie 
kan doodmaak nie; maat vrees Hom liewer wat die siel sowel as die 
liggaam kan verderwe in die hel. Word twee mossies nie vir 'n stuiwer 
verkoop nier En nie een van hulle sal op die aarde val sonder julle Vader 
nie. En van julle is selfs die hare van die hoof almal getel. Wees dan nie 
bevrees nie: julle is meer werd as baie mossies.” En hulle het uitgegaan 
en gepreek dat die mense hulle moes bekeer. En die apostels het by Jesus 
saamgekom en Hom alles vertel wat hulle gedoen sowel as wat hulle 
geleer het. 


En daarna het Jesus in Galiléa rondgegaan, want Hy wou nie in 
Judéa rondgaan nie, omdat die Jode probeer het om Hom dood te maak. 
En die Fariseërs en sommige van die skrifgeleerdes wat van Jerusalem 
gekom het, het by Hom saamgekom; en toe hulle sommige van sy 
dissipels met ontein, dit is met ongewaste, hande sien brood eet, het 
hulle dit afgekeur. Want die Fariseërs en al die Jode eet nie as hulle nie 
deeglik die hande gewas het nie, omdat hulle vashou aan die oorlewering 
van die ou mense. En wanneer hulle van die mark kom, eet hulle nie as 
hulle nie gewas het nie; en baie ander dinge is daar wat hulle aangeneem 
het om te onderhou: die wassery van bekers en kanne en kopergoed en 
bedde. Daarop stel die Fariseërs en die skrifgeleerdes Hom die vraag: 
“Waatom wandel u dissipels nie ooreenkomstig die oorlewering van die 
Ou mense nie, maar eet brood met ongewaste hande?” 

En Hy het die hele skare na Hom geroep en vir hulle gesê: “Luister 
almal na My en verstaan. Daar is niks wat van buite af in die mens ingaan 
wat hom onrein kan maak nie; maar die dinge wat van hom uitgaan, dit 
is die dinge wat die mens onrein maak. As iemand ote het om te hoor, 
laat hom hoor!” 


En toe Hy van die skare af in 'n huis gekom het, vra sy dissipels Hom 
oor die gelykenis. En Hy sê vir hulle: “Is julle ook so sonder verstand? 
Begryp julle nie dat alles wat van buite af in die mens ingaan, hom nie 
onrein kan maak nie, omdat dit nie ingaan in sy hatt nie, maar in die 
maag, en dit gaan in die heimlikheid uit en maak al die voedsel rein?” En 
Hy sê: “Wat uit die mens uitgaan, dit maak die mens onrein. Want van 
binne, uit die hart van die mense, kom die slegte gedagtes, egbreuk, 
hoerery, moord, diewery, hebsug, boosheid, bedrog, losbandigheid, 
afguns, lastering, hoogmoed, dwaasheid. Al hierdie booshede kom van 
binne uit en maak die mens onrein.” En Hy het opgestaan en 
daarvandaan na die gebied van Tirus en Sidon vertrek. En toe Hy in die 
huis gegaan het, wou Hy nie dat iemand dit sou weet nie; maar Hy kon 
nie verborge bly nie. 

HOOFSTUK 7 
DIE SLEGTE DIENSKNEG EN 
DIE FEES VAN DIE TABERNAKELS 


In daardie uur het die dissipels na Jesus gekom en gesê: “Wie is tog die 
grootste in die koninkryk van die hemele” Toe roep Jesus 'n kindjie na 
Hom en laat hom in hulle midde staan en Hy sê: “Voorwaar Ek sê vir 
julle, as julle nie verander en soos die kindertjies word nie, sal julle nooit 
in die koninkryk van die hemele ingaan nie! Elkeen dan wat homself 
verneder soos hierdie kindjie, hy is die grootste in die koninkryk van die 
hemele.” 


“Wee die wêreld weens die struikelblokke! Want dit is noodsaaklik 
dat daar struikelblokke kom, maar wee die mens deur wie die 
struikelblok kom. En as jou hand of jou voet jou laat struikel, kap dit af 
en gooi dit weg van jou af; dit is vir jou beter om in die lewe in te gaan, 
kreupel of vermink, as om twee hande of voete te hê en in die ewige 
vuur gewerp te word. En as jou oog jou laat struikel, ruk dit uit en werp 
dit weg van jou af. Dit is vir jou beter om met een oog in die lewe in te 
gaan, as om twee oë te hê en in die helse vuur gewerp te word.” 


“Wat dink julle? As iemand honderd skape het en een van hulle 
verdwaal, sal hy nie die nege en negentig laat staan en op die berge die 
verdwaalde een gaan soek nie? En as hy hom kry, voorwaar Ek sê vir 
julle dat hy blyer is oor hom as oor die nege en negentig wat nie 
verdwaal het nie. So is dit nie die wil van julle Vader wat in die hemele is, 
dat een van hierdie kleintjies verlore gaan nie. En as jou broeder teen jou 
sondig, gaan bestraf hom tussen jou en hom alleen. As hy na jou luister, 
dan het jy jou broeder gewin; maar as hy nie luister nie, neem nog een of 
twee met jou saam, sodat in die mond van twee of drie getuies elke 

woord kan vasstaan. En as hy na hulle nie luister nie, sê dit aan die 
gemeente; en as hy na die gemeente ook nie luister nie, laat hom vir jou 
wees soos die heiden en die tollenaar.” 


Toe kom Petrus na Hom en sê: “Here, hoe dikwels sal my broeder 
teen my sondig en ek hom vergewe? Tot sewe maal toe?” Jesus 
antwoord hom: “Ek sê vir jou, nie tot sewe maal toe nie, maar tot 
sewentig maal sewe toe. Daarom word die koninkryk van die hemele 
vergelyk met 'n sekere koning wat met sy diensknegte wou afreken. En 
toe hy begin afreken, word daar een na hom gebring wat Hen duisend 
talente skuldig was. En omdat hy nie kon betaal nie, gee sy heer bevel dat 
hy verkoop moet word, en sy vrou en sy kinders en alles wat hy het, en 
dat betaal moet word. Toe val die dienskneg neer en buig voor hom en 
sê: 'Heer, wees lankmoedig met my, en ek sal u alles betaal.” En die heer 
van daardie dienskneg het innig jammer vir hom gevoel en hom losgelaat 
en hom die skuld kwytgeskeld. 


“Maar toe daardie dienskneg uitgaan en een van sy medediensknegte 
vind wat hom honderd pennings skuldig was, het hy hom aan die keel 
gegryp en gesê: 'Betaal my wat jy skuld.” Sy mededienskneg val toe voor 
sy voete neer en smeek hom en sê: 'Wees lankmoedig met my, en ek sal 
jou alles betaal.” En hy wou nie, maar het gegaan en hom in die 
gevangenis gewerp totdat hy die skuld sou betaal het. En toe sy 
medediensknegte sien wat gebeur het, was hulle baie bedroef, en hulle 
het gegaan en aan hulle heer meegedeel alles wat gebeur het. Daarop 
roep sy heer hom en sê vir hom: "Jou slegte dienskneg, al daardie skuld 
het ek jou kwytgeskeld, omdat jy my gesmeek het; moes jy nie jou 
mededienskneg ook barmhartig wees soos ek jou ook barmhartig gewees 
het nie?' En sy heer het hom in toorn oorgegee aan die pynigers totdat 
hy sou betaal het alles wat hy hom skuldig was. So sal ook my hemelse 
Vader aan julle doen as julle nie elkeen sy broeder van harte sy 
oottredinge vergewe nie.” 


En na hierdie dinge het die Here weer sewentig ander aangestel, en 
hulle twee-twee voor Hom uit gestuur na elke stad en plek waar Hy sou 
kom. Hy sê toe vir hulle: “Die oes is wel groot, maar die arbeiders min. 
Bid dan die Here van die oes dat Hy arbeiders in sy oes uitstuur. Gaan 

dan; kyk, Ek stuur julle soos lammers onder wolwe. Moenie `n beurs of 
'n reissak of skoene dra nie, en groet niemand op die pad nie. En in 
watter huis julle ook al mag ingaan, sê eers: "Vrede vir hierdie huis!" En as 
daar 'n man van vrede is, sal julle vrede op hom rus; anders sal dit tot 
julle terugkeer. Bly dan in daardie selfde huis en eet en drink wat hulle 
het, want die arbeider is sy loon werd. Moenie van huis tot huis gaan nie. 
En in watter stad julle ook al mag ingaan en hulle jul ontvang, eet wat 
aan julle voorgesit word.” 


“Maar in watter stad julle ook al mag ingaan en hulle jul nie ontvang 
nie, gaan uit op sy strate en sê: 'Selfs die stof wat uit julle stad aan ons 
kleef, vee ons vir julle af; maar tog moet julle dit weet dat die koninkryk 
van God naby julle gekom het.” En Ek sê vir julle: Vir Sodom sal dit 
verdraagliker wees in dié dag as vir daardie stad.” 


En die fees van die Jode, die fees van tabernakels, was naby. Sy 
broers het toe vir Hom gesê: “Vertrek hiervandaan en gaan na Judea, 
sodat u dissipels ook u werke kan sien wat U doen. Want niemand doen 
iets in die geheim en soek tegelykertyd om in iedereen se mond te wees 
nie. As U hierdie dinge doen, vertoon Uself aan die wêreld.” Want ook 
sy broers het nie in Hom geglo nie. Toe sê Jesus vir hulle: “My tyd is nog 
nie daar nie. Maar julle tyd is altyd daar. Die wêreld kan julle nie haat nie; 
maar My haat hy, omdat Ek van hom getuig dat sy werke boos is. Gaan 
julle op na hierdie fees. Ek gaan nog nie op na hierdie fees nie, omdat 
my tyd nog nie daar is nie.” 


En nadat Hy dit aan hulle gesê het, het Hy in Galilea gebly. Maar 
nadat sy broers opgegaan het, toe het Hy ook opgegaan na die fees, nie 
openlik nie, maar in die geheim. En die Jode het Hom op die fees gesoek 
en gesê: “Waar is Hy?” En daar is baie oor Hom gemompel onder die 
skare. Sommige het gesê: “Hy is goed.” Ander weer het gesê: “Nee, maar 
Hy mislei die skare.” Tog het niemand openlik oor Hom gepraat nie, uit 
vrees vir die Jode. En toe dit al in die middel van die fees was, het Jesus 
opgegaan na die tempel en geleer. En die Jode het hulle verwonder en 
gesê: “Hoe kom Hy aan die geleerdheid terwyl Hy geen onderwys 
ontvang het nie?” 

Jesus antwoord hulle en sê: “My leer is nie myne nie, maar van Hom 
wat My gestuur het. Het Moses julle nie die wet gegee nie? En niemand 
van julle hou die wet nie. Waarom wil julle My om die lewe bring?” Die 
skare antwoord en sê: “U is van die duiwel besete; wie wil U om die lewe 
bring?” Jesus antwoord en sê vir hulle: “Een werk het Ek gedoen, en 
julle verwonder julle almal. Daarom het Moses julle die besnydenis gegee 
- nie dat dit van Moses is nie, maat van die vaders - en op die sabbat 
besny julle 'n mens. As 'n mens die besnydenis op die sabbat ontvang, 
sodat die wet van Moses nie verbreek mag word nie, is julle kwaad vir 
My, omdat Ek 'n mens op die sabbat heeltemal gesond gemaak het? 
Moenie oordeel volgens wat julle sien nie, maar oordeel 'n regverdige 
oordeel.” 


Daarop sê sommige van die inwoners van Jerusalem: “Ts dit nie Hy 
wat hulle soek om dood te maak nie? En kyk, Hy spreek openlik en hulle 
sê vir Hom niks nie! Sou die owerstes dan waarlik weet dat Hy werklik 
die Christus is?” 


Die Fariseërs het gehoor dat die skare dit van Hom mompel, en die 
Fariseërs en die owerpriesters het dienaars gestuur om Hom gevange te 
neem. Daar het toe verdeeldheid onder die skare gekom oor Hom. En 
sommige van hulle wou Hom gevange neem, maat niemand het die hand 
aan Hom geslaan nie. Die dienaars kom toe by die owerpriesters en die 
Fariseërs, en dié sê vir hulle: “Waarom het julle Hom nie gebring nie?” 
Die dienaars antwoord: “Nooit het 'n mens so gespreek soos hierdie 
mens nie.” En die Fariseërs antwoord hulle: “Julle is tog nie ook mislei 
nie? Het iemand uit die owerstes in Hom geglo, of uit die Fariseërs? 
Maar hierdie skare wat die wet nie ken nie, is vervloek!” 


Nikodemus - hy wat in die nag na Hom gegaan het, wat een van hulle 
was - sê vir hulle: “Oordeel ons wet die mens sonder om hom eers te 
hoor en te weet wat hy doen?” Hulle antwoord en sê vir hom: “Jy is tog 
nie ook uit Galilea nie? Ondersoek en sien dat daar geen profeet uit 
Galilea opgestaan het nie.” En elkeen het huis toe gegaan. 

HOOFSTUK 8 
DIE EGBREKENDE VROU, DIE GOEIE HERDER, 
DIE BARMHARTIGE SAMARITAAN EN DIE 
MODEL GEBED 


Maar Jesus het na die Olyfberg gegaan. En vroeg in die more het Hy 
weer in die tempel gegaan, en al die mense het na Hom gekom, en Hy 
het gaan sit en hulle geleer. En die skrifgeleerdes en die Fariseërs het 'n 
vrou wat in egbreuk betrap was, na Hom gebring. En toe hulle haar 
tussen hulle in laat staan het, sê hulle vir Hom: “Meester, hierdie vrou is 
op 'n daad van egbreuk betrap; en Moses het ons in die wet bevel gegee 
om sulke vroue te stenig; maar U, wat sê U?” En dit het hulle gesê om 
Hom te versoek, sodat hulle iets kon hê om Hom te beskuldig; maar 
Jesus het neergebuk en met die vinger op die grond geskrywe. Maar toe 
hulle aanhou om Hom te vra, het Hy Hom opgerig en vir hulle gesê: 
“Laat dié een van julle wat sonder sonde is, die eerste 'n klip op haar 
gooi.” En weer het Hy neergebuk en op die grond geskrywe. En toe 
hulle dit hoor, het hulle, deur hul gewete bestraf, een vir een weggegaan, 
van die oudste af tot die laaste toe; en Jesus het alleen agtergebly, en die 
vrou wat daar tussen hulle in gestaan het. En toe Jesus Hom optig en 
niemand sien behalwe die vrou nie, sê Hy vir haar: “Vrou, waar is 
daardie beskuldigers van jou? Het niemand jou veroordeel nie?” En sy 
antwoord: “Niemand nie, Here.” En Jesus sê vir haar: “Ek veroordeel 
jou ook nie. Gaan heen en sondig nie meer nie.” 


En toe Hy verbygaan, sien Hy 'n man wat blind was van sy geboorte 
af. En sy dissipels vra Hom en sê: “Rabbi, wie het gesondig, hierdie man 
of sy ouers, dat hy blind gebore is?” Jesus antwoord: “Hy het nie 
gesondig nie, en sy ouers ook nie; maar die werke van God moet in hom 
openbaar word.” 


“Voorwaar, voorwaar Ek sê vir julle, wie nie by die deur in die 
skaapstal ingaan nie, maar van 'n ander kant af inklim, hy is 'n dief en 'n 
rower. Maar hy wat by die deur ingaan, is 'n herder van die skape. Vir 
hom maak die deurwagter oop, en die skape luister na sy stem; en hy 
roep sy eie skape by hulle naam en lei hulle uit. En wanneer hy sy eie 

skape uitgebring het, loop hy voor hulle uit; en die skape volg hom, 
omdat hulle sy stem ken. Hulle sal 'n vreemde nooit volg nie, maar van 
hom wegvlug, omdat hulle die stem van die vreemdes nie ken nie.” 


“Ek is die goeie herder. Die goeie herder lê sy lewe af vir die skape. 
Maar die huurling en hy wat nie 'n herder is nie, van wie die skape nie die 
eiendom is nie, sien die wolf kom en laat die skape staan en vlug, en die 
wolf vang hulle en jaag die skape uitmekaar. En die huurling vlug, omdat 
hy 'n huurling is en niks vir die skape omgee nie. Ek is die goeie herder, 
en Ek ken my eie en word deur my eie geken. Ek het nog ander skape 
wat nie aan hierdie stal behoort nie. Ek moet hulle ook lei, en hulle sal na 
my stem luister, en dit sal wees een kudde, een herder.” 


En daar het 'n sekere wetgeleerde opgestaan wat Hom versoek het 
deur te sê: “Meester, wat moet ek doen om die ewige lewe te beërwe?” 
En Hy antwoord hom: “Wat is in die wet geskrywe? Hoe lees jy?” En hy 
antwoord en sê: “Jy moet die Here jou God liefhé uit jou hele hart en uit 
jou hele siel en uit jou hele krag en uit jou hele verstand; en jou naaste 
SOOS jouself.” Toe sê Hy vir hom: “]y het reg geantwoord; doen dit, en jy 
sal lewe.” 


Maar hy wou homself regverdig, en sê vir Jesus: “En wie is my 
naaste?” En Jesus antwoord en sê: “'n Sekere man het afgegaan van 
Jerusalem na Jérigo en onder rowers verval, en nadat hulle hom uitgetrek 
en geslaan het, gaan hulle weg en laat hom half dood lê. En bygeval het 
'n priester met daardie pad afgekom, en toe hy hom sien, gaan hy 
anderkant verby. En net so het ook 'n Leviet by dié plek gekom en hom 
gesien en anderkant verbygegaan. Maar 'n sekere Samatitaan wat op teis 
was, het op hom afgekom; en toe hy hom sien, het hy innig jammer 
gevoel, en na hom gegaan, sy wonde verbind en olie en wyn daarop 
gegooi. Hy het hom toe op sy eie pakdier gehelp en hom na 'n herberg 
geneem en vir hom gesorg. En toe hy die volgende mêre weggaan, haal 
hy twee pennings uit en gee dit aan die eienaar van die herberg en sê vir 
hom: Sorg vir hom, en enige onkoste wat jy nog meer mag hê, sal ek jou 
betaal as ek terugkom. Wie dan van hierdie drie, dink jy, was die naaste 
van hom wat onder die rowers verval het?” En hy antwoord: “Hy wat 
barmhartigheid aan hom bewys het.” Toe sê Jesus vir hom: “Gaan en 

doen jy net so.” 


En toe Hy op 'n sekere plek besig was om te bid, sê een van sy 
dissipels vir Hom nadat Hy opgehou het: “Here, leer ons bid, soos 
Johannes ook sy dissipels geleer het.” En Hy sê vir hulle: “Wanneer julle 
bid, sê: Onse Vader wat in die hemele is, laat u Naam geheilig word; laat 
u koninkryk kom; laat u wil geskied, soos in die hemel net so ook op die 
aarde; gee ons elke dag ons daaglikse brood; en vergeef ons ons sondes, 
want ons vergewe ook elkeen wat aan ons skuldig is; en lei ons nie in 
versoeking nie, maat verlos ons van die Bose.” 


En Hy het vir hulle gesê: “Wie van julle sal 'n vriend hê en sal 
middernag na hom gaan en vir hom sê: "Vriend, leen my drie brode, want 
'n vriend van my het van 'n reis by my aangekom, en ek het niks om aan 
hom voor te sit nie' - en dié van binnekant sal antwoord en sê: 'Moenie 
my lastig val nie; die deur is al gesluit, en my kinders is saam met my al in 
die bed; ek kan nie opstaan om vir jou te gee nie." Ek sê vir julle, al sou 
hy ook nie opstaan en vir hom gee omdat hy sy vriend is nie, sal hy tog 
ter wille van sy onbeskaamdheid opstaan en hom gee soveel as hy nodig 
het. En Ek sê vir julle: Bid, en vir julle sal gegee word; soek, en julle sal 
vind; klop, en vir julle sal oopgemaak word. Want elkeen wat bid, 
ontvang; en hy wat soek, vind; en vir hom wat klop, sal oopgemaak 
word. En vir watter vader onder julle sal sy seun brood vra, en hy sal 
hom 'n klip gee; of ook 'n vis, en hy sal hom in plaas van 'n vis 'n slang 
gee; of ook as hy 'n eier vra, hom 'n skerpioen gee? As julle dan wat sleg 
is, weet om goeie gawes aan julle kinders te gee, hoeveel te meer sal die 
hemelse Vader die Heilige Gees gee aan die wat tot Hom bid?” 

HOOFSTUK 9 
VERMANINGS EN GELYKENISSE 
(DIE VERLORE SEUN) 


En toe Hy in die huis van een van die owerstes van die Fariseërs gegaan 
het om brood te eet op die sabbat, het hulle Hom in die oog gehou. En 
daar was voor Hom 'n man wat die water(sug) gehad het. En Jesus het 
gespreek en aan die wetgeleerdes en Fariseërs gesê: “Is dit geoorloof om 
op die sabbat te genees?” Maar hulle het stilgebly. En Hy antwoord en sê 
vir hulle: “Wie van julle se esel of os sal in 'n put val, wat dit nie dadelik 
op die sabbatdag sal uittrek nie?” En hulle kon Hom daarop nie 
antwoord nie. 


En toe Hy merk hoe hulle die voorste plekke uitkies, vertel Hy aan 
die genooides 'n gelykenis en sê vir hulle: “Wanneer jy deur iemand na 'n 
bruilof uitgenooi is, moenie die voorste plek inneem nie, ingeval daar nie 
miskien een wat waatdiger is as jy deur hom uitgenooi is nie, en hy wat 
jou en hom genooi het, kom en vir jou sê: 'Maak plek vir hierdie man. 
En dan sal jy met skaamte die agterste plek begin inneem.' Maar wanneer 
jy genooi is, gaan en neem die agterste plek in; sodat wanneer hy kom 
wat jou genooi het, hy vir jou kan sê: "Vriend, gaan hoër op!" Dan sal jy 
eer hê voor die wat saam met jou aan tafel is. Want elkeen wat homself 
verhoog, sal verneder word, en wat homself verneder, sal verhoog 
word.” 


En Hy sê ook vir die man wat Hom genooi het: “Wanneer jy 'n mote 
- of middagete gee, moenie jou vriende nooi, of jou broers of 
bloedverwante of ryk bure nie, sodat hulle jou nie miskien ook eendag 
weer uitnooi en jy vergelding ontvang nie. Maar wanneer jy 'n feesmaal 
gee, nooi armes, vetminktes, kreupeles, blindes, en jy sal gelukkig wees, 
omdat hulle niks het om jou te vergeld nie; want dit sal jou vergeld word 
in die opstanding van die regverdiges.” 

En toe een van die wat saam aan tafel was, dit hoor, sê hy vir Hom: 
“Salig is hy wat brood eet in die koninkryk van God.” Maar Hy 
antwoord hom: “'n Sekere man het 'n groot maaltyd gegee en baie 
mense uitgenooi. En op die uur van die maaltyd het hy sy dienskneg 
uitgestuur om vir die genooides te sê: Kom, want alles is nou gereed. En 
hulle het hul almal eenparig begin verontskuldig. Die eerste het vir hom 
gesê: 'Ek het 'n stuk grond gekoop en ek moet noodsaaklik uitgaan om 
daarna te kyk. Ek vra u, verskoon my tog." En 'n ander een het gesê: 'Ek 
het vyf paar osse gekoop en gaan hulle probeer. Ek vra u, verskoon my 
tog.” En 'n ander een het gesê: 'Ek het 'n vrou getrou en daarom kan ek 
nie kom nie." 


En daardie dienskneg het gekom en dié dinge aan sy heer vertel. Toe 
het die eienaar van die huis kwaad geword en vir sy dienskneg gesê: 
'Gaan gou uit in die strate en die gangetjies van die stad en bring die 
armes en verminktes en kreupeles en blindes hier in." En die dienskneg 
het gesê: 'Meneer, wat u beveel het, is gedoen, en daar is nog. plek. Toe 
sê die heer vir die dienskneg: 'Gaan uit op die paaie en na die lanings en 
dwing hulle om in te kom, sodat my huis vol kan word. Want ek sê vir 
julle dat nie een van daardie manne wat genooi is, my maaltyd sal smaak 

nie. 


“Want wie van julle wat 'n toring wil bou, gaan nie eers sit en die 
koste bereken, of hy die middele het om dit uit te voer nie? - sodat as hy 
die fondament gelê het en nie in staat is om dit te voltooi nie, almal wat 
dit sien, nie miskien met hom sal begin spot en sê: 'Hierdie man het 
begin bou en kon nie klaarkry nie.” Of watter koning wat optrek om teen 
'n ander koning slag te lewer, gaan nie eers sit en beraadslaag of hy in 
staat is om met tien duisend die een te ontmoet wat met twintig duisend 
teen hom kom nie? Anders stuur hy 'n gesantskap as die ander een nog 
ver is, en vra vredesvoorwaatdes.” 


En al die tollenaars en sondaars het die gewoonte gehad om na Hom 
te kom en na Hom te luister. En die Fariseërs en die skrifgeleerdes het 
baie gemurmureer en gesê: “Hierdie man ontvang sondaars en eet saam 
met hulle.” Toe vertel Hy aan hulle hierdie gelykenis en sê: “Watter man 
onder julle wat honderd skape het en een van hulle verloor, laat nie die 

nege en negentig in die woestyn staan en gaan agter die een aan wat 
verlore is totdat hy dit kry nie? En as hy dit kry, sit hy dit met blydskap 
Op sy skouers. En as hy by die huis kom, roep hy sy vriende en bure 
bymekaar en sê vir hulle: Wees saam met my bly, want ek het my skaap 
gekry wat verlore was. Ek sê vir julle dat daar net so blydskap sal wees in 
die hemel oor een sondaar wat hom bekeer, meer as oor nege en 
negentig regverdiges wat die bekering nie nodig het nie.” 


“Of watter vrou wat Hen pennings het, as sy een penning, verloor, 

steek nie 'n lamp op en vee die huis uit en soek sorgvuldig totdat sy dit 
kry nie? En as sy dit kry, roep sy haar vriendinne en buurvroue bymekaar 
en sê: 'Wees saam met my bly, want ek het die penning gekry wat ek 
verloor het.” So, sê Ek vir julle, is daar blydskap voor die engele van God 
oot een sondaar wat hom bekeer.” 
Hy het ook gesê: “'n Man het twee seuns gehad. En die jongste van 
hulle het vir sy vader gesê: 'Vader, gee my die deel van die eiendom wat 
my toekom. En hy het die goed tussen hulle verdeel.” En nie baie dae 
daarna nie het die jongste seun alles bymekaargemaak en weggereis na 'n 
ver land. En daar het hy sy eiendom verkwis deur losbandig te lewe. En 
toe hy alles deurgebring het, kom daar 'n swaar hongersnood in daardie 
land, en hy het begin gebrek ly. Toe het hy hom by een van die burgers 
van daardie land gaan voeg. En dié het hom in sy veld gestuur om varke 
op te pas. En hy het verlang om sy maag te vul met die peule wat die 
varke eet, en niemand het dit aan hom gegee nie. Maar hy het tot 
homself gekom en gesê: 'Hoe baie huurlinge van my vader het oorvloed 
van brood, en ek vergaan van honger! Ek sal opstaan en na my vader 
gaan, en ek sal vir hom sê: Vader, ek het gesondig teen die hemel en 
voor u, en ek is nie meer werd om u seun genoem te word nie; maak my 
SOOS een van u huurlinge.”” 


“En hy het opgestaan en na sy vader gegaan. En toe hy nog ver was, 
het sy vader hom gesien en innig jammer vir hom gevoel en gehardloop 
en hom omhels en hartlik gesoen. En die seun sê vir hom: 'Vader, ek het 
gesondig teen die hemel en voor u en ek is nie meer werd om u seun 
genoem te word nie.” Maar die vader sê vir sy diensknegte: 'Bring die 
beste kleed en trek hom dit aan, en gee 'n ring vir sy hand en skoene vir 

sy voete. En bring die vetgemaakte kalf en slag dit, en laat ons eet en 
vrolik wees. Want hierdie seun van my was dood en het weer lewendig 
geword; en hy was verlore en is gevind. En hulle het begin vrolik word.” 


“En sy oudste seun was in die veld, en terwyl hy al nader na die huis 
kom, hoor hy musiek en beurtsange. En hy roep een van die diensknegte 
na hom toe en vra wat dit beteken. Die sê toe vir hom: 'U broer het 
gekom, en u vader het die vetgemaakte kalf geslag, omdat hy hom 
gesond teruggekry het.” En hy het kwaad geword en wou nie binnegaan 
nie. Sy vader gaan toe uit en smeek hom. Maar hy antwoord en sê vir sy 
vader: 'Kyk, ek dien u so baie jare en ek het nooit u gebod oortree nie, en 
vir my het u nooit 'n bokkie gegee, sodat ek saam met my vriende vrolik 
kon wees nie. Maar toe hierdie seun van u kom, wat u goed met hoere 
deurgebring het, het u vir hom die vetgemaakte kalf geslag." Toe sê hy vir 
hom: 'Kind, jy is altyd by my, en al wat myne is, is joue. Ons moet tog 
vrolik en bly wees, want hierdie broer van jou was dood en het weer 
lewendig geword, en hy was verlore en is gevind.” 

HOOFSTUK 10 
GELYKENISSE EN DIE KOMENDE 
KONINGKRYK 


Die onregverdige bestuurder 

En Hy het ook aan sy dissipels gesê: “Daar was 'n ryk man wat 'n 
bestuurder gehad het; en hy is by hom aangeklaag as een wat sy 
besittings verkwis. En hy het hom geroep en vir hom gesê: Wat is dit 
wat ek van jou hoor? Gee verslag van jou bestuur van sake; want jy sal 
nie meer bestuurder kan wees nie." Toe sê die bestuurder by homself: 
Wat sal ek doen? Want my heer neem die bestuurderskap van my weg. 
Spit kan ek nie; om te bedel, skaam ek my. Ek weet wat ek sal doen, 
sodat wanneer ek van die bestuurderskap afgesit is, hulle my in hulle 
huise kan ontvang." Toe roep hy die skuldenaars van sy heer, een vir een, 
en sê vir die eerste: 'Hoeveel skuld jy aan my heer?' En hy antwoord: 
'honderd vat olie.” En hy sê vir hom: 'Neem jou skuldbewys, gaan sit en 
skryf gou vyftig.” Daarna sê hy vir 'n ander een: 'En jy, hoeveel skuld jy?" 
En hy antwoord: 'honderd mud koring." Toe sê hy vir hom: 'Neem jou 
skuldbewys en skryf tagtig.” 


“En die heer het die onregverdige bestuurder geprys, omdat hy 
verstandig gehandel het; want die kinders van hierdie wêreld is 
verstandiger teenoor hulle geslag as die kinders van die lig. En Ek sê vir 
julle: Maak vir julle vriende deur die onregverdige Mammon, sodat 
wanneer julle die lewe verlaat, hulle jul in die ewige tente kan ontvang. 
Hy wat getrou is in die minste, is ook in die grote getrou; en hy wat 
ontegverdig is in die minste, is ook in die grote onregverdig. As julle dan 
nie getrou was in die onregverdige Mammon nie, wie sal julle die ware 

goed toevertrou? En as julle nie getrou was in 'n ander se goed nie, wie 
sal aan julle jul eie gee? Geen huiskneg kan twee here dien nie; want hy 
sal Of die een haat en die ander een liefhê, of die een aanhang en die 
ander een verag. Julle kan nie God én Mammon dien nie.” 


En die Fariseërs, wat geldgierig was, het ook al hierdie dinge gehoor 
en Hom beskimp. En Hy het vir hulle gesê: “Dir is julle wat julself 
regverdig voor die mense, maar God ken julle harte; want wat by die 
mens hoog geag word, is 'n gruwel voor God. Die wet en die profete 
was tot op Johannes; van toe af word die evangelie van die koninkryk 
van God verkondig, en elkeen dring met geweld daarin. Elkeen wat van 
sy vrou skei en 'n ander een trou, pleeg egbreuk; en elkeen wat trou met 
die vrou wat van haat man geskei is, pleeg egbreuk.” 


Die ryk man en Lasarus 

“En daar was 'n ryk man, en hy het purper en fyn linne gedra en elke 
dag. vrolik en weelderig gelewe. En daar was 'n bedelaar met die naam 
van Lasarus wat vol swere voor sy poort gelê het. En hy het verlang om 
hom te versadig met die krummels wat van die ryk man se tafel val. Ja, 
selfs die honde het gekom en sy swere gelek. En toe die bedelaar sterf, is 
hy deur die engele weggedra na die boesem van Abraham. En die ryk 
man het ook gesterwe en is begrawe. En toe hy in die doderyk sy oë 
ophef, terwyl hy in smarte was, sien hy Abraham van ver af en Lasarus 
aan sy boesem.” 


“En hy roep en sê: 'Vader Abraham, wees my barmhartig en stuur 
Lasarus, dat hy die punt van sy vinger in water kan insteek en my tong 
verkoel; want ek ly smarte in hierdie vlam." Maar Abraham antwoord: 
'Kind, onthou dat jy jou goeie dinge in jou lewe ontvang het, en so ook 
Lasarus die slegte. En nou word hy getroos, maar jy ly smarte. En by dit 
alles is daar tussen ons en julle 'n groot kloof gevestig, sodat die wat 
hiervandaan wil ootgaan na julle, nie kan nie; en die wat daar is, nie na 
ons kan oorkom nie.” En hy sê: 'Ek bid u dan, vader, om hom na my 
vader se huis te stuur - want ek het vyf broers - om hulle dringend te 
waarsku, sodat hulle nie ook in hierdie plek van pyniging kom nie.” Toe 
sê Abraham vir hom: 'Hulle het Moses en die Profete; laat hulle na dié 
luister.” Maar hy antwoord: 'Nee, vader Abraham, maar as iemand uit die 

dode na hulle gaan, sal hulle hul bekeer.” Maar hy sê vir hom: 'As hulle na 
Moses en die Profete nie luister nie, sal hulle nie oortuig word nie, al sou 
iemand ook uit die dode opstaan.” 


Vermwanings om altyd gereed te wees 

Ena Hy het vir sy dissipels gesê: “Dit is onvermydelik dat die 
struikelblokke kom, maar wee hom deur wie hulle kom. Dit is beter vir 
hom as 'n meulsteen aan sy nek gehang en hy in die see gegooi word, as 
dat hy een van hierdie kleintjies sou laat struikel. Pas op vir julleself. En 
as jou broeder teen jou sondig, bestraf hom; en as hy berou kty, vergewe 
hom. En as hy sewe maal op 'n dag teen jou sondig. en sewe maal op 'n 
dag na jou terugkom en sê: 'Ek het berou' - moet jy hom vergewe.” 


“En wie is daar van julle wat 'n dienskneg het wat ploeg of vee oppas, 
en as hy inkom van die veld vir hom sal sê: 'Kom dadelik hier aan tafel?" 
Sal hy nie eerder vir hom sê nie: 'Maak vir my die aandete klaar en 
omgord jou en bedien my totdat ek geëet en gedrink het; en daarna kan 
jy eet en drink?' Bedank hy daardie dienskneg, omdat hy gedoen het wat 
hom beveel is? Ek glo nie. So ook julle, wanneer julle alles gedoen het 
wat julle beveel is, sê dan: 'Ons is onverdienstelike diensknegte, want ons 
het gedoen wat ons verplig was om te doen.” 


En toe Hy deur die Fariseërs gevra is wanneer die koninkryk van 
God sal kom, het Hy hulle geantwoord en gesê: “Die koninkryk van 
God kom nie met sigbare tekens nie. En soos dit gebeur het in die dae 
van Noag, so sal dit ook wees in die dae van die Seun van die mens: 
hulle het geëet en gedrink, hulle het getrou en is in die huwelik gegee tot 
op die dag dat Noag in die ark ingegaan het, en die sondvloed gekom en 
almal vernietig het. Net soos dit ook gebeur het in die dae van Lot: hulle 
het geëet en gedrink, gekoop en verkoop, hulle het geplant en gebou. 
Maar op die dag toe Lot van Sodom uitgaan, het vuur en swawel van die 
hemel af gereën en almal vernietig. Net so sal dit wees in die dag 
wanneer die Seun van die mens geopenbaar word..” 


“In daardie dag moet hy wat op die dak sal wees, terwyl sy huisraad in 
die huis is, nie afkom om dit weg te neem nie; en so ook moet hy wat op 


die land sal wees, nie omdraai na wat agter is nie. Dink aan die vrou van 

Lot! Elkeen wat probeer om sy lewe te red, sal dit verloor; en elkeen wat 
dit verloor, sal dit behou. Ek sê vir julle: In daardie nag sal daar twee op 
een bed wees; die een sal aangeneem en die ander verlaat word. Twee 
vroue sal saam maal; die een sal aangeneem en die ander verlaat word. 
Twee sal op die land wees; die een sal aangeneem en die ander verlaat 
word.” 


Vergelykings van die weduwee en die regter, die Fariseër en die tollenaar 

Ena Hy het ook aan hulle 'n gelykenis vertel met die oog daarop dat 'n 
mens gedurig moet bid en nie moedeloos word nie, en gesê: “Daar was 
'n regter in 'n stad wat God nie gevrees en geen mens ontsien het nie. En 
daar was in daardie stad 'n weduwee, en sy het gedurig na hom gekom en 
gesê: Doen reg aan my teenoor my teëparty.' En 'n tyd lank wou hy nie; 
maar daarna het hy by homself gesê: 'Al vrees ek God ook nie en al 
ontsien ek geen mens nie, tog sal ek, omdat hierdie weduwee my moeite 
gee, aan haar reg doen, sodat sy nie eindelik kom en my in die gesig slaan 


3 125 


nie. 


Toe sê die Here: “Hoor wat die ontegverdige regter sê. Sal God dan 
nie reg doen aan sy uitverkorenes wat dag en nag tot Hom roep nie, al is 
Hy ook lankmoedig in hulle geval? Ek sê vir julle dat Hy gou aan hulle 
reg sal doen; maar as die Seun van die mens kom, sal Hy wel die geloof 
op die aarde vind?” 


En Hy het ook met die oog op sommige wat op hulleself vertrou dat 
hulle regverdig is en die ander verag, hierdie gelykenis vertel. “Twee 
manne het na die tempel opgegaan om te bid, die een 'n Fariseër en die 
ander 'n tollenaar. En die Fariseër het gaan staan en by homself so gebid: 
o God, ek dank U dat ek nie soos die ander mense is nie - towers, 
ontegverdiges, egbrekers, of ook soos hierdie tollenaar nie. Ek vas twee 
keer in die week, ek gee tiendes van alles wat ek verkry.” 


“En die tollenaar het ver weg gestaan en wou selfs nie sy oë na die 
hemel ophef nie, maar het op sy bors geslaan en gesê: o God, wees my, 
sondaar, genadig! Ek sê vir julle, hierdie laaste een het geregverdig na sy 
huis gegaan eerder as die eerste een; want elkeen wat homself verhoog, 
sal verneder word, en hy wat homself verneder, sal verhoog word.” 

Die susters Martha en Maria 

En op hulle reis het Hy in 'n sekere dorp gekom, en 'n vfou met die 
naam van Martha het Hom in haar huis ontvang. En sy het 'n suster 
gehad met die naam van Maria; dié het aan die voete van Jesus gesit en 
na sy woord geluister. Maar Martha was baie besig om alles klaar te 
maak. Sy kom toe daar staan en sê: “Here, gee U nie om dat my suster 
my alleen laat bedien nie? Sê dan vir haar dat sy my moet help.” Maar 
Jesus antwoord en sê vir haar: “Martha, Martha, jy is besorg en verontrus 
oor baie dinge; maar een ding is nodig; en Maria het die goeie deel 
uitgekies wat van haar nie weggeneem sal word nie.” 

HOOFSTUK 11 
VERMANINGE, GELYKENISSE EN SAGGEUS 


En toe Jesus hierdie woorde geëindig het, het Hy van Galilea vertrek en 
in die gebied van Judea oorkant die Jordaan gekom. En groot menigtes 
het Hom gevolg. Toe kom die Fariseërs na Hom om Hom te versoek, en 
sê vir Hom: “Is dit 'n man geoorloof om oor allerhande redes van sy 
vrou te skei” En Hy antwoord hulle en sê: “Het julle nie gelees dat Hy 
wat hulle gemaak het, hulle van die begin af man en vrou gemaak het nie, 
en gesê het: Om hierdie rede sal die man sy vader en sy moeder verlaat 
en sy vrou aankleef, en hulle twee sal een vlees wees; sodat hulle nie 
meer twee is nie, maar een vlees? Wat God dan saamgevoeg het, mag 
geen mens skei nie.” 


Hulle sê vir Hom: “Waarom het Moses dan beveel om 'n skeibrief te 
gee en van haar te skei?” Hy antwoord hulle: “Omdat Moses weens die 
hardheid van jul harte julle toegelaat het om van julle vroue te skei; maar 
van die begin af was dit nie so nie. Maar Ek sê vir julle, elkeen wat van sy 
vrou skei, behalwe oor hoerery, en 'n ander een trou, pleeg egbreuk; en 
die wat die geskeie vrou trou, pleeg egbreuk.” 


Sy dissipels sê vir Hom: “As die saak van 'n man met 'n vrou so is, 
dan is dit nie wenslik om te trou nie.” Maar Hy sê vir hulle: Almal vat 
hierdie woord nie, maar net dié aan wie dit gegee is. Want daar is 
persone wat onbekwaam is om te trou, wat van die moederskoot af so 
gebore is, en daar is persone wat deur die mense onbekwaam gemaak is, 
en daar is persone wat hulleself onbekwaam gemaak het ter wille van die 
koninkryk van die hemele. Wie dit kan vat, laat hom dit vat.” 


Toe bring hulle kindertjies na Hom, dat Hy hulle die hande sou oplê 
en bid; en die dissipels het hulle bestraf. Maar Jesus sê: “Laat die 
kindertjies staan en verhinder hulle nie om na My te kom nie; want aan 
sulkes behoort die koninkryk van die hemele.” En Hy het hulle die 

En daar kom een na Hom en sê vir Hom: “Goeie Meester, watter 
goeie ding moet ek doen, dat ek die ewige lewe kan hê?” En Hy sê vir 
hom: “Waarom noem jy My goed? Niemand is goed nie, behalwe een, 
naamlik God. Maar as jy in die lewe wil ingaan, onderhou die gebooie.” 
Hy vra Hom: “Watter?” En Jesus sê - dit: “Jy mag nie doodslaan nie, jy 
mag nie egbreek nie, jy mag nie steel nie, jy mag geen valse getuienis gee 
nie; eer jou vader en moeder; en: Jy moet jou naaste liefhê soos jouself.” 
Die jongman sê vir Hom: “Al hierdie dinge het ek onderhou van my jeug 
af. Wat kom ek nog kort?” Jesus antwoord hom: “As jy volmaak wil 
wees, gaan verkoop jou goed en gee dit aan die armes, en jy sal 'n skat in 
die hemel hê; en kom hier, volg My.” Maar toe die jongman dié woord 
hoor, het hy bedroef weggegaan; want hy het baie besittings gehad. En 
Jesus sê vir sy dissipels: “Voorwaar Ek sê vir julle dat 'n ryk man 
beswaarlik in die koninkryk van die hemele sal ingaan. En verder sê Ek 
vir julle, dit is makliker vir 'n kameel om deur die oog van 'n naald te 
gaan as vir 'n ryk man om in die koninkryk van God in te gaan.” Toe sy 
dissipels dit hoor, was hulle baie verslae en sê: “Wie kan dan gered 
word?” Maar Jesus het hulle aangekyk en vir hulle gesê: “By mense is dit 
onmoontlik, maar by God is alle dinge moontlik.” 


Gelykenis van die werkers in die wingerd 

“Want die koninkryk van die hemele is soos 'n huisheer wat vroeg in 
die m@te uitgegaan het om arbeiders vir sy wingerd te huur. En nadat hy 
met die arbeiders ooreengekom het vir 'n penning op 'n dag, stuur hy 
hulle in sy wingerd. En omtrent die derde uur gaan hy uit en sien ander 
ledig op die mark staan. En hy sê vir hulle: 'Gaan julle ook in die 
wingerd, en wat teg is, sal ek aan julle gee. En hulle het gegaan. Weer het 
hy omtrent die sesde en die negende uur uitgegaan en net dieselfde 
gedoen. En omtrent die elfde uur gaan hy uit en vind ander ledig staan 
en sê vir hulle: "Wat staan julle hier die hele dag ledig?' Hulle antwoord 
hom: Omdat niemand ons gehuur het nie.” Hy sê vir hulle: 'Gaan julle 
ook in die wingerd, en wat reg is, sal julle ontvang.” 


“En toe dit aand geword het, sê die heer van die wingerd vir sy 
Opsigter: Roep die arbeiders en betaal hulle hul loon; en begin van die 

laastes af tot by die eerstes. En die wat omtrent die elfde uur begin het, 
het gekom en elkeen 'n penning ontvang. Die eerstes kom toe en dink 
dat hulle meer sal ontvang, en hulle het ook elkeen 'n penning ontvang. 
En toe hulle dit ontvang, murmureer hulle by die huisheer en sê: 'Hierdie 
laastes het een uur gewerk, en u het hulle gelykop behandel met ons wat 
die las van die dag en die hitte gedra het.” Maar hy antwoord en sê vir een 
van hulle: Vriend, ek doen jou geen onreg aan nie. Het jy nie met my 
ooteengekom vir 'n penning nie? Neem dan wat joue is, en gaan heen. 
Ek wil aan hierdie laaste een gee net soos aan jou. Of staan dit my nie 
vy om met my eie goed te maak wat ek wil nie? Of is jou oog verkeerd, 
omdat ek goed isP' So sal die wat laaste is, eerste wees, en die wat eerste 
is, laaste; want baie is geroep, maar min uitverkies.” 


Sageeris 

En Hy het in Jerigo gekom en daar deurgegaan. En daar was 'n man 
met die naam van Saggeis, 'n hoof van die tollenaars en 'n ryk man. En 
hy het probeer om Jesus te sien, wie Hy was; maat vanweë die skare kon 
hy nie, omdat hy klein van persoon was. En hy het vooruit gehardloop 
en in 'n wildevyeboom geklim, sodat hy Hom kon sien, want Hy sou 
daarlangs verbygaan. En toe Jesus by die plek kom, kyk Hy op en sien 
hom en sê vir hom: Saggeis, maak gou en klim af, want Ek moet vandag 
in jou huis bly. Hy maak toe gou en klim af en het Hom met blydskap 
ontvang. En toe almal dit sien, het hulle gemurmureer en gesê: “Hy het 
by 'n sondige man tuisgegaan.” 


Maar Saggets het gaan staan en aan die Here gesê: “Here, kyk, die 
helfte van my goed gee ek vir die armes; en as ek van iemand iets 
afgepers het, gee ek dit vierdubbel terug.” Toe sê Jesus aan hom: 
“Vandag het daar redding vir hierdie huis gekom, aangesien hierdie man 
ook 'n seun van Abraham is. Want die Seun van die mens het gekom om 
te soek en te red wat verlore was.” 


En terwyl hulle na hierdie dinge luister, vertel Hy daar nog 'n 
gelykenis by, omdat Hy naby Jerusalem was en hulle gedink het dat die 
koninkryk van God onmiddellik sou verskyn. Hy het dan gesê: “'n Man 
van hoë geboorte het na 'n ver land gereis om vir homself 'n koningskap 
te ontvang en dan terug te kom. En nadat hy tien van sy diensknegte 


45 


THOMAS JEFFERSON 


geroep het, gee hy hulle tien ponde en sê vir hulle: 'Dryf handel daarmee 
totdat ek kom." Maar sy medeburgers het hom gehaat en 'n gesantskap 
agter hom aan gestuur om te sê: “Ons wil nie hê dat hierdie man koning 
Oot ons moet wees nie. En toe hy terugkom, nadat hy die koningskap 
ontvang het, sê hy dat daardie diensknegte aan wie hy die geld gegee het, 
by hom geroep moes word, sodat hy kon weet wat elkeen met handel 
verdien het.” 


“En die eerste het verskyn en gesê: Meneer, u pond het tien ponde 
wins gemaak." En hy sê vir hom: 'Mooi so, goeie dienskneg; omdat jy in 
die minste getrou gewees het, moet jy gesag hê oor tien stede.” En die 
tweede kom en sê: 'Meneer, u pond het vyf ponde verdien.” En hy sê ook 
vir hierdie een: 'En jy moet wees oor vyf stede." En 'n ander een kom en 
sê: 'Meneer, hier is u pond wat ek in 'n doek weggesit het; want ck was 
bang vir u, omdat u 'n strawwe man is; u neem weg wat u nie uitgesit het 
nie, en maai wat u nie gesaai het nie.” Toe sê hy vir hom: 'Uit jou mond 
sal ek jou oordeel, slegte dienskneg! Jy het geweet dat ek 'n strawwe man 
is wat wegneem wat ek nie uitgesit het nie, en maai wat ek nie gesaai het 
nie. Waarom het jy dan nie my geld aan die wisselaars gegee nie? Dan 
kon ek dit by my koms met rente ingevorder het.” En aan die wat daarby 
staan, sê hy: 'Neem die pond van hom weg en gee dit aan hom wat die 
tien ponde het - en hulle sê vir hom: Meneer, hy het tien ponde want ek 
sê vir julle: 'Aan elkeen wat het, sal gegee word, maar van hom wat nie 
het nie, sal weggeneem word ook wat hy het. Maar daardie vyande van 
my wat nie wou hê dat ek koning oor hulle sou wees nie, bring hulle hier 
en slaan hulle voor my dood.” En toe Hy dit gesê het, gaan Hy vooruit 
op weg na Jerusalem. 

HOOFSTUK 12 
JESUS GAAN NA JERUSALEM 


Gaan na Jerusalem en Betanië 

En toe hulle naby Jerusalem gekom en Betfage aan die Olyfberg, bereik 
het, stuur Jesus twee dissipels uit en sê vir hulle: “Gaan na daardie dorp 
reg voor julle, en dadelik sal julle 'n eselin vind wat vasgemaak is, en 'n 
vul by haar. Maak haar los en bring hulle vir My. En as iemand vir julle 
iets sê, moet julle antwoord: 'Die Here het hulle nodig; en dadelik sal hy 
hulle stuur.” 


En die dissipels het gegaan en gedoen soos Jesus hulle beveel het; 
hulle het die esel en die vul gebring en hulle klere daarop gelê, en Hy het 
daarop gaan sit. En die grootste deel van die skare het hulle klere op die 
pad oopgegooi, en ander het takke van die bome afgekap en op die pad 
gestrooi. En toe Hy in Jerusalem inkom, het die hele stad in opskudding 
geraak en gesê: “Wie is hierdie man?” 


En die Fariseërs het vir mekaar gesê: “Sien julle dat julle niks vorder 
nie? Kyk, die hele wêreld loop agter Hom aan.” En daar was sommige 
Grieke onder die wat opgekom het om op die fees te aanbid; hulle het na 
Filippus gegaan wat van Betsaida in Galilea was, en hom gevra en gesê: 
“My heer, ons wil Jesus graag sien.” Filippus kom en sê dit vir Andreas, 
en Andreas en Filippus vertel dit weer aan Jesus. Maar Jesus antwoord 
hulle en sê: “Die uur het gekom dat die Seun van die mens verheerlik 
moet word. Voorwaar, voorwaar Ek sê vir julle, as die koringkorrel nie in 
die grond val en sterf nie, bly dit alleen; maar as dit sterf, dra dit veel 
vrug.” En Hy het hulle verlaat en uit die stad uitgegaan na Betanië en 
daar vernag. 


Gooi handelaars uit die tempel 

En die volgende dag, het hulle uit Betanië gegaan. En hulle het in 
Jerusalem gekom; en toe Jesus in die tempel ingaan, begin Hy om die wat 
in die tempel verkoop en koop, uit te jaag; en die tafels van die 
geldwisselaars en die stoele van die duiweverkopers het Hy omgegooi; en 
Hy het niemand toegelaat om enige voorwerp deur die tempel te dra nie. 
En Hy het geleer en vir hulle gesê: Is daar nie geskrywe: “My huis moet 
'n huis van gebed genoem word vir al die nasies nie? Maar julle het dit 'n 
rowerspelonk gemaak.” En die sktifgeleerdes en die owerpriesters het dit 
gehoor en gesoek hoe hulle Hom kon ombring; want hulle was bang vit 
Hom, omdat die hele skare verslae was oor sy leer. En toe dit laat word, 
het Hy uitgegaan buitekant die stad. 


Gelykenis van die bee seuns 

En hulle het weer in Jerusalem gekom. En terwyl Hy in die tempel 
rondwandel, kom die owerpriesters en die skrifgeleerdes en die 
ouderlinge na Hom. Hy sê toe vir hulle: “Maar wat dink julle? 'n Man het 
twee kinders gehad, en hy gaan na die eerste en sê: Kind, gaan werk 
vandag in my wingerd.” En hy antwoord en sê: “Ek wil nie”; maar later 
het hy berou gekry en gegaan. Toe het hy na die tweede gegaan en vir 
hom net so gesê; en hy antwoord en sê: “Ja, heer.” En hy het nie gegaan 
nie. Wie van die twee het die wil van die vader gedoen? Hulle antwoord 
Hom: “Die eerste.” Jesus sê vir hulle: “Voorwaar Ek sê vir julle, die 
tollenaars en die hoere gaan julle voor in die koninkryk van God.” 


Gelykenis van die wingerd en die buisbeer 

“Luister na 'n ander gelykenis: Daar was 'n sekere huisheer wat 'n 
wingerd geplant het; en hy het 'n heining daarom gesit en `n parskuip 
daarin gegrawe en 'n wagtoring gebou, en hy het dit aan landbouers 
verhuur en op teis gegaan. En op die regte tyd het hy 'n dienskneg na die 
landbouers gestuur om van die landbouers uit die vrug van die wingerd 
te ontvang; maar hulle het hom geneem en geslaan en hom met leë 
hande weggestuur.” 


“En weer het hy 'n ander dienskneg na hulle gestuur; en hom het 
hulle gestenig en aan die hoof gewond, hom skandelik behandel en 
teruggestuur. En weer het hy 'n ander een gestuur, en hom het hulle 
doodgemaak; ook baie ander - sommige het hulle geslaan en ander 

“Hy het toe nog een seun gehad, sy geliefde, en hom die laaste na 
hulle gestuur en gesê: 'Hulle sal my seun ontsien." Maar daardie 
landbouers het by hulleself gesê: 'Dit is die erfgenaam; kom laat ons hom 
doodmaak, en die erfdeel sal ons s'n wees. En hulle het hom geneem en 
doodgemaak en buitekant die wingerd uitgewerp." Wat sal die eienaar van 
die wingerd dan doen? Hy sal kom en die landbouers ombring en die 
wingerd aan ander gee.” 


En toe die owerpriesters en die Fariseërs sy gelykenisse hoor, het 
hulle begryp dat Hy van hulle spreek. En hulle het probeer om Hom in 
hulle mag te kry, maat hulle was bang vir die skare, omdat dié Hom vir 
'n profeet gehou het. 


Gelykenis van die koning en die troue 

En Jesus het weer deur gelykenisse met hulle begin spreek en gesê: 
“Die koninkryk van die hemele is soos 'n koning wat 'n bruilof vir sy 
seun berei het en sy diensknegte uitgestuur het om die genooides na die 
bruilof te roep, en hulle wou nie kom nie. Weer het hy ander diensknegte 
uitgestuur met die boodskap: 'Sê vir die genooides: Kyk, my maaltyd het 
ek berei, my beeste en vetgemaakte vee is geslag en alles is gereed. Kom 
na die bruilof." Maar hulle het hul daaraan nie gesteur nie en weggegaan, 
een na sy eie stuk land en 'n ander na sy handelsaak. En die origes het sy 
diensknegte gegryp en mishandel en doodgemaak.” 


“Toe die koning dit hoor, het hy kwaad geword en sy manskappe 
gestuur en daardie moordenaars omgebring en hulle stad aan die brand 
gesteek. Daarop sê hy vir sy diensknegte: 'Die bruilof is wel gereed, maat 
die genooides was dit nie werd nie. Gaan dan op die kruispaaie en nooi 
almal wat julle mag vind, na die bruilof” En daardie diensknegte het 
uitgegaan op die paaie en almal versamel wat hulle gevind het, slegtes 
sowel as goeies, en die bruilofsaal het vol gaste geword. En toe die 
koning ingaan om na die gaste te kyk, sien hy daar iemand wat nie 'n 
bruilofskleed aan het nie. En hy sê vir hom: 'Vriend, hoe het jy hier 
ingekom sonder 'n bruilofskleed aan?' En hy kon geen woord sê nie. Toe 
sê die koning vir sy dienaars: 'Bind sy hande en voete, neem hom weg en 

werp hom in die buitenste duisternis. Daar sal geween wees en gekners 
van die tande. Want baie is geroep, maar min uitverkies.” 


Belastingmaunt, opstanding 

Toe gaan die Fariseërs saam taad hou hoe om Hom in sy woord te 
verstrik. En hulle stuur hul dissipels saam met die Herodiane na Hom en 
sê: “Meester, ons weet dat U waaragtig is en die weg van God in 
waarheid leer en U aan niemand steur nie, want U sien nie die persoon 
van mense aan nie - sê dan vir ons, wat dink U: Is dit geoorloof om aan 
die keiser belasting te betaal of nie?” Maar Jesus het hulle boosheid 
bemerk en gesê: “Geveinsdes, waarom versoek julle My? Wys My die 
belastingmunt.” En hulle het vir Hom `n penning gebring. En Hy sê vir 
hulle: “Wie se beeld en opskrif is dit?” Hulle antwoord Hom: “Die keiser 
Sn.” Daarop sê Hy vir hulle: “Betaal dan aan die keiser wat die keiser 
toekom, en aan God wat God toekom.” En toe hulle dit hoor, was hulle 
verwonderd en het Hom verlaat en weggegaan. 


Dieselfde dag kom daar na Hom Sadduseërs, hulle wat sê dat daar 
geen opstanding is nie, en vra Hom en sê: “Meester, Moses het gesê: 'As 
iemand sonder kinders sterwe, moet sy broer sy vrou trou en kinders vir 
sy broer verwek." Nou was daar by ons sewe broers, en die eerste het 
getrou en gesterwe; en omdat hy geen kinders gehad het nie, het hy sy 
vrou vir sy broer agtergelaat. So ook die tweede en die derde tot die 
sewende toe. En laaste van almal het die vrou ook gesterwe. In die 
opstanding dan, van watter een van die sewe sal sy die vrou wees - want 
hulle almal het haar gehad?” Toe antwoord Jesus en sê vir hulle: “Julle 
dwaal, omdat julle die Skrifte nie ken nie en ook nie die krag van God 
nie. Want in die opstanding trou hulle nie en word ook nie in die huwelik 
uitgegee nie, maar is soos engele van God in die hemel. En wat die 
opstanding van die dode betref - het julle nie die woord gelees wat tot 
julle deur God gespreek is nie: 'Ek is die God van Abraham en die God 
van Isak en die God van Jakob? God is nie 'n God van dooies nie, maar 
van lewendes.” En toe die skare dit hoor, was hulle verslae oor sy leer. 


Die byee gebooie 

En toe een van die skrifgeleerdes wat bygekom het, hulle hoor 
redetwis, en wis dat Hy hulle goed geantwoord het, vra hy vir Hom: 
“Wat is die eerste gebod van almal?” En Jesus antwoord hom: “Die 
eerste van al die gebooie is: Hoor, Israel, die Here, onse God, is 'n enige 
Here; en jy moet die Here jou God liefhê uit jou hele hart en uit jou hele 
siel en uit jou hele verstand en uit jou hele krag. Dit is die eerste gebod. 
En die tweede, hieraan gelyk, is dit: Jy moet jou naaste liefhê soos 
jouself. Daar is geen ander gebod groter as dié nie. Aan hierdie twee 
gebooie hang die hele wet en die profete.” 


En die skrifgeleerde sê vir Hom: “Goed, Meester, U het met 
waarheid gesê dat God een is en daar geen ander is as Hy nie; en om 
Hom lief te hê uit die hele hart en uit die hele verstand en uit die hele siel 
en uit die hele krag, en om die naaste lief te hê soos jouself, is meer as al 
die brandoffers en die slagoffers.” 

HOOFSTUK 13 
AANMANINGS EN DIE DAG VAN OORDEEL 


Alanmanings vir die skrifgeleerdes en Fariseërs 

Toe het Jesus die skare en sy dissipels toegespreek en gesê: “Die 
skrifgeleerdes en die Fariseërs sit op die stoel van Moses. Alles wat hulle 
dan vir julle mag sê om te onderhou, onderhou en doen dit; maar 
volgens hulle werke moet julle nie doen nie, want hulle praat en doen 
nie. Want hulle bind pakke saam wat swaar en moeilik is om te dra, en sit 
dit op die skouers van die mense, maar self wil hulle dit nie met hulle 
vinger verroer nie. En hulle doen al hul werke om deur die mense gesien 
te word, en hulle maak hul gedenkseëls breed en die some van hul klere 
groot. En hulle hou van die voorste plekke by die maaltye en die voorste 
banke in die sinagoges en die begroetinge op die markte en om deur die 
mense genoem te word: Rabbi, Rabbi! Maar julle, laat jul nie Rabbi noem 
nie, want een is julle leermeester: Christus, en julle is almal broeders. En 
julle moet niemand op die aarde julle vader noem nie, want een is julle 
Vader, Hy wat in die hemele is. Julle moet julle ook nie leermeesters laat 
noem nie, want een is julle leermeester: Christus. Maar die grootste van 
julle moet jul dienaar wees. Wie homself verhoog, sal verneder word, en 
wie homself verneder, sal verhoog word. Maar wee julle, skrifgeleerdes 
en Fariseërs, geveinsdes, want julle sluit die koninkryk van die hemele 
toe voor die mense; want julle gaan self nie in nie, en die wat sou ingaan, 
laat julle nie toe om in te gaan nie.” 


“Wee julle, skrifgeleerdes en Fariseërs, geveinsdes, want julle eet die 
huise van die weduwees op, en doen vir die skyn lang gebede. Daarom 
sal julle 'n swaarder oordeel ontvang. Wee julle, skrifgeleerdes en 
Fariseërs, geveinsdes, want julle trek rond oor see en land om een 
bekeerling te maak; en as hy dit geword het, maak julle hom `n kind van 
die hel, twee maal erger as julle self.” 


“Wee julle, blinde leiers, julle wat sê: 'Elkeen wat sweer by die tempel 
- dit is niks nie; maar elkeen wat sweer by die goud van die tempel, hy is 
gebonde." Julle dwase en blindes, want wat is meer: die goud, of die 

tempel wat die goud heilig? En: 'Elkeen wat sweer by die altaar - dit is 
niks nie; maar elkeen wat sweer by die gawe daar bo-op, hy is gebonde.' 
Julle dwase en blindes, want wat is meer: die gawe, of die altaar wat die 
gawe heilig Wie dan sweer by die altaar, sweer daarby en by alles wat 
daarop is; en wie sweer by die tempel, sweer daarby en by Hom wat 
daatin woon; en wie sweer by die hemel, sweer by die toon van God en 
by Hom wat daarop sit.” 


“Wee julle, skrifgeleerdes en Fariseërs, geveinsdes, want julle gee 
tiendes van kruisement en anys en koljander, en die swaarste van die wet 
laat julle na: die reg en die barmhartigheid en die trou. Hierdie dinge 
behoort julle te doen sonder om die ander na te laat. Blinde leiers, julle 
wat die muggie uitsif, maar die kameel insluk!” 


“Wee julle, skrifgeleerdes en Fariseërs, geveinsdes, want julle maak 
die buitekant van die beker en die skottel skoon, maar binnekant is dit 
vol roof en onmatigheid. Blinde Fariseër, maak eers die binnekant van 
die beker en die skottel skoon, sodat ook die buitekant daarvan skoon 
kan word.” 


“Wee julle, skrifgeleerdes en Fariseërs, geveinsdes, want julle is net 
SOOS gewitte grafte wat van buite wel fraai lyk, maar van binne vol 
doodsbene en allerhande onteinheid is. So lyk julle ook van buite vir die 
mense wel regverdig, maar van binne is julle vol geveinsdheid en 
ongeregtigheid.” 


“Wee julle, skrifgeleerdes en Fariseërs, geveinsdes, want julle bou die 
grafte van die profete en versier die grafstene van die regverdiges; en 
julle sê: 'As ons in die dae van ons vaders geleef het, sou ons geen deel 
met hulle gehad het aan die bloed van die profete nie. Julle gee dus teen 
julself getuienis dat julle kinders is van die wat die profete vermoor het. 
Maak die maat van julle vaders dan vol! Slange, addergeslag, hoe sal julle 
die oordeel van die hel ontvlug?” 


Die weduwee se bydrae 
En Jesus het reg voor die skatkis gaan sit en gekyk hoe die skare geld 


in die skatkis gooi. En baie rykes het veel ingegooi. En daar kom een 

arm weduwee en gooi twee geldstukkies in, dit is 'n oottjie. Toe roep Hy 
sy dissipels na Hom en sê vir hulle: “Voorwaar Ek sê vir julle, hierdie 
arm weduwee het meer ingegooi as almal wat in die skatkis gegooi het. 
Want hulle het almal uit hulle oorvloed ingegooi; maar sy het uit haar 
gebrek ingegooi alles wat sy gehad het, haar hele lewensonderhoud.” 


Jerusalem en die dag van oordeel 

En Jesus het uitgegaan en van die tempel vertrek, en sy dissipels het 
nader gekom om Hom die geboue van die tempel te wys. En Jesus sê vir 
hulle: “Sien julle al hierdie dinge? Voorwaar Ek sê vir julle, daar sal hier 
sekerlik nie een klip op die ander gelaat word, wat nie afgebreek sal word 
nie. Dan moet die wat in Judea is, na die berge vlug; wie op die dak is, 
moet nie afkom om iets uit sy huis weg te neem nie; en wie op die land 
is, moet nie omdraai om sy klere weg te neem nie. Maar wee die vroue 
wat swanger is en die wat nog soog, in daardie dae. En bid dat julle vlug 
nie in die winter of op die sabbat mag plaasvind nie. Want dan sal daar 
groot verdrukking wees soos daar van die begin van die wêreld af tot 
nou toe nie gewees het en ook nooit sal wees nie.” 


“En leer van die vyeboom hierdie gelykenis: Wanneer sy tak al sag 
word en sy blare uitbot, weet julle dat die somer naby is. So weet julle 
ook, wanneer julle al hierdie dinge sien, dat dit naby is, voor die deur. 
Maar van dié dag en die uur weet niemand nie, ook die engele van die 
hemele nie, maar net my Vader alleen. En net soos die dae van Noag 
was, so sal ook die koms van die Seun van die mens wees. Want net soos 
hulle was in die dae voor die sondvloed toe hulle geëet en gedrink het, 
getrou en in die huwelik uitgegee het, tot op die dag dat Noag in die ark 
gegaan het, en dit nie verstaan het voordat die sondvloed gekom en 
almal weggevoer het nie, so sal ook die koms van die Seun van die mens 
wees.” 


“Dan sal daar twee op die land wees; die een word aangeneem en die 
ander word verlaat. Twee vroue sal by die meul maal; die een word 
aangeneem en die ander word verlaat. Waak dan, omdat julle nie weet 
watter uur julle Here kom nie. Maar weet dit: as die huisheer geweet het 
in watter nagwaak die dief sou kom, sou hy gewaak en nie toegelaat het 
dat in sy huis ingebreek word nie. Daarom moet julle ook gereed wees, 

want die Seun van die mens kom op 'n uur dat julle dit nie verwag nie.” 


Die getroue en verstandige diensteneg 

“Wie is dan die getroue en verstandige dienskneg vir wie sy heer oor 
sy diensvolk aangestel het om hulle hul voedsel op tyd te gee? Gelukkig 
is daardie dienskneg vir wie sy heer, as hy kom, op hierdie manier besig 
sal vind. Voorwaar Ek sê vir julle, hy sal hom oor al sy besittings aanstel. 
Maar as daardie slegte dienskneg in sy hart sê: My heer talm om te kom - 
en hy sy medediensknegte begin slaan en saam met die dronkaards begin 
eet en drink, dan sal die heer van dié dienskneg kom op 'n dag dat hy dit 
nie verwag nie en op 'n uur dat hy dit nie weet nie; en sal hom pynig en 
hom 'n deelgenoot van die geveinsdes maak. Daar sal geween wees en 
gekners van die tande.” 

HOOFSTUK 14 
GELYKENISSE EN DIE DAG VAN OORDEEL 


Gelykenis van die Hen maagde 

“Dan sal die koninkryk van die hemele wees soos tien maagde wat hulle 
lampe geneem en uitgegaan het om die bruidegom te ontmoet. En vyf 
van hulle was verstandig en vyf dwaas. En toe die wat dwaas was, hul 
lampe neem, het hulle geen olie met hulle saamgeneem nie. Maar die 
verstandiges het olie in hulle kanne saam met hul lampe geneem. En 
terwyl die bruidegom talm om te kom, het hulle almal vaak geword en 
aan die slaap geraak.” 


“En middernag was daar 'n geroep: 'Daar kom die bruidegom; gaan 
uit hom tegemoet!" Toe staan al daardie maagde op en maak hulle lampe 
gereed. En die wat dwaas was, sê aan die verstandiges: 'Gee vir ons van 
julle olie, want ons lampe gaan uit.” Maar die verstandiges antwoord en 
sê: "Miskien sal daar nie genoeg wees vir ons en vir julle nie. Maar gaan 
liewer na die verkopers en koop vir julleself.” En onderwyl hulle gaan om 
te koop, het die bruidegom gekom. En die wat gereed was, het saam met 
hom ingegaan na die bruilof, en die deur is gesluit. Later kom toe die 
ander maagde ook en sê: 'Meneer, meneer, maak vir ons oop! Maar hy 
antwoord en sê: 'Voorwaar ek sê vir julle, ek ken julle nie.” Waak dan, 
omdat julle die dag en die uur nie weet waarop die Seun van die mens 
kom nie.” 

Gelykenis van die talente 

“Want dit is soos 'n man wat op reis wou gaan en sy diensknegte 
roep en aan hulle sy besittings toevertrou. En aan die een gee hy vyf 
talente en aan die ander twee en aan die ander een, aan elkeen na sy 
vermoë; en hy het dadelik op reis gegaan. En die een wat die vyf talente 
ontvang het, het daarmee gaan werk en vyf ander talente gewin. Net so 
het die een wat die twee ontvang het, self ook twee ander verdien. Maar 
hy wat die een ontvang het, het in die grond gaan grawe en die geld van 
sy heer weggesteek.” 


“En na 'n lang tyd het die heer van daardie diensknegte gekom en 
met hulle afgereken. En die een wat die vyf talente ontvang het, kom en 
bring vyf ander talente en sê: 'Meneer, vyf talente het u aan my 
toevertrou; hier het ek vyf ander talente daarby verdien.” En sy heer sê 
vir hom: 'Mooi so, goeie en getroue dienskneg, oor weinig was jy getrou, 
oor veel sal ek jou aanstel. Gaan in in die vreugde van jou heer." En die 
een wat die twee talente ontvang het, kom ook en sê: 'Meneer, twee 
talente het u aan my toevertrou; hier het ek twee ander talente daarby 
verdien.” Sy heer sê vir hom: 'Mooi so, goeie en getroue dienskneg, oor 
weinig was jy getrou, oor veel sal ek jou aanstel. Gaan in in die vreugde 
van jou heer.” 


“En die een wat die een talent ontvang het, kom ook en sê: 'Meneer, 
ek het u geken, dat u 'n harde man is wat maai waar u nie gesaai het nie, 
en bymekaarmaak waar u nie uitgestrooi het nie; omdat ek bang was, het 
ek gegaan en u talent in die grond weggesteek. Hier het u wat aan u 
behoort.” Maar sy heer antwoord en sê vir hom: "jou slegte en lui 
dienskneg, jy het geweet dat ek maai waar ek nie gesaai het nie, en 
bymekaarmaak waar ek nie uitgestrooi het nie. Daarom moes jy my geld 
by die wisselaars gestort het, en ek sou by my koms wat aan my behoort, 
met rente ontvang het. Neem dan die talent van hom weg en gee dit aan 
die een wat die ten talente het; want aan elkeen wat het, sal gegee word, 
en hy sal oorvloed hê; maar van hom wat nie het nie, van hom sal 
weggeneem wotd ook wat hy het. En werp die nuttelose dienskneg uit in 
die buitenste duisternis; daar sal geween wees en gekners van die tande.” 

Die dag van oordeel 

“Maar pas op vir julleself, dat julle harte nie miskien beswaar word 
deur swelgery en dronkenskap en sorge van die lewe nie, en dié dag julle 
nie skielik oorval nie. Want soos 'n strik sal hy kom oor almal wat op die 
hele aarde woon. Waak dan en bid altyddeur, sodat julle waardig geag 
mag word om al hierdie dinge wat kom, te ontvlug en voor die Seun van 
die mens te staan.” 


“En wanneer die Seun van die mens in sy heerlikheid kom en al die 
heilige engele saam met Hom, dan sal Hy op sy heerlike troon sit; en 
voor Hom sal al die nasies versamel word, en Hy sal hulle van mekaar 
afskei soos die herder die skape van die bokke afskei; en Hy sal die skape 
aan sy regterhand en die bokke aan sy linkerhand sit. 


Dan sal die Koning vir die wat aan sy regterhand is, sê: 'Kom, julle 
geseëndes van my Vader, beërf die koninkryk wat vir julle berei is van 
die grondlegging van die wêreld af. Want Ek het honger gehad, en julle 
het My te ete gegee; Ek het dors gehad, en julle het My te drinke gegee; 
Ek was 'n vreemdeling, en julle het My herberg gegee; Ek was naak, en 
julle het My geklee; Ek was siek, en julle het My besoek; in die 
gevangenis was Ek, en julle het na My gekom.” Dan sal die regverdiges 
Hom antwoord en sê: 'Here, wanneer het ons U honger gesien en 
gevoed; of dors, en te drinke gegee En wanneer het ons U 'n 
vreemdeling gesien, en herberg gegee; of naak, en geklee? En wanneer 
het ons U siek gesien of in die gevangenis, en na U gekomP?' En die 
Koning sal antwoord en vir hulle sê: 'Voorwaar Ek sê vir julle, vir sover 
julle dit gedoen het aan een van die geringstes van hierdie broeders van 
My, het julle dit aan My gedoen.” 


“Dan sal Hy ook vir dié aan sy linkerhand sê: 'Gaan weg van My, julle 
vervloektes, in die ewige vuur wat berei is vir die duiwel en sy engele. 
Want Ek het honger gehad, en julle het My nie te ete gegee nie; Ek het 
dors gehad, en julle het My nie te drinke gegee nie. Ek was 'n 
vreemdeling, en julle het vir My nie herberg gegee nie; naak, en julle het 
My nie geklee nie; siek en in die gevangenis, en julle het My nie besoek 
nie.' Dan sal hulle Hom ook antwoord en sê: 'Here, wanneer het ons U 
honger gesien of dors of 'n vreemdeling of naak of siek of in die 

gevangenis, en U nie gedien nie?' Dan sal Hy hulle antwoord en sê: 
'Voorwaar Ek sê vir julle, vir sover julle dit nie gedoen het aan een van 
hierdie geringstes nie, het julle dit aan My ook nie gedoen nie. En hulle 
sal weggaan in die ewige straf, maar die regverdiges in die ewige lewe.” 

HOOFSTUK 15 
PASGA EN GETSEMANE 


'n Vrou salf bom 

En die pasga en die fees van die ongesuurde brode sou oor twee dae 
wees; en die owerpriesters en die skrifgeleerdes het gesoek hoe hulle 
Hom met lis gevange kon neem en doodmaak. Maar hulle het gesê: “Nie 
op die fees nie, sodat daar nie miskien 'n oproer onder die volk kom 
nie.” En toe Hy in Betanië was, in die huis van Simon, die melaatse, 
terwyl Hy aan tafel was, kom daar 'n vrou met 'n albaste fles met egte, 
baie kosbare nardussalf; en sy breek die albaste fles en gooi dit op sy 
hoof uit. En daar was sommige wat by hulleself verontwaardig was en 
gesê het: “Waarvoor het hierdie verkwisting van die salf plaasgevind? 
Want dit kon vir meer as drie honderd pennings verkoop en die geld aan 
die armes gegee geword het.” En hulle het teen haar uitgevaar. Maar 
Jesus sê: “Laat haar staan; waarom val julle haar lastig? Sy het 'n goeie 
werk aan My gedoen. Want die armes het julle altyd by julle, en wanneer 
julle wil, kan julle aan hulle goed doen; maar My het julle nie altyd nie. 
Wat sy kon, het sy gedoen. Sy het vooruit al my liggaam vir die begrafnis 
gesalf.” 


Jadas onderneem om Jesus uit te ken 

Toe gaan een van die twaalf, met die naam van Judas Iskariot, na die 
owerpriesters en sê: Wat wil u my gee, en ek sal Hom aan u oorlewer? 
En hulle het vir hom dertig silwerstukke afgeweeg. En van toe af het hy 
'n goeie geleentheid gesoek om Hom oor te lewer. 


Vermaninge aan sy dissipels, was bulle voete, en gebed in Getsemane 
En op die eerste dag van die ongesuurde brode kom die dissipels na 

Jesus en sê vir Hom: Waar wil U hê moet ons vir U klaarmaak om die 
pasga te eetp En Hy antwoord: “Gaan na die stad na 'n sekere iemand en 
sê vir hom: Die Meester laat weet: My tyd is naby. By jou sal Ek die 
pasga hou met my dissipels.” Daarop het die dissipels gedoen soos Jesus 
hulle beveel het, en hulle het die pasga berei. En toe dit aand geword het, 
was Hy met die twaalf aan tafel. 


En daar het ook twis onder hulle ontstaan oor wie van hulle die 
grootste geag moet wees. En Hy het vir hulle gesê: “Die konings van die 
nasies heers oor hulle, en die wat gesag voer oor hulle, word weldoeners 
genoem. Maar so moet julle nie wees nie; maar die oudste onder julle 
moet word soos die jongste, en wie 'n leier is, soos een wat dien. Want 
wie is groter: die een wat aan tafel is, of die een wat dien? Is dit nie hy 
wat aan tafel is nier Maar Ek is onder julle soos een wat dien.” 


En na die maaltyd het hy opgestaan en sy bo-klere uitgetrek en 'n 
doek geneem en dit om Hom vasgemaak. Daarna het Hy water in 'n bak 
gegooi en die voete van die dissipels begin was en afdroog met die doek. 
Hy kom toe by Simon Petrus en dié sê vir Hom: “Here, gaan U my voete 
was?” Jesus antwoord en sê vir hom: “Wat Ek doen, begryp jy nou nie, 
maar jy sal dit hierna verstaan.” Petrus sê vir Hom: “U sal my voete in 
der ewigheid nie was nie!” Jesus antwoord hom: “As Ek jou nie was nie, 
het jy geen deel aan My nie.” Simon Petrus sê vir Hom: “Here, nie net 
my voete nie, maar ook die hande en die hoof.” Jesus sê vir hom: “Hy 
wat gewas is, het niks anders nodig as om die voete te was nie, maar is 
heeltemal rein; en julle is rein, maar nie almal nie.” 


Want Hy het geweet wie Hom sou verraai. Daarom het Hy gesê: 
“Julle is nie almal tein nie.” Toe Hy dan hulle voete gewas en sy bo-klere 
geneem het, gaan Hy weer aan tafel en sê vir hulle: “Verstaan julle wat 
Ek aan julle gedoen het? Julle noem My Meester en Here, en julle is reg, 
want Ek is dit. As Ek dan, die Here en die Meester, julle voete gewas het, 
is julle ook verplig om mekaar se voete te was. Want Ek het julle 'n 
voorbeeld gegee om, net soos Ek aan julle gedoen het, ook so te doen. 
Voorwaar, voorwaar Ek sê vir julle, 'n dienskneg is nie groter as sy heer 
nie, en 'n gesant is ook nie groter as die een wat hom gestuur het nie. As 
julle hierdie dinge weet, salig is julle as julle dit doen.” 

Toe Jesus dit gesê het, het Hy in sy gees ontsteld geword en getuig en 
gesê: “Voorwaar, voorwaar Ek sê vir julle, een van julle sal My verraai.” 
En die dissipels het na mekaar begin kyk, in twyfel omtrent die een van 
wie Hy dit sê. En een van sy dissipels, hy vir wie Jesus liefgehad het, het 
aan tafel teen die bors van Jesus gelê. Simon Petrus knik toe vir hom dat 
hy moet vra wie dit kon wees van wie Hy spreek. En hy val op die bors 
van Jesus en sê vir Hom: “Here, wie is dit?” Jesus antwoord: “Dit is die 
een aan wie Eik die stukkie sal gee as Ek dit ingedoop het.” En toe Hy 
die stukkie ingedoop het, gee Hy dit aan Judas Iskariot, die seun van 
Simon. 


En toe hy buite was, sê Jesus: “Nou is die Seun van die mens 
verheerlik, en God is in Hom verheerlik. 'n Nuwe gebod gee Ek julle, dat 
julle mekaar moet liefhê; soos Ek julle liefgehad het, moet julle ook 
mekaar liefhê. Hieraan sal almal weet dat julle my dissipels is, as julle 
liefde onder mekaar het. Toe sê Jesus vir hulle: “Julle sal almal in hierdie 
nag aanstoot neem aan My, want daar is geskrywe: Ek sal die herder 
slaan, en die skape van die kudde sal verstrooi word.” 


Daarop antwoord Petrus en sê vir Hom: “Al sal almal ook aanstoot 
aan U neem, ek sal nooit aanstoot neem nie.” En hy het vir Hom gesê: 
“Here, ek is gereed om saam met U selfs in die gevangenis en in die 
dood te gaan.” Maar Hy antwoord: “Ek sê vir jou, Petrus, die haan sal 
vannag nie kraai voordat jy drie maal geloën het dat jy My ken nie.” 
Petrus sê vir Hom: “Al moes ek ook saam met U sterwe, ek sal U nooit 
verloën niel” So het ook al die dissipels gesê. 


Toe kom Jesus met hulle in 'n plek met die naam van Getsemane, en 
Hy sê vir die dissipels: “Sit hier onderwyl Ek daar gaan bid.” En Hy 
neem Petrus en die twee seuns van Sebedeis saam en begin bedroef en 
benoud word. Toe sê Hy vir hulle: “My siel is diep bedroef tot die dood 
toe; bly hier en waak saam met My.” En Hy het 'n bietjie verder gegaan 
en op sy aangesig geval en gebid en gesê: “My Vader, as dit moontlik is, 
laat hierdie beker by My verbygaan; nogtans nie soos Ek wil nie, maar 
soos U wil.” En Hy kom by die dissipels en vind hulle aan die slaap, en 
Hy sê vir Petrus: “So was julle dan nie in staat om een uur saam met My 

te waak nie? Waak en bid, dat julle nie in versoeking kom nie. Die gees is 
wel gewillig, maar die vlees is swak.” 


Weer het Hy vir die tweede maal gaan bid en gesê: “My Vader, as 
hierdie beker nie by My kan verbygaan sonder dat Ek dit drink nie, laat u 
wil geskied.” Toe kom Hy en vind hulle weer aan die slaap, want hulle oë 
was swaar. En Hy het hulle met rus gelaat en weer vir die derde maal 
gaan bid en dieselfde woorde gesê. Daarop kom Hy by sy dissipels en sê 
vir hulle: “Slaap maat voort en rus.” 

HOOFSTUK 16 
JESUS VOOR KAJAFAS, PILATUS EN HERODES 


Jadas begelei die soldate na Jesus; Jesus se arrestasie 

Nadat Jesus dit gesê het, het Hy met sy dissipels oor die spruit Kedron 
gegaan waar daar 'n tuin was, waarin Hy self gegaan het en sy dissipels. 
En Judas, sy verraaier, het ook die plek geken, omdat Jesus daar dikwels 
met sy dissipels saamgekom het. En Judas het die afdeling soldate en die 
dienaars van die owerpriesters en die Fariseërs geneem en daar gekom 
met fakkels en lampe en wapens. En sy verraaier het vir hulle 'n teken 
gegee en gesê: “Die een wat ek sal soen, dit is Hy, gryp Hom!” En 
dadelik gaan hy na Jesus en sê: “Gegroet, Rabbi! en hy het Hom 
gesoen.” Maar Jesus sê vir hom: “Vriend, waarvoor is jy hier?” En omdat 
Jesus alles geweet het wat oor Hom sou kom, het voort gegaan en vir 
hulle gesê: “Wie soek julle?” Hulle antwoord Hom: “jesus, die 
Nasarener.” Jesus sê vir hulle: “Dit is Ek.” En ook Judas, sy verraaier, 
het by hulle gestaan. 


Toe Hy dan vir hulle sê: “Dit is Ek”, het hulle agteruitgegaan en op die 
grond geval. Hy vra hulle toe weer: “Wie soek julle?” En hulle sê: “Jesus, 
die Nasarener.” Jesus antwoord: “Ek het vir julle gesê dat dit Ek is. As 
julle My dan soek, laat hierdie manne gaan.” Toe kom hulle nader en 
slaan die hande aan Jesus en gryp Hom. En een van die wat saam met 
Jesus was, het meteens sy hand uitgesteek en sy swaard getrek; en hy het 
die dienskneg van die hoëpriester geslaan en sy oor afgekap. Toe sê Jesus 
vir hom: “Sit jou swaard in sy plek terug; want almal wat die swaard 
neem, sal deur die swaard vergaan.” 


In daardie uur het Jesus vir die skare gesê: “Het julle soos teen 'n rower 
uitgekom met swaarde en stokke om My gevange te neem? Dag vir dag 
het Ek by julle gesit en leer in die tempel, en julle het My nie gegryp nie.” 
Toe het al die dissipels Hom verlaat en gevlug. En 'n sekere jongman 
met 'n linnedoek om sy naakte lyf het Hom gevolg; en die jongmanne 
het hom gegryp; maar hy het die linnedoek laat staan en naak van hulle 
weggevlug. En die wat Jesus gevange geneem het, het Hom weggelei na 
Kajafas, die hoëpriester, waar die skrifgeleerdes en die ouderlinge 

Petrus verloën Jesus 

En Simon Petrus en 'n ander dissipel het Jesus gevolg; en daardie 
dissipel was met die hoëpriester bekend en het saam met Jesus ingegaan 
in die binneplaas van die hoëpriester se paleis. Maar Petrus het buitekant 
by die deur bly staan. En die ander dissipel wat bekend was met die 
hoëpriester, het uitgegaan en met die deurwagster gepraat en Petrus 
ingebring. Toe sê die diensmeisie, die deurwagster, vir Petrus: “Jy is tog 
nie ook een van die dissipels van hierdie mens nier” Hy sê: “Ek is nie.” 


En die diensknegte en die dienaars het by 'n koolvuur gestaan wat 
hulle gemaak het - want dit was koud - en hulle het hul warm gemaak. 
En Simon Petrus het hom staan en warm maak. En hulle sê vir hom: “Jy 
is tog nie ook een van sy dissipels nie?” Toe ontken hy dit en sê: “Ek is 
nie.” 


Een van die hoëpriester se diensknegte wat familie was van die man 
wie se oor Petrus afgekap het, sê: “Het ek jou nie in die tuin by Hom 
gesien nie?” Petrus het dit weer ontken; en dadelik het die haan gekraai. 


En Petrus het die woord van Jesus onthou wat Hy vir hom gesê het: 
Voor die haan kraai, sal jy My drie maal verloën. En hy het buitentoe 
gegaan en bitterlik geween. 


Hy word voor Kajafas gebring, die boëpriester, en word veroordeel 

Die hoëpriester ondervra Jesus toe oor sy dissipels en oor sy leer. 
Jesus antwoord hom: “Ek het ronduit tot die wêreld gespreek; Ek het 
altyd in die sinagoge geleer en in die tempel waar die Jode van alle kante 
vergader; en in die geheim het Ek niks gespreek nie. Wat ondervra u My? 
Ondervra hulle wat gehoor het wat Ek tot hulle gespreek het; hulle weet 
tog wat Ek gesê het.” En toe Hy dit sê, het een van die dienaars wat daar 
staan, Jesus in die aangesig geslaan en gesê: “Antwoord U die hoëpriester 
SOP” Jesus antwoord hom: “As Ek verkeerd gespreek het, getuig van die 
verkeerdheid; maar as Ek reg gespreek het, waarom slaan jy My?” 


En die owerpriesters en die hele Raad het getuienis teen Jesus gesoek 


66 


DIE LEWE EN MORALITEIT VAN JESUS VAN NASARET 


om Hom dood te maak, en hulle het niks gevind nie; want baie het vals 
teen Hom getuig en die getuienisse was nie eenders nie. En sommige het 
opgestaan en vals teen Hom getuig en gesê: “Ons het Hom hoor sê: 'Ek 
sal hierdie tempel wat met hande gemaak is, afbreek en in drie dae 'n 
ander een opbou wat nie met hande gemaak is nie.” En selfs so was 
hulle getuienis nie eenders nie. 


Toe staan die hoëpriester in hul midde op en vra Jesus en sê: 
“Antwoord U niks nie? Wat getuig hierdie manne teen U?” Maar Hy het 
stilgebly en geen antwoord gegee nie. Weer stel die hoëpriester Hom die 
vraag en sê vir Hom: “Is U die Christus, die Seun van die Geseënde?” 
En Hy antwoord hulle: “As Ek vir u sê, sal u tog nie glo nie. En as Ek 
vra, sal u My tog nie antwoord of loslaat nie.” En hulle sê almal: “Is U 
dan die Scun van God?” En Hy antwoord hulle: “U sê dat Ek dit is.” 


Toe skeur die hoëpriester sy klere en sê: “Wat het ons nog getuies 
nodig! Julle het die godslastering gehoof; wat dink julle?” En hulle het 
almal Hom veroordeel dat Hy die dood skuldig was. En sommige het 
begin om op Hom te spuug en sy aangesig toe te maak en Hom met die 
vuis te slaan en vir Hom te sê: “Profeteer!” En die dienaars het Hom 
geslaan met die palms van hulle hande. 


Jesus voor Pilatas 

Toe neem hulle Jesus van Kajafas na die goewerneur se paleis. En dit 
was vroeg in die mêre; en hulle het self nie in die paleis ingegaan nie, dat 
hulle hul nie sou verontreinig nie, maar dat hulle die pasga kon eet. En 
Pilatus het na hulle uitgekom en gesê: “Watter beskuldiging bring julle 
teen hierdie man in?” Hulle antwoord en sê vir hom: “As Hy geen 
kwaaddoener was nie, sou ons Hom nie aan u oorgelewer het nie.” En 
Pilatus sê vir hulle: “Neem julle Hom en oordeel Hom volgens julle 
wet.” En die Jode sê vir hom: “Dit is ons nie geoorloof om iemand dood 
te maak nie.” 


Pilatus gaan toe weer in die goewerneur se paleis en roep Jesus en sê 
vir Hom: “Is U die Koning van die Jode?” Jesus antwoord hom: “Sê u 
dit uit uself, of het ander u dit van My gesê?” Pilatus antwoord: “Is ek 
dan 'n Jood? U volk en die owerpriesters het U aan my oorgelewer. Wat 

het U gedoen?” Jesus antwoord: “My koninkryk is nie van hierdie wêreld 
nie; as my koninkryk van hierdie wêreld was, sou my dienaars geveg het, 
dat Ek nie aan die Jode oorgelewer word nie. Maar nou is my koninkryk 
nie van hier nie.” Pilatus sê toe vir Hom: “Is U dan tog 'n koning?” Jesus 
antwoord: “U sê dat Ek 'n koning is. Hiervoor is Ek gebore en hiervoor 
het Ek in die wêreld gekom, om vir die waarheid te getuig. Elkeen wat 
uit die waarheid is, luister na my stem.” Pilatus sê vir Hom: “Wat is 
waarheid?” En toe hy dit gesê het, gaan hy weer uit na die Jode en sê vir 
hulle: “Ek vind geen skuld in Hom nie.” 


Maar hulle het aangehou en gesê: Hy maak die volk oproerig met sy 
leer die hele Judea deur, vandat Hy in Galilea begin het tot hiertoe. Toe 
sê Pilatus vir Hom: “Hoor U nie hoe baie dinge hulle teen U getuig nie?” 
En toe Pilatus van Galilea hoor, vra hy of die man 'n Galileër is. En 
nadat hy verneem het dat Hy uit die magsgebied van Herodes was, stuur 
hy Hom na Herodes wat self ook in daardie dae in Jerusalem was. 


Jesus voor Herodes 

En toe Herodes Jesus sien, was hy baie bly, want hy was al geruime tyd 
begerig om Hom te sien, omdat hy veel van Hom gehoor het; en hy het 
gehoop om een of ander teken te sien wat deur Hom gedoen sou word. 
En hy het Hom met baie woorde uitgevra, maar Hy het hom niks 
geantwoord nie. En die owerpriesters en die skrifgeleerdes het Hom 
heftig staan en beskuldig. En nadat Herodes saam met sy soldate Hom 
met veragting behandel en bespot het, werp hy Hom 'n pragtige kleed 
om en stuur Hom terug na Pilatus. En Pilatus en Herodes het op daardie 
dag goeie vriende geword, want hulle was vantevore in vyandskap 
teenoor mekaar. 


Jesus terag voor Pilatus 

Toe roep Pilatus die owerpriesters en die owerstes en die volk bymekaar 
en sê vir hulle: “Julle het hierdie man na my gebring as een wat die volk 
afvallig maak. En nou het ek in julle teenwoordigheid ondersoek ingestel 
en in hierdie man geen skuld gevind aan die dinge waarvan julle Hom 
beskuldig nie; ja, ook Herodes nie, want ek het julle na hom gestuur; en 
daar is deur Hom niks gedoen wat die dood verdien nie. Nadat ek Hom 
dan gekasty het, sal ek Hom loslaat.” 

HOOFSTUK 17 
JESUS SE DOOD 


Pilatus ontvang Jesus terag en lewer bom oor vir teregstelling 

En op die fees was die goewerneur gewoond om een gevangene, die een 
wat hulle wou hê, vir die skare los te laat. En in daardie tyd het hulle 'n 
berugte gevangene gehad met die naam van Barabbas. Nadat hulle dan 
byeengekom het, sê Pilatus vir hulle: “Wie wil julle hê moet ek vir julle 
loslaat: Barabbas, of Jesus wat genoem word Christus?” Want hy het 
geweet dat hulle Hom uit nydigheid oorgelewer het. En terwyl hy op die 
regbank sit, het sy vrou na hom gestuur en gesê: “Moet tog niks te doen 
hé met dié regverdige man nie, want ek het vandag in 'n droom baie gely 
om sy ontwil.” Maar die owerpriesters en die ouderlinge het die skare 
oorgehaal dat hulle Barabbas moes begeer en Jesus ombring. Toe 
antwoord die goewerneur en sê vir hulle: “Wie van die twee wil julle hê 
moet ek vir julle loslaat?” En hulle antwoord: “Barabbas!” Pilatus sê vir 
hulle: “Wat moet ek dan doen met Jesus wat genoem word Christus” 
Hulle sê almal vir hom: “Laat Hom gekruisig word!” En die goewetneur 
sê: “Watter kwaad het Hy dan gedoen?” Maar hulle skreeu nog harder en 
sê: “Laat Hom gektuisig word!” Toe laat hy vir hulle Barabbas los, maar 
Jesus het hy laat gesel en oorgelewer om gektuisig te word. 


Daarop neem die soldate van die goewerneur Jesus met hulle saam in 
die goewerneur se paleis en bring die hele leërafdeling teen Hom 
bymekaar. En hulle vleg 'n kroon van dorings en sit dit op sy hoof, en 'n 
riet in sy regterhand; en hulle val op hul knieë voor Hom en bespot 
Hom en sê: “Wees gegroet, Koning van die Jode!” En hulle spuug op 
Hom en neem die riet en slaan Hom op sy hoof. En nadat hulle Hom 
bespot het, trek hulle Hom die mantel uit en trek Hom sy klere aan en lei 
Hom weg om gekruisig te word. 

Daarna het Judas, sy verraaier, toe hy sien dat Hy veroordeel was, 
berou gekry en die dertig. silwerstukke teruggebring na die owerpriesters 
en die ouderlinge en gesê: “Ek het gesondig deur onskuldige bloed te 
verraai.” Maar hulle sê: “Wat gaan dit ons aan? Jy kan toesien!” En hy 
het die silwerstukke in die tempel neergegooi en weggeloop en homself 
gaan ophang. En die owerpriesters het die silwerstukke geneem en gesê: 
“Dit is nie geoorloof om dit in die skatkis te stort nie, omdat dit 
bloedgeld is.” En nadat hulle saam raad gehou het, het hulle die stuk 
grond van die pottebakker daarmee gekoop as 'n begraafplaas vir 
vreemdelinge. Daarom is die stuk grond genoem Bloedgrond, tot vandag 
toe. 


En toe hulle Hom weglei, neem hulle 'n sekere Simon van Cirene wat 
van die veld af gekom het, en sit die kruis op hom om dit agter Jesus aan 
te dra. En 'n groot menigte van die volk het Hom gevolg, en vroue wat 
rou bedryf en Hom beklaag het. Maar Jesus het Hom omgedraai en vir 
hulle gesê: “Dogters van Jerusalem, moenie oor My ween nie, maar ween 
oot julleself en oor julle kinders; want daar kom dae waarin hulle sal sê: 
'Gelukkig is die onvrugbares en die moederskote wat nie gebaar en die 
borste wat nie gesoog het nie.” Dan sal hulle vir die berge begin sê: "Val 
op ons! en vir die heuwels: Bedek ons! Want as hulle dit doen aan die 
groen hout, wat sal met die droë gebeur!” En daar is nog twee ander, 
kwaaddoeners, weggelei om saam met Hom tereggestel te word. 


En Hy het sy kruis gedra en uitgegaan na die sogenaamde 
Hoofskedelplek, in Hebreeus Golgota, waar hulle Hom gekruisig het en 
saam met Hom twee ander, een aan elke kant, en Jesus in die middel. En 
Pilatus het ook 'n opskrif geskrywe en dit op die kruis gesit; en daar was 
geskrywe: 

JESUS, DIE NASARENER, DIE KONING VAN DIE JODE. 


Hierdie opskrif het baie van die Jode dan gelees, omdat die plek waar 
Jesus gektuisig is, naby die stad was; en dit was geskrywe in Hebreeus en 
Grieks en Latyn. En die owerpriesters van die Jode het vir Pilatus gesê: 
“Moenie skrywe: Die Koning van die Jode nie; maar dat Hy gesê het: 'Ek 
is die Koning van die Jode.” Pilatus het geantwoord: “Wat ek geskryf 
het, het ek geskrywe.” 

En toe die soldate Jesus gekruisig het, neem hulle sy klere en maak 
vier dele, vir elke soldaat 'n deel, en die onderkleed; maar die onderkleed 
was sonder naat, van bo af in een stuk gewewe. En hulle het vir mekaar 
gesê: “Laat ons dit nie skeur nie, maar laat ons die lot daaroor werp, wie 
S'n dit sal wees.” 


Sy ruisiging en dood 

En die verbygangers het Hom gesmaad terwyl hulle hul hoofde skud 
en sê: “U wat die tempel afbreek en in drie dae opbou, red Uself! As U 
die Seun van God is, kom af van die kruis?” En so het ook die 
owerpriesters saam met die sktifgeleerdes en ouderlinge gespot en gesê: 
“Ander het Hy verlos, Homself kan Hy nie verlos nie. As Hy die Koning 
van Israel is, laat Hom nou van die kruis afkom, en ons sal in Hom glo. 
Hy het op God vertrou; laat Hy Hom nou verlos as Hy behae in Hom 
het; want Hy het gesê: 'Ek is die Seun van God.” 


En een van die kwaaddoeners wat opgehang is, het Hom gesmaad en 
gesê: “As U die Christus is, verlos Uself en ons.” Maar die ander een 
antwoord en bestraf hom en sê: “Vrees jy ook God nie, terwyl jy in 
dieselfde oordeel is? - ons tog regverdiglik, want ons ontvang die 
verdiende loon vir ons dade, maar Hy het niks verkeerds gedoen nie.” 
En Jesus sê: “Vader, vergeef hulle, want hulle weet nie wat hulle doen 
nie.” 


En by die kruis van Jesus het gestaan sy moeder en sy moeder se 
suster, Maria, die vrou van Klopas, en Maria Magdalena. En toe Jesus sy 
moeder sien en die dissipel wat Hy liefgehad het, by haar staan, sê Hy vir 
sy moeder: “Vrou, daar is u seun!” Daarop sê Hy vir die dissipel: “Daar 
is jou moeder!” En van daardie uur af het die dissipel haar in sy huis 
geneem. 


En omtrent die negende uur het Jesus met 'n groot stem geroep en 
gesê: “EL, Eli, lama sabagtani?” Dit is: My God, my God, waarom het U 
My verlaat? En sommige van die wat daar staan, hoor dit en sê: Hy roep 
Elia. Toe hardloop daar dadelik een van hulle en neem 'n spons en maak 
dit vol asyn, en sit dit op 'n riet en laat Hom drink. Maar die ander sê: 

“Wag, laat ons sien of Elia kom om Hom te verlos.” Daatop het Jesus 
9) 
weer met 'n groot stem geroep en die gees gegee. 


En daar was baie vroue wat dit van ver af aanskou het, wat vir Jesus 
van Galilea af gevolg en Hom gedien het. Onder hulle was daar Maria 
Magdalena en Maria, die moeder van Jakobus en Joses, en die moeder 
van die seuns van Sebederis. 


Sy begrafus 

En dat die liggame nie op die sabbat aan die kruis sou bly nie, 
aangesien dit die voorbereiding was - want die dag van daardie sabbat 
was groot - het die Jode Pilatus gevra dat hulle bene gebreek en hulle 
weggeneem moes word. Die soldate het toe gekom en die bene van die 
eerste een gebreek en van die ander een wat saam met Hom gekruisig 
was; maar toe hulle by Jesus kom en sien dat Hy al dood was, het hulle 
sy bene nie gebreek nie. Maar een van die soldate het met 'n spies in sy 
sy gesteek, en dadelik het daar bloed en water uitgekom. 


En na hierdie dinge het Josef van Arimathea, wat 'n dissipel van Jesus 
was, maar in die geheim, uit vrees vir die Jode, vir Pilatus gevra of hy die 
liggaam van Jesus mag wegneem. En Pilatus het dit toegelaat. Hy het toe 
gegaan en die liggaam van Jesus weggeneem. En Nikodemus, wat die 
eerste maal in die nag na Jesus gegaan het, het ook gekom met 'n 
mengsel van mitre en alewee van omtrent honderd pond gewig. En hulle 
het die liggaam van Jesus geneem en dit in doeke toegedraai saam met 
die speserye, soos die gewoonte van die Jode is om te begrawe. En daar 
was op die plek waar Hy gekruisig is, 'n tuin, en in die tuin 'n nuwe graf 
waar nog nooit iemand in neergelê was nie. Daar het hulle jesus toe 
neergelê en 'n groot steen teen die opening van die graf gerol, en het 
weggegaan. 


DIE EINDE 

BYLAAG A - VERSLYS 


Bylaag A bevat die lys van verse wat gebruik is deur Thomas Jefferson in 
die voorbereiding van sy boek. 


Die verse van die evangeliste wat gebrui is in bierdie oorvertelling, en van die 
orde van bulle rangskikking 


HOOFSTUK 1 

Luk. 2:01-07 - Josef en Maria gaan na Betlehem, waar Jesus gebore is. 
Luk. 2:21,39 - Hy word besny en benoem, en hulle gaan terug na 
Nasaret. 

Luk. 2:40, 42-48, 51-52 - Op twaalf jarige ouderdom begelei hy sy ouers 
na Jerusalem. 

Luk. 3:01-02; Mar. 1:4; Mat. 3:4-6 - Johannes doop in die Jordaan. 

Mat. 3:13 - Jesus word gedoop. 

Luk. 3:23 - Op dertig jarige ouderdom. 

Joh. 2:12-16 - Dryf die handelaars uit die tempel uit. 

Joh. 3:22; Mat. 4:12; Mar. 6:17-28 - Hy doop, maar onttrek in Galilea in 
na die dood van Johannes. 

Mar. 1:21-22 - Hy leer in die Sinagoge. 

Mat. 12:1-5, 9-12; Mar. 2:27, Mat. 12:14, 15 - Verduidelik die Sabbat. 
Luk. 6:12-17 - Roep sy dissipels. 


HOOFSTUK 2 en 3 

Mat. 5:01-12; 

Luk. 6:24-26; 

Mat. 5:13-47; 

Luk. 6:34-36; 

Mat. 6:01-34; 7:01-02; 

Luk. 6:38; 

Mat. 7:03-20; 

Mat. 12:35-37; 

Mat. 7:24-29; - Die bergpredikasie 


HOOFSTUK 4 


73 


THOMAS JEFFERSON 


Mat. 8:01; Mar. 6:6; Mat. 11:28, 29, 30 - Vermaninge. 
Luk. 7:36-46 - 'n Vrou salf hom. 

Mar. 3:31-35; Luk: 7:1-7, 13-15 - Leringe. 

Luk. 12:16-21 - Gelykenis van die ryk man. 

Luk. 12:22-48, 54-59; - Vermaninge 


HOOFSTUK 5 

Luk. 13:01-05 - Vermaninge. 

Luk. 13:06-09 - Gelykenis van die vyeboom. 

Luk. 11:37-46, 52-54 - Vermaninge. 

Mat. 13:01-09; Mar. 4:10; Mat. 13:18-23 - Gelykenis van die saaier. 
Mar. 4:21-23 - Vermaninge. 

Mat. 13:24-30, 36-52 - Gelykenis van die onkruid. 

Mar. 4:26-34 - Vermaninge. 


HOOFSTUK 6 

Luk. 9:57-62; Luk. 5:27-5:29; Mar. 2:15-17 - Vermaninge. 

Luk. 5:36-39 - Gelykenis van nuwe wyn in ou wynsakke. 

Mat. 13:53-57 - 'n Profeet het geen eer in sy eie land nie. 

Mat. 9:36; Mar. 6:07; Mat. 10:05-06, 09-18, 23, 26-31; Mar. 6:12,30 
- Sendeling instruksies, terugkoms van die apostels. 

Joh. 7:01; Mar. 7:01-05, 14-24 - Vermaninge. 


HOOFSTUK 7 

Mat. 18:01-04, 07-09, 12-17, 21-35 - Vermaninge. 

Mat. 18:23-35 - Gelykenis van die slegte dienskneg. 

Luk. 10:01-08, 10-12 - Sending van die sewentig. 

Joh. 7:02-16, 19-26, 32, 43-53 - Die fees van die tabernakels. 


HOOFSTUK 8 

Joh. 8:01-11 - Die vrou wat geneem is in egbreuk. 

Joh. 9:01-03 - Om blind gebore te word is geen bewys van sonde nie. 
Joh. 10:01-05, 11-14, 16 - Die goeie herder. 

Luk. 10:25-37 - Wees lief vir God en vir jou naaste; Gelykenis van die 
Samaritaan. 

Luk. 11:01-13 - Vorm van gebed. 

HOOFSTUK 9 

Luk. 14:01-06 - Die Sabbat. 

Luk. 14:07-24 - Die uitnodiging na 'n fees. 

Luk. 14:28-32 - Vermaninge. 

Luk. 15:01-32 - Gelykenisse van die verlore skaap en verlore seun. 


HOOFSTUK 10 

Luk. 16:01-15 - Gelykenis van die onregverdige huismeester. 

Luk. 16:18-31 - Gelykenis van Lasarus. 

Luk. 17:01-04, 07-10, 20, 26-36 - Vermaninge om altyd gereed te wees. 
Luk. 18:01-14 - Vergelyking van die weduwee en die regter, die Fariseër 
en die tollenaar. 

Luk. 10:38-42 - Die susters Martha en Maria 


HOOFSTUK 11 

Mat. 19:01-26 - Vermaninge. 

Mat. 20:01-16 - Gelykenis van die werkers in die wingerd. 
Luk. 19:01-28 - Saggets, en die gelykenis van die talente. 


HOOFSTUK 12 

Mat. 21:01-03, 06-08, 10; Joh. 12:19-24; Mat. 21:17 - Gaan na Jerusalem 
en Betanië. 

Mar. 11:12, 15-19 - Gooi handelaars uit die tempel. 

Mar. 11:27; Mat. 21:27-31 - Gelykenis van die twee seuns. 

Mat. 21:33; Mar. 12:2-9; Mat. 21:45, 46 - Gelykenis van die wingerd en 
die huisheer. 

Mat. 22:01-14 - Gelykenis van die koning en die troue. 

Mat. 22:15-33 - Belastingmunt, opstanding. 

Mar. 12:28-31; Mat. 22:40; Mar. 12:32, 33 - Die twee gebooie. 


HOOFSTUK 13 

Mat. 23:01-33 - Aanmanings vir die skrifgeleerdes en Fariseërs. 

Mar. 12:41-44 - Die weduwee se bydrae. 

Mat. 24:01-02, 16-21, 32, 33, 36-39, 40-44 - Jerusalem en die dag van 
oordeel. 

Mat. 24:45-51 - Die getroue en wyse slaaf. 

HOOFSTUK 14 

Mat. 25:01-13 - Gelykenis van die tien maagde. 
Mat. 25:14-30 - Gelykenis van die talente. 

Luk. 21:34-36; Mat. 25:31-46 - Die dag van oordeel. 


HOOFSTUK 15 

Mar. 14:01-08 - n' Vrou salf hom. 

Mat. 26:14-16 - Judas onderneem om Jesus uit te ken. 

Mat. 26:17-20; Luk. 22:24-27; Joh. 13:2, 4-17, 21-26, 31, 34, 35; 

Mat. 26:31,33; Luk. 22:33-34; Mat. 26:35-45 - Vermaninge aan sy 
dissipels, was hulle voete, moeilikheid van verstand en gebed. 


HOOFSTUK 16 

Joh. 18:01-03; Mat. 26:48-50; Joh. 18:04-08; Mat. 26:50-52; 

Mat. 26:55-56; Mar. 14:51-52; Mat. 26:57 - Judas begelei die soldate na 
Jesus. Jesus se arrestasie. 

Joh. 18:15-18; Joh. 18:25-27; Mat. 26:75 - Petrus verloën Jesus 

Joh. 18:19-23; Mar. 14:55-61; Luk. 22:67-68, 70; Mar. 14:63-65; Joh. 
18:28-31, 33-38 - Hy word voor Kajafas gebring, die hoë-priester, en 
word veroordeel. 

Luk. 23:05; Mat. 27:13; Luk. 23:06-07 - Jesus voor Pilatus. 

Luk. 23:08-12 - Jesus voor Herodes. 

Luk. 23:13-16 - Jesus terug voor Pilatus. 


HOOFSTUK 17 

Mat. 27:15-23, 26 - Pilatus ontvang Jesus terug en lewer hom oor vir 
teregstelling. 

Mat. 27:27, 29-31, 03-08; Luk. 23:26-32; Joh. 19:17-24; 

Mat. 27:39-43; Luk. 23:39-41, 34; Joh. 19:25-27; Mat. 27:46-50, 55-56 — 
Jesus se kruisiging en dood. 

Joh. 19:31-34, 38-42; Mat. 27:60 - Jesus se begrafnis. 

BYLAAG B 


DIE SOEKE NA DIE HISTORIESE JESUS 
deur E W de Villiers 


Geen persoon in geskiedenis het die verloop van menslike handelinge so 
beinvloed soos die nuwe testamentiese Jesus nie. Vir byna tweeduisend 
jaar is sy verhaal al bekend en vir meer as 'n duisend sewehonderd jaar 
word dit beskou as 'n integrale deel van die Westerse tradisie. In die 
sewentiende eeu met die tydperk van verheldering wat daarna opgevolg 
is deur die tydperk van rede, het vrae ontstaan oor die geskiedkundige 
akkuraatheid van hierdie verhaal en selfs oor die bestaan van Jesus as 
persoon. 


Weens die bonatuurlike aard van die evangelie verslae en omdat 
hierdie aspekte van die verhaal so buite menslike ervaring en 
ondervinding gebeur, het kritici gedurende die afgelope drie eeue al hoe 
meer luidkeels geword en vandag is daar selfs in party kwartiere twyfel 
oor die wesenlike bestaan van 'n man met die naam Jesus, wat gedurende 
die eerste helfte van die eerste eeu in Palestina sy lewens verloop gehad 
het, en wat sommige van sy tydgenote as die Joodse messias beskou het. 


Maar is die verhaal van Jesus dan nie net 'n saak van pure geloof nie? 
Die gelowige antwoord hierop is natuurlik 'n onomwonde JA, maar die 
skeptiese antwoord sou aanvoer dat selfs in die Nuwe Testament daar 'n 
goeie voorbeeld is van iemand wat aangedring het op fisiese bewyse. Dit 
kom in die vorm van die bekende Bybelse verslag wat handel oor die 
ongelowige dissipel. Volgens die verslag was hy die ergste van al Jesus se 
dissipels wat 'n fisiese bewys ontvang het dat die man wat voor hom 
verskyn het inderdaad 'n opstanding uit die dood ervaar het!. Hierdie 
bewys het die dissipel Tomas nie ontvang omdat hy blinde geloof gehad 
het nie, maar juis omdat hy skepties van aard was. 


1. Johannes 20:26-28 

Dit moet duidelik gestel word dat die doel van hierdie bylaag nie is 
om die bonatuurlike aspekte van die evangelie verslae as historiese 
waarheid te bespreek nie. Moderne ondersoek toon dat die bonatuurlike 
vandag ongelooflik kamera-sku is, asook dat elke wetenskaplike 
ondersoek in die bonatuurlike fenomeen min of meer met leë hande 
terugkeer. Die skrywer kan die besware op die bogenoemde stelling 
erkenning gee met voorbeelde van studies wat handel oor Noulikse 
Doods Ervaringe?, Ekstra Sensoriese Persepsie ensomeer. 


Daarom word die onderwerp van hierdie bylaag eerder beperk tot 'n 
bespreking van die meer beskeie vraag: “Het daar 'n man genaamd Jesus 
in die eerste eeu in Palestina gelewe wat deur sommige van sy tydgenote 
beskou was as die beloofde Joodse messias?” 


Geskiedkundige persone 

Om hierdie vraag te beantwoord kan 'n verdere vraag gevra word: 
“Hoe word 'n persoon se historiese bestaan vandag bevestig en hoe weet 
ons watter dade hy of sy vermag het?” Neem die voorbeeld van die 
Franse generaal Napoleon Bonaparte. Hoe kan ons enigsins iets 
verseker weet oor sy groot militêre oorwinning by Austerlitz, sy liefde vir 
Josephine, sy nederlae in die Russiese veldtogte, sy kort gestalte en sy 
beslissende vernedering by die slag van Waterloo? Die meeste van ons 
aanvaar hierdie gebeure as feitlik, maar hoe word hierdie gebeure en 
Napoleon se rol daarin bevestig? 


Die antwoord op hierdie vrae is Primêre bronne. Daar bestaan 
vandag tallose bevestigende briewe in Napoleon sy eie handskrif wat sy 
handelinge onderskryf. Daar is argeologiese opgrawings gedoen by die 
verskeie veldslae waaraan hy 'n deelname gehad het, daar is die verslae 
van sy eie tydgenote, historici wat in sy eie leeftyd oor hom berig het, 
offisiële verslae wat self deur Napoleon gekommandeer is en selfs 
berigte oor hom wat deur sy vyande nagelaat is. Daar is ook nog sy 
fisiese oorskot wat in Parys Frankryk in die Les Invalides gebou 

kompleks te vinde is. Dus is die argument vir 'n historiese Napoleon is in 
alle redelikheid oortuigend. 


Indien 'n persoon verder in menslike geskiedenis sou terugkyk is dit 
'n ongelukkige feit dat dit menigmaal al hoe moeiliker word om 'n 
persoon se bestaan te bevestig, om nie eens te praat van sy woorde of 
dade nie. Mot en roes vernietig oor die verloop van tyd historiese 
dokumente en ander fisiese getuienis wat beduidende informasie oor die 
persoon mag bevat. As 'n voorbeeld kyk na die legende van die 
legendariese Engelse leier koning Arthur. Die eerste opgetekende 
narratiewe verslag van hierdie koning kom voor in die jaar 1138, 
alhoewel daar alvorens verwysings na hom in Walliese en Bretoniese 
literatuur verskyn. Dit kan hom moontlik in 'n tydvak gedurende die 5de 
of 6de eeu plaas, maar wat hy werklik vermag het is aan debat 
onderworpe weens die gebrek aan betroubare historiese verslae asook 
meegaande argeologiese bewyse. 


Soos die historikus Charles Edwards opgesom het: ““..Op hierdie 
stadium van die ondersoek, kan 'n mens slegs sê dat daar wel moontlik 'n 
historiese Arthur bestaan het..[maar| die historikus kan nog niks 
waardevols oor hom sê nie”. Dus aan die hand van die bogenoemde 
uiteenlopende voorbeelde, hoe sterk is die fisiese bewyse vir die 
historiese bestaan van Jesus? 


Die argeologiese getuienis 

Soos die Christelike geloof versprei het in Europa na die aanneming 
van Christenskap as die amptelike Romeinse staat-godsdiens deur die 
Keiser Konstantyn, het die soeke na fisiese relikwie van Jesus se lewe en 
bestaan 'n unieke lewe van sy eie aangeneem. Konstantyn se eie moeder 
Helena, het met haar besoek aan Palestina, Golgota, Jesus se plek van 
kruisiging geidentifiseer asook Jesus se grafkelder. Vandag word Helena 
se aanwysings van hierdie twee plekke as geloofwaardig aanvaar. 


Later gedurende die Kruistogte het die gebruik ontstaan om 
Outentieke artifakte van Jesus se lewe te “ontdek”. Hierdie ontdekkings 

het gewoonlik gepaard gegaan met die beleëring van (Christelike 
kruisvaarders? deur Islamitiese magte in Palestina. Met beleërings-oorlog 
is daar nie net die dreigement van deurbraak van die vyand deur die 
stadsmute nie, maar ook die sistemiese angs en uithongering van die 
populasie met siektes en pes wat noodgedwonge daarmee saamloop. 


In die kruisvaarders se benarde posisie in 'n beleërde stad sou die 
offisiere dan desperaat na maniete soek om hulle troepe se gemoed te lig. 
Ook nie te lank nie en dan was items soos die “spies van bestemming” 
of ander belangrike Christelike erfstukke wonderbaarlik gevind. Dit het 
natuurlik die troepe nuwe moed gegee om uit te hou teen die beleëring 
en het hulle ook laat glo dat hulle aan die kant van reg en geregtigheid 
worstel. 


Hierdie items het dus hulle doel gedien as moed skeppers maar het 
niks bygedra tot die ontginning van ware Nuwe Testamentiese getuienis 
nie. 


Veel later in die middel eeue het een item wel na vore getree wat tot 
vandag toe groot kontroversie veroorsaak. Dit is die mees bestudeerde 
item wat 'n moontlike konneksie behou met die lewe en dood van Jesus, 
en dit word die lykkleed van Turiné genoem. 


Crusaders 


“Spear of Destiny” - Volgens die Nuwe Testament is dit die spies wat 
gebruik is deur 'n Romeinse soldaat om Jesus se sy te deurboor om sy 
dood te bevestig. 


As voorbeeld is daar die geval in 1098 n.g.j. waar die kruisvaarders in 
Antiochië vasgevang was. Onder leiding van Behemond is die spies van 
bestemming gevind wat eintlik vooraf deur 'n monnik begrawe is. Sien 
die boek: “The Crusades through Arab eyes” deur Amin Maalouf 


Shroud of Turin 


80 


DIE LEWE EN MORALITEIT VAN JESUS VAN NASARET 


Die Turin lykkleed 

Die lykkleed is 'n lengte linne lap waarop die beeld van 'n man 
ingeprent is wat skynbaar fisiese marteling ondergaan het en wat 
ooreenstem met die wonde en beserings van iemand wat kruisiging moes 
verduur. Voor die jaar 1390 is daar moontlike verwysings na hierdie 
spesifieke kleed, maar dit kan nie sonder twyfel bevestig word nie. Die 
rede hiervoor is omdat soos bogenoemd vermeld, dat daar gedurende die 
Kruistogte 'n verskeidenheid soortgelyke lyks-klete van Jesus ontdek is. 
Die resultaat is dat dit wil voorkom of die herkoms van die 'Turin kleed 
onmoontlik is om vas te pen. 


Vanaf die 14de eeu is die kleed se geskiedenis wel bekend en 
historiese vermeldings en dokumentasie ondersteun hierdie geskiedenis. 
In 1390 word 'n brief gestuur vanaf 'n biskop in Lirey in Frankryk na 
anti-Pous Clement VII wat verduidelik het dat die lykkleed 'n vervalsing 
was en dat die kunstenaar dit beken het. Nou hierdie bekenning is nie 
noodwendig die einde van die saak nie aangesien sulke belydenisse in die 
middel eeue baie keer gepaard gegaan het met marteling. Hierdie 
marteling is baie keer onderneem met toestelle soos die “iton maiden” of 
die rekkings-rak. Dus sou die motivering vir 'n gevangene om te bieg aan 
enige misdaad natuurlik oorwegend sterk gewees het, al was die persoon 
nie noodwendig skuldig aan die veronderstelde misdryf nie. Daarom kan 
daar vandag aangevoer word dat die bekenning van kleed-vervalsing heel 
moontlik onder bedenklike omstandighede plaasgevind het. 


In die 15de eeu was die kleed bemaak aan die huis van Savoy en veel 
later in 1532 was dit amper vernietig in 'n vuur in die kapel in Chambetie 
waar dit gestoor was. 'n Druppel gesmelte silwer het op die kleed geval 
met die gevolg dat dit deur die opgevoude lae geskroei het. Later het 
nonne probeer om die skade te herstel maar met matige sukses. In 1578 
beveel die hertog Emmanuel Philibert dat die kleed na die stad Turin 
geskuif word waar dit tot vandag toe vertoef. 


'n Kritiese ondersoek na die kleed se egtheid was nie moontlik in die 
item se vroeë geskiedenis nie en daarvoor moes die wêreld nog n' 


menigte eeue wag tot en met die ontstaan van moderne Egiptologie en 

Argeologie. Terloops ons kan vandag Napoleon Bonaparte vir die 
geboorte van hierdie twee moderne dissiplines bedank. Gedurende sy 
Egiptiese veldtog in 1798, terwyl hy slegs 29 jaar oud was, het hy 150 
kunstenaars, wetenskaplikes en ingenieurs saam met hom geneem om die 
skatte van Egipte te lys en te bestudeer. 


Wat op daardie stadium oor Egipte bekend was, was meerendeels 
afkomstig vanuit nie-professionele bronne soos sendelinge of see- 
kapteins en die probleem met hierdie verslae en interpretasies was 'n 
gebrek aan objektiwiteit. Napoleon se 150 spesialiste het Egiptiese diere 
en plantelewe noukeurig bestudeer en gedokumenteer. Hiërogliewe is 
presies op skrif gedupliseer en is tot vandag toe 'n bron vir navorsers. 
Die Rosetta steen is gedurende hierdie veldtog ontdek en was 
onmiddellik herken as die sleutel om Egiptiese hiërogliewe te ontsyfer. 


Terug na die lyks-kleed en in 1898 het die fotograaf Secondo Pia 'n 
verrassende ontdekking gemaak nadat hy die kleed gefotografeer het. 
Tot en met Pia se ontdekking was die afbeelding van 'n man op die kleed 
wel onderskeibaar, maar dit was slegs duidelik sigbaar deur nadere 
beskouing. Tydens die voorbereiding van die foto negatiewe het hy 
ontdek dat die beeld van die gesig op die negatiewe nou duidelik sigbaar 
was. Daardie ontdekking het die kleed se reputasie help vestig as 'n 
Outentieke artifak van Jesus se bestaan. 


Wetenskap het in die opvolgende negentig jaar ongelooflik vooruit 
gegaan en in 1988 was koolstof datering op die kleed uitgevoer om die 
ouderdom daarvan te bepaal. Die monsters wat vanaf die kleed geneem 
is was na drie verskillende laboratotiums gestuur vir analise. Die resultate 
het die kleed se oorsprong tussen 1260 en 1390 na gewone jaartelling 
geplaas. Sedert hierdie bevinding gemaak is het baie teen argumente 
ontstaan om die ouderdom te bevraagteken, maar hierdie argumente het 
nog altyd te staan gekom teen hulle eie kritiek. So vandag wil dit 
voorkom asof die 1390 brief wat die vervalser identifiseer miskien tog 'n 
kern van waarheid bevat. 


Die indruk van die man op die kleed is vandag nog steeds 'n groot 
raaisel. 'n Menigte teorieë het natuurlik ontstaan om dit te probeer 

verklaar. Hierdie sluit in dat die indruk geskilder is, dat dit deur 'n vorm 
van primitiewe fotografie oorgedra is en selfs dat dit die resultaat is van 
'n vorm van energie radiasie wat natuurlik die implikasie bevat dat die 
kleed getuig van 'n persoon se opstanding uit die dood. 


Ander aspekte van die kleed wat ook ondersoek is sluit in anatomiese 
studies van die beeld op die kleed, die stuifmeel wat in die linne gevind is 
asook moontlike inskrywings op die kleed. Die grootste probleem met 
die kleed is konteks. Indien die kleed gevind was in 'n opgrawing in 
Palestina met ander verwante artifakte sou die saak vir die 
geloofwaardigheid van die kleed baie sterker gewees het. Ongelukkig is 
dit nie die geval nie en daarom is die kleed, alhoewel 'n baie interessante 
artikel, nie 'n goeie voorbeeld van historiese getuienis vir Jesus se bestaan 
nie. 


Die gebeente-kis van Jakobus 

'n Veel sterker stuk getuienis kan gevind word in 'n voorwerp 
genaamd die gebeente-kis van Jakobus'. Gebeente-kiste was in gebruik 
deur die Jode vanaf ongeveer 20 voor gewone jaartelling tot en met die 
vernietiging van Jerusalem deur die Romeinse generaal Titus in die jaar 
70 na gewone jaartelling. Die gebruik was om 'n afgestorwene in 'n grot 
te begrawe en dan na een jaar om die gebeentes na 'n kryt kis toe oor te 
dra. Die kis van Jakobus dateer uit die bogenoemde tydvak en het 'n 
Aramese inskripsie wat lees: “Jakobus, seun van Josef, broer van Jesus”8. 
Die kis het prominensie verwerf gedurende 'n pers verklaring wat gehou 
is op 21 Oktober 2002. Baie gou het wêreld bekende tydskrifte soos 
“Time” die nuus op hulle voorblaaie geadverteer. Die beweegrede 
hiervoor was dat indien hierdie item as outentiek verklaar kon word, dit 
die eerste geloofwaardige argeologiese getuienis van die bestaan van 
Jesus sou wees. Die inskrywing op die kis strook ook met wat die 
evangelies oor Jesus se herkoms verklaar het. 


”. The James Ossuary 


Ya'akov bar-Yosef akhui diYeshua 

Die eienaar van die kis was Oden Golan, 'n ingenieur en versamelaar 
van oudhede. Binne een jaar na die onthulling van die kis het die 
Israeliese Oudhede Owerheid die item as 'n vervalsing verklaar. Die 
aantyging was nie oor die kis self nie, omdat dit gou as die ware Jakob 
geidentifiseer is, maar was weens die inskrywing op die kis wat 
vermoedelik vervals is. In 2004 is Golan gearresteer en aangekla van 
vervalsing en onwettige verhandeling in antieke oudhede. Die hofsaak 
van Golan het die gevolg gehad dat daar 'n noukeurige ondersoek na die 
gebeente-kis se egtheid onderneem is. Uit die hofsaak het drie belangrike 
stukke getuienis aan die lig gekom: 


Ten eerste het Golan se verdediging 'n stel foto's geproduseer wat in 
sy huis geneem is in 1976. Op een foto kan die gebeente-kis bespeur 
word en met die opblaas van die foto kan die inskripsie op die kis gesien 
word. Indien die kis 'n vervalsing was beteken dit dat Golan die kis vir 
meer as 25 jaar gehou het voordat hy die vervalsing bekend gemaak het. 
Die argument hierteen is eenvoudig dat daar geen logiese rede vir Golan 
SOu wees om hierdie vervalsing so lank onder die sluier te hou nie. 
Tweedens het die staatsaanklaer se hoof wetenskaplike getuie, professor 
Yuval Goren, herken dat die woord “Jesus” op die kis tekens van antieke 
Oppervlak veroudering? toon. Derdens het twee wêreld aangeskrewe 
kundiges op antieke skrif, Andre Lemaire en Ada Yardeni, die skrif op 
die kis as eg verklaar. 


Golan is in 2012 onskuldig bevind op die aanklagte van vervalsing 
maar skuldig bevind op onwettige handel in antieke oudhede. Die regter 
in die saak, wat ook 'n graad in Argeologie het, het in sy rede aangevoer 
dat weens die kompleksiteit van die saak hy nie 'n finale uitspraak kon 
lewer oor die egtheid van die kis nie. Hy was baie krities teenoor die 
Israeliese polisie se forensiese ondersoek span omdat hulle heel 
waarskynlik die kis met hulle forensiese toetse aan kontaminasie 
blootgestel het. 


patina 

In 2014 het 'n studie in 'n geologiese wetenskap-joernaal verskyn 
waar daar bevind is dat die oppervlak veroudering op die kis ooreenstem 
met die veroudering van die gegraveerde inskrywing). Verder is daar 
ook bevind dat mikro-fossiele wat gevind is in die inskrywing, die 
egtheid van die inskrywing ondersteun. Dit wil voorkom asof die gewig 
van die getuienis op hierdie stadium sterk in die guns van die gebeente- 
kis se egtheid kantel. 


Maar behalwe vir die gebeente-kis van Jakobus is daar enige ander 
getuienis wat verder die bestaan van Jesus ondersteun? Vir 'n antwoord 
hierop moet ons nou na die geskrewe getuienis kyk. 


Die geskrewe getuienis 

Die eerste beginpunt moet natuurlik die vier evangelies wees wat in 
die Nuwe Testament gevind kan word. Hierdie vorm die basis van wat 
bekend is aangaande die lewe en dade van Jesus. Die eerste drie 
evangelies (Mattheus, Markus en Lukas), word na verwys as die 
Sinoptiese evangelies en hierdie drie bevat baie verhale en gesegdes wat 
oorvleuel. Die laaste evangelie is dié van Johannes en is baie meer 
teologies van aard waar die eerste drie meer biografies van aard is. 


Wat die herkoms van die evangelies betref moet daar gebieg word dat 
die oorspronklike vier evangelies nie vandag beskikbaar is nie. Die 
vroegste fragmente van die evangelies dateer uit die tweede eeu na 
gewone jaartelling. Die term “oorspronklike evangelie” is vandag ook 
onderworpe aan debat omdat die meerderheid kundiges meen dat die 
evangelies saamgestelde dokumente is wat ontwikkel het oor 'n periode 
van tyd. Om hierdie veronderstelling te steun kan ons kyk na drie stukke 
getuienis. 


9. Amnon Rosenfeld; Howard R. Feldman; Wolfgang E. Krumbein outeur 


die artikel: "The Authenticity of the James Ossuary" uit die 2014 
joernaal “Open Journal of Geology” 

Die eerste is die apokriewe evangelie van Tomas. Die boek is 'n lys 
van 114 gesegdes wat aan Jesus toegeskryf word. Die evangelie word 
deur kundiges tot so vroeg as 40 of so laat as 140 na gewone jaartelling 
gedateer. Vandag aanvaar geen Christelike denominasie hierdie evangelie 
as deel van hulle kanon nie, en van die vroegste kanonieke boekelystel! 
sluit nie spesifiek vir Tomas in nie. Die belang van die boek lê wel daarin 
dat dit 'n bewys is dat daar al vroeg in Christen geskiedenis 'n praktyk 
bestaan het om lyste van Jesus se gesegdes saam te stel en te sirkuleer. 
Dit sou dan as primêre bronne kon dien vir verdere geskrewe materiaal. 
Die vernaamste van hierdie is 'n veronderstelde werk wat as 'n 
gedeeltelike bron kon gedien het vir Lukas en Mattheus, en word vandag 
deur kundiges as bron @ benoem. 


Die tweede argument dat die Evangelies heel moontlik saamgestelde 
dokumente is spruit voort uit die bevindings dat veranderinge oor die 
verloop van tyd in die evangelies plaasgevind het. Die bekendste van 
hierdie is die verlengde verslag aan die einde van die boek van Markus en 
word die lang eindel2 van Markus genoem. Die oudste beskikbare 
weergawes van Markus, die Sinaitikus, Vatikanus en Alexandrinus dateer 
uit die vierde eeu en bevat nie hierdie verlengde einde nie. Meeste latere 
weergawes bevat wel 'n vorm van die langer einde en die rede vir hierdie 
toevoegsel is moontlik omdat Markus oorspronklik baie stomp eindig. 
Daarom, om 'n meer bevredigende slotsom tot die opstanding. van Jesus 
te verskaf is hierdie toevoegsel bygesit. As 'n tweede voorbeeld van 'n 
merkbare toevoegsel is daar ook die verslag aangaande die egbreukende 
vroul3 in die boek van Johannes. Weereens bevat die oudste teks nie 
hierdie verslag nie maar as 'n brokkie goeie nuus bevat die meeste 
moderne vertalings vandag nie dié bogenoemde twee apokriewe 


11 d 2 
As voorbeeld die Moratoriese fragment wat slegs vier evangelies as 


outentiek beskou. 


2 Markus 16:9 — 20 


3 Johannes 81-11 

gedeeltes niel* en die kundige vertalers van nuwe generasie vertalings 
probeer hulle allerbeste om so akkuraat as moontlik tot die vroegste 
beskikbare materiaal te bly. 

Y 


Derdens is daar ook 'n menigte klein variasies in die evangelies en as 
voorbeeld kyk na hierdie kwotasie vanuit 'n bekende naslaan werk: “'n 
Studie van 150 Griekse [manuskripte] van die Evangelie van Lukas het 
meer as 30 000 verskillende lesings onthul...”15 Weereens is daar wel hier 
ook goeie nuus. Die meeste van hierdie variasies is oppervlakkig en 
verander nie die betekenis van die gedagtes op 'n treffende manier nie. 
Wat wel gebieg moet word is dat die konsep van “oorspronklike 
evangelies” vandag nie na 'n prakties haalbare idee lyk nie. 


Nou kom ons veronderstel vir 'n oomblik dat die evangelies soos 
weergegee word in moderne Bybels wel amper 100% akkuraat is. Indien 
dit die geval is ontstaan daar nou 'n nuwe probleem. Dit is die interne 
getuienis tussen die vier evangelies. 


Daar is baie verskille in die evangelie verslae wat oor presies dieselfde 
gebeure handel. As voorbeeld kyk na die verslag wat handel oor Jesus 
wat die tafels van die geld ruilers in die Tempel omgekeer het. In die 
boek van Johannes speel hierdie gebeure redelik vroeg af in Jesus se 
bediening, maar in die sinoptiese evangelies speel hierdie gebeure veel 
later af naby die tyd van Jesus se kruisiging. Hierdie latere plasing van die 
Tempel gebeure in die sinoptiese weergawes is baie meer sinvol omdat 
dit 'n addisionele insig vir die leser gee oor hoekom die Fariseërs Jesus 
wou laat kruisig. Nou waar laat dit die verslag van Johannes dan? Indien 
'n persoon Sou redeneer dat al vier verslae die absolute waarheid 
reflekteer sou die enigste slotsom moes wees dat daar na twee 
verskillende gebeure in Jesus se lewe verwys wotd. Een geval aan die 


Vergelyk byvoorbeeld die verse in die Ou King James weergawe met 
hulle ontbreking in NIV (New International Version) 


Interpreter's Dictionary of the Bible, M. M. Parvis, vol. 4, pp. 594-595 

begin van Jesus se predikasie werk en dan na een geval aan die einde van 
sy predikasie werk. 


Hierdie vorm van verstandelike gimnastiek moet ongelukkig baie 
herhaal word omdat daar so 'n menigte verskille van hierdie aard in die 
evangelies bestaan. Die logiese slotsom wat die meeste kenners by 
uitkom is dat die verslae eenvoudig wel teenstrydighede bevat. 


Wat die ouderdom van die evangelies betref word die boek van 
Markus oor die algemeen as die oudste van die vier evangelies geag en 'n 
pen datum van ongeveer 70 na gewone jaartelling, naby die vernietiging 
van Jerusalem word daarvoor voorgestel. Die rede hoekom dit as die 
Oudste geag word is omdat dit veronderstel word dat dit as bron 
materiaal vir Matteus en [ukas gedien het. Markus bevat amper geen 
informasie wat nie in die ander twee sinoptiese evangelies te vinde is nie 
en die hipotese is dus dat Matteus en Lukas voortbouings is op die boek 
van Markus omdat hulle veel meer informasie bevat. 


Alhoewel daar verskille in die verslae bestaan kan die vraag gevra 
word of die vier kanonieke evangelies dan nie nog steeds gebruik kan 
word as die beste getuienis dat daar 'n persoon genaamd Jesus bestaan 
het nie? Die skerpste kritiek hierteen sou aanvoer dat dit nie goeie 
voorbeelde van getuienis is nie omdat daar soveel teenstrydighede en 
veranderinge in die evangelies te vinde is. Daarby gevoeg dan ook die 
veronderstelling dat selfs die oudste evangelie Markus amper 40 jaar na 
Jesus se lewe geskryf is. Dit sou wees soos om die eerste keer op die 
1969 maanlanding in 2009 te rapporteer. Die kritieke aanslag teen die 
evangelies sou dus aanvoer dat dit dus alles gesamentlik op 'n totale 
fabrikasie van die Jesus verhaal dui. 


Die skrywer van hierdie bylaag voel dat hierdie vorm van uiterste 
kritiek vir 'n totale verwerping van die evangelies as getuienis van Jesus 
se bestaan glad nie redelik is nie. Die grootste latere evangelie byvoegsels 
is onthul en die kleiner veranderinge het geen noemenswaardige impak 
op die betekenis of inhoud van die tekste nie. 


Wat die 40 jaar oponthoud vanaf Jesus se lewensloop tot die eerste 


88 


DIE LEWE EN MORALITEIT VAN JESUS VAN NASARET 


verslag van sy lewe betref moet daar beklemtoon word dat daar heel 
moontlik vroeëre verslae neergeskryf is wat ongelukkig vandag verlore is. 
SOOS uitgewys, is daar die evangelie van Tomas wat dui op die 
waarskynlikheid van die bron dokument ( wat deur die skrywers van 
Lukas en Mattheus gebruik is. 


Die vroegste fragmente van die evangelies wat vandag beskikbaar is 
dateer uit veel latere eeue as hulle oorspronklike samestellings datum. 
Die kritiek hierteen is natuurlik dat daar geen manier bestaan om te 
bevestig of daar nie noemenswaardig met die oorspronklike teks 
gepeuter is nie. 


Die teenargument is dat daar vandag algemene aanvaarding is van 
historiese dokumente wat oor geskiedkundige gebeure of persone handel 
waarvan die eerste beskikbare kopieë honderde jare na die oorspronklike 
pendatums dateer. As voorbeelde hiervan kan daar gekyk word na 
Caesar se kommentaar op die Frankieselë oorlog wat ongeveer in 50 
voor gewone jaartelling neergeskryf is. Die vroegste kopieë van hierdie 
verslag dateer uit die agste eeu na gewone jaartelling en word nogsteeds 
deur historici as geloofwaardig aanvaar. Heroditus se verslag van die 
Persiese oorlog dateer uit die vyfde eeu voor gewone jaartelling maar 
weereens dateer die eerste beskikbare kopieë veel later uit die agste eeu 
na gewone jaartelling. Hierdie patroon herhaal homself met die werke 
van Homer, Tacitus en 'n menigte ander antieke skrywers. Indien ons 
dieselfde maatstaf sou gebruik wat met die meet van evangelies gebruik 
word, en ons sou ook al hierdie dokumente verwerp weens die nie 
beskikbaarheid van vroeë kopieë, sou ons amper geen beeld kon vorm 
van antieke geskiedenis nie. Hierdie is dus nie 'n sinvolle standpunt nie. 


Maar kom ons veronderstel vir arguments onthalwe dat ons vir die 
oomblik die evangelies se getuienis ignoreer. Sou ons enige ander 
ondersteunende dokumentasie kon gebruik om Jesus se bestaan te 
bevestig? 


16 ë 
Gallic 

Die geskrewe werk van Flavius Josefus 

Die historikus Josef Ben Matthias (38 — 100 n.g.j), was 'n Joodse 
priester en geleerde. Gedurende asook na die vernietiging van Jerusalem 
het hy prominensie verwerf as 'n Joodse politiese leier, diplomaat en 
historikus. Hy was deur sy landgenote geag as 'n manteldraaier omdat hy 
homself met die Romeinse ryk geskaar het asook omdat hy later 'n 
Romeinse burger geword het. Alhoewel hy as 'n Joodse verraaier 
bestempel was, het Flavius Josefus (soos hy later in Rome bekend 
gestaan het), nogsteeds getrou gebly aan sy Joodse herkoms en 
godsdiens. Hy het die mees volledige verslag van die vernietiging van 
Jerusalem vasgelê en het deur sy geskrewe werke probeer om die Joodse 
stelsel van wette as 'n meer logiese alternatief tot die hellenistiese stelsel 
te promoveer. 


Sy geskrewe werke is ook 'n voorbeeld van werke waarvan daar 
vandag net latere kopieë bestaan. Soos vroeër uitgewys is, is dit 'n 
ongelukkige feit dat ons vandag van vele antieke skrywers slegs latere 
duplikate van hulle werke as voorbeelde het. Josefus voltooi een van sy 
boeke, 'Antieke sedes van die Jode'!”7 in die jaar 93 maar die vroegste 
beskikbare kopie dateer veel later uit die tiende eeu. 


In hierdie boek vertel Josefus die geskiedenis van die jode soos dit 
gevind word in die ou testament en mondelingse Joodse tradisie, vanaf 
die verhaal van Adam regdeur tot en met die opstand van die Jode teen 
die Romeinse ryk (vanaf die jaar 66 tot 70). Josefus was self 'n Joodse 
leier gedurende hierdie opstand en as 'n ooggetuie van die gebeure word 
hierdie gedeeltes van die boek vandag hoog op prys gestel. Dit moet ook 
genoem word dat hy dus 'n subjektiewe deelname en standpunt gehad 
het. Hy het vroeg in die opstand aan sy landgenote onderdanigheid aan 
die Romeinse ryk gepromoveer met die uitsondering dat die Jode hulle 
eie godsdiens onafhanklikheid sou kon behou. Die konserwatiewe 


Antidguities of the Jews 

Joodse Selotel$ het hom vir hierdie matige standpunt geminag. 


Dit is in hierdie latere geskiedenis van die Jode, naby die tydvak van 
die vernietiging van Jerusalem, waar Josefus jmee verwysings na Jesus in 
die 'Antieke sedes van die Jode' maak. Van hierdie twee verwysings word 
een as 'n latere invoegsel beskou. Die rede hoekom daar vandag. groot 
twyfel oor een van hierdie verwysings na Jesus bestaan is omdat 
Christene al vroeg waarde geheg het aan Josefus se verslae, waar die Jode 
sy werke verwerp het. Die algemene Joodse opinie was dat hy 'n 
verraaier was en dus sou sy boeke eerder in Christen gemeenskappe 
gesirkuleer het. Die risiko van Christen invoegsels sou daarom verhoog 
het en dus word daar vandag skepties na hierdie verwysings gekyk. 


Die eerste verwysing na Jesus word die 'Teskwomiuw Flaviauuw 
genoem. Die paragraaf word in volume 18, hoofstuk 3 van Antieke sedes 
gevind. Hier skryf Josefus dat Jesus wonderdade verrig het, dat hy mense 
geleer het en dat hy die Christus was. Onmiddellik is daar 'n rooi vlag 
wat opgaan oor die verwysing na Jesus as die Christus. Die feit is 
eenvoudig dat alhoewel Josefus miskien as Joodse verraaier geag was, hy 
nooit sy Joodse godsdiens verloën het nie en dus is die verwysing, na 
Jesus as die Christus hoogs verdag. Josefus sou nie vir Jesus as die 
Messias herken het nie en selfs indien hy wel dit gedoen het, sou hy dan 
nie so spaarsamig na Jesus verwys het nie. Dus is die meeste kenners se 
gevolgtrekking dat hierdie paragraaf as 'n geheel of gedeeltelik ingevoeg 
is. 


Ons moet nou dus eerder na die tweede verwysing kyk. Hierdie kom 
voor in volume 20, hoofstuk 9. Die paragraaf van belang handel oor die 
opvolging van die tempel hoë priesterskap deur Ananus en sy opdrag vir 
die teregstelling van Jesus se broer Jakobus. Die sinsnede van belang is 
die volgende: “.. so hy [Ananus] het die Sanhedrin van regters 
saamgeroep, en voor hulle die broer van Jesus gebring, wie die Christus 
genoem was, wie se naam Jakobus was, asook party ander ...” 


18 
Zealots 

Let op dat Josefus nie hier vir Jesus as sy persoonlike messias 
identifiseer nie. Dit is slegs 'n titel wat sommige op daardie stadium in 
die Joodse gemeenskap aan hom toegeskryf het. Wat die grotere 
gemeenskap betref, was dit heel waarskynlik slegs 'n bewering waarvoor 
Jesus bekend gestaan het. Die oorgrote mening van kenners is dat 
hierdie sinsnede grammaties, in geskrewe styl asook in konteks inpas. 
Dan word hierdie sinsnede ook in al die oudste Griekse tekste gevind 
met die logiese gevolgtrekking dat hierdie verwysing na Jesus heel 
waarskynlik outentiek is. 


Slot 

Aan die begin van hierdie bylaag is die vraag gevra: “Het daar 'n man 
in die eerste eeu in Palestina gelewe met die naam van Jesus, wat deur 
sommige van sy tydgenote beskou was as die beloofde Joodse messias?” 
In die bylaag is daar na van die sterkste argeologiese en geskrewe bewyse 
gekyk. Die slotsom is dat op 'n skaal vanaf koning Arthur (wat miskien 
gelewe het) tot en met Napoleon Bonaparte (wat sonder twyfel gelewe 
heg, Jesus miskien iewers in die middel van hierdie uiterstes lê. Dat hy 
wel gelewe het kan dus met redelik min twyfel aanvaar word. Daar is ook 
sekere gebeure in sy lewe waaroor daar ook iets gesê kan word. 


Kenners noem hierdie veld van studie 'die Geskiedkundigheid van Jesus' 
en alhoewel daar onder kundiges nie eensgesindheid bestaan oor die 
gebeure van Jesus se lewe nie, moet daar ook gemeld word dat die 
gebeure wat hieronder gelys word deur al vier kanonieke evangelies 
ondersteun word en dat die gelyste gebeure nie onredelik of 
onwaatskynlik voorkom nie. 

Hierdie gebeure sou insluit: 


e dat Jesus 'n Galliër was, 

e dat sy aktiwiteit tot Galilea en Judea beperk was, 

e dat hy gedoop is deur Johannes die doper, 

e dat hy dissipels gehad het, 

e dat hy kontroversie by die Tempel veroorsaak het, 

e dat Jesus net buite Jerusalem deur die Romeine gekruisig is, 
e dat na sy dood sy dissipels aangehou het met sy boodskap 
e en dat van sy dissipels vervolg is. 


Wat die evangelie verslae van Jesus se wonderwerke en bonatuurlike 
dade betref, is hierdie die groot vurk in die pad waar die gelowige en 
ongelowige van mekaar afskeid moet neem. Die gelowige moet hierdie 
bonatuurlike verslae van Jesus goedertrou aanvaar waar die ongelowige 
meer as tevore konkrete bewyse vereis. Ons moderne samelewing en 
tegnologie is gebaseer op toetsbare stellings omdat standvastige teorie en 
idees die enigste pad vir wesenlike vordering is. Dit is daarom dat die 
skeptiese persoon hierdie riglyn verder toepas wanneer dit kom by die 
ondersoek van godsdienstige geskiedenis. 


Wat albei kante kan erken is dat hierdie persoon van Jesus, SOOS 
weergegee in die evangelies, amper al tweeduisend jaar deur omtrent 
twee biljoen mense as messias in hulle lewens aanvaar is. Die enigste 
ander persoonlikheid in menslike geskiedenis wat so 'n verreikende 
invloed op menslike handeling gehad het is waarskynlik Mohammed of 
die Boeddha. 


Nou hoe pas hierdie bespreking van Jesus se geskiedkundigheid in 
met die boek wat deur Thomas Jefferson saamgestel isp Wat Jefferson se 
boek betekenisvol maak in die soeke na die historiese Jesus is dat dit 'n 
brug vorm vir die gelowige en nie-gelowige. 


Vir die gelowige distilleer dit die filosofie van Jesus en dit maak sy 
aksies en gedagtes 'n praktiese voorbeeld om te oorweeg. Die 


bonatuurlike aspekte van Jesus se gerapporteerde lewe is nie vir enige 

Christen 'n haalbare mylpaal nie. Diegene wat sou aandring dat hulle 
deur hulle geloof wonderwerke kan verrig moet die ontnugtering ervaar 
dat hulle sulke dade nie in gekontroleerde omstandighede kan dupliseer 
nie.” Hierdie is feitlik en nie 'n opinie nie. 


Vir die nie-gelowige gee Jefferson se boek 'n insig in die Christelike 
denkproses en hoe dit Westerse ontwikkeling in die verlede en vandag 
nogsteeds beinvloed. Verder is dit 'n manier om nader aan 'n tipe 
waarheid van die historiese Jesus te kom en Jefferson se bydrae kan as 'n 
dapper stap in daardie rigting beskou word. 


In die volgende bylaag word Jefferson se lewe en sy godsdienstige 
uitkyk bespreek wat hom uiteindelik gemotiveer het om 'Die lewe en 
moraliteit van Jesus van Nasaret' saam te stel. 


n Byvoorbeeld die James Randy prys van $1 000 000 staan vir al meer as 20 jaar 


onopgeëis. Enige demonstreerbare bonatuurlike daad wat in gekontroleerde 
omstandighede uitgevoer kan word sal die prys verdien. 'n Menigte mense het 
al probeer maar was nog nooit suksesvol gewees nie. Indien 'n persoon sou 
protesteer dat wonders of bonatuurlike dade uit selfsugtige motivering 
onsuksesvol sou wees, kan die prys aan enige liefdadigheid van hulle keuse 
geskenk word. 

BYLAAG C 
DIE MORALITEIT VAN 


THOMAS JEFFERSON (1743 — 1826) 
deu E. W. de Villiers 


Daar was al so baie geskryf oor Thomas Jefferson dat geen skrywer kan 
hoop om 'n volledige skets van die man weer te gee sonder om 'n reeks 
volumes vol te maak nie. Dit sou dus nie sin maak om in die 
Supplementêre gedeelte van hierdie klein boekie so 'n onderneming van 
stapel te stuur nie. En daarom volg daar slegs 'n uiters kort opsomming 
van die hoofpunte van Jefferson se bestaan en daarna fokus hierdie 
bylaag op slegs een aspek van sy lewe: Jefferson se morele en 
godsdienstige uitkyk. 


Jefferson se bydraes tot demokrasie en regering plaas hom vierkantig 
nie net in die posisie as een van Amerika se staat-vaders nie, maar maak 
hom ook een van die mees belangrike politiese figure in menslike 
geskiedenis. Hy was vroeg in sy skolastiese lewe aan 'n klassieke onderrig 
blootgestel en word later opgelei as 'n prokureur. Hierdie agtergrond 
skoei hom om 'n meester van die pen en 'n diep denkende politikus te 
word. Hy dien as derde president van die VSA, visie-president, 
Amerikaanse minister tot Frankryk, sekretaris van die staat, goewerneur 
van Virginia en dien as lid van die Amerikaanse kongres. Hy is die hoof 
outeur van die 'Amerikaanse deklarasie van onafhanklikheid", hy oorsien 
die grootste aanwins van land in Amerika se geskiedenis (genaamd die 
Louisiana aankoop?%), stuur die Louis en Clark ekspedisie uit om die 
Noordwestelike deurgang?! te vind, outeur die statuut van Virginia vir 
godsdienstige vryheid en stig ook die universiteit van Virginia. 


20 ie 
Louisiana purchase 


21 Northwest Passage 


95 


THOMAS JEFFERSON 


Jefferson se moraliteit 

Vandag is die grootste kontroversie aangaande Thomas Jefferson se 
lewe sy standpunt ten opsigte van slawerny. Hy was inderdaad 
uitgesproke dat slawerny skadelik was vir die eienaar sowel as vir die 
slaaf. In 1778 het die Virgnia wetgewende vergadering onder sy leiding 
die invoer van slawe na die staat verban. In 1784 het hy nasionale 
wetgewing voorgestel wat slawerny sou verban in nuwe gebiede in die 
Noorde en Suide van die VSA. Hierdie voorstel is slegs met een stem 
van die hand gewys22. In 1807 het hy as president wetgewing goedgekeur 
wat Amerika verhoed het om aan internasionale slawehandel deel te 
neem.Verder was hy ook 'n voorstaander van die Franse revolusie met 
die idees van vryheid en gelykheid vir alle burgers van die land. 


In absolute teenstryd hiermee was Jefferson ook een van die grootste 
slawe eienaars in Virginia en het in sy leeftyd amper geen van sy eie slawe 
vrygelaat nie. Hy het sy prag-woning, Monticello, met slawe arbeid laat 
bou en het as president die slawe opstand in Haiti veroordeel. Hy het 
ook verder 'n handelsverbod teen die eiland se nuwe regering 
onderteken. Die teenstrydighede in sy lewe wat slawerny betref is amper 
eindeloos. 


Die Skrywer van hierdie bylaag het uit Jefferson se teenstrydige 
posisies afgelei dat hy 'n 'stadig oor die klippe' gesindheid teenoor hierdie 
kwessie gehandhaaf het en dat hy 'n geleidelike bevryding van slawe oor 
'n periode van tyd voorgestaan het. Jefferson se gesindheid kan die leser 
miskien herinner aan gedeeltes in die Afrikaner populasie voor die 1994 
Suid Afrikaanse eleksie: 


2 william Merkel, “Jefferson's Failed Anti-Slavery Proviso of 1784 and the 


Nascence of Free Soil Constitutionalism” Seton Hall Law Review, Vol. 38, 
No. 2, 2008 


http//millercenter.org/president/keyevents/jefferson 

'n vergelyking van die VSA en die RSA wat menseregte betref 

Baie Afrikaners het voor 1994 gemeen dat 'n baie geleidelike oorgang 
na 'n demokratiese stelsel die beste pad vorentoe vir Suid Afrika sou 
wees. 


Om hierdie idee te toets kan 'n persoon die geskiedenis van die VSA 
en Suid Afrika aangaande vryheid en gelykheid vergelyk. Daar moet in 
alle eerlikheid erken word dat die vergelyking van Amerika se stryd met 
slawerny en Suid Afrika se wroeging met apartheid sekerlik nie heeltemal 
'n rasionele vergelyking is nie omdat die populasie samestelling van die 
twee lande so verskil en ook omdat die gebeure deur 'n kloof in tyd en 
geografie afspeel. Die belangrike raakpunt is wel die kwessie van vryheid 
vir 'n onderdrukte segment van die populasie. Moet bevryding baie 
geleidelik of amper onmiddellik gebeur? 


In Amerika se geskiedenis het die geleidelike kamp aan die begin van 
die ernstige debat geseëvier. Oor die verloop van dekades het die situasie 
uiteindelik uitgeloop op 'n bloedige Amerikaanse burger oorlog wat 
vandag as die Noorde teen die Suide bekend staan. Slawerny is na hierdie 
konflik van kant gemaak maar ware gelykheid moes nogsteeds 'n 
honderd jaar meander voordat daar in die 1960s die menseregte revolusie 
in die Suide van die VSA plaasgevind het. Hierdie turbulente hoofstuk in 
die VSA se geskiedenis het uitgespeel teen die agtergrond van die 
Viëtnamese konflik asook die hippie era met die gevolglike skeuring in 
die populasie se opinie. Uiteindelik het die Amerikaanse suide se 
apartheidsera wette finaal gesneuwel. 


In Suid Afrika het sake natuurlik heel anders verloop. Dit is waar dat 
die oploop na die verandering in Suid Afrika amper 'n honderd jaar 
geneem het, maar die belangrike punt hier is die tipe keuse van oorgang 
nadat die blanke regering die finale besef gekry het dat daar 'n berg. van 
ongeregtigheid bestaan het wat oor die verloop van dekades ingegryn 
was in die politiese stelsel. Die oorweging van die Nasionale regering om 
toe te gee aan inteme en buitelandse druk het die gevolg gehad dat 'n 
volledig gevormde (Maar nie noodwendig perfekte) demokrasie en die 
wette wat daarmee saamloop, binne 'n half dekade verwek is. 

Die gevolgtrekking wat uit hierdie vergelyking gemaak kan word is 
dat dit wil voorkom of die pyn en onsekerheid wat met skielike 
bevryding van 'n onderdrukte segment van 'n populasie gepaard gaan en 
wat oor 'n redelike kort tydperk plaasvind, die vermeerderde bloed en 
pyn van 'n geleidelike oorgang oor 'n langer periode van baie dekades 
troef. 


Die logika van hierdie gevolgtrekking kan miskien so saamgevat 
word: Vir die onderdrukker met 'n gewete wat besef dat wat hy doen 
verkeerd is, sal hy altyd argumenteer vir 'n geleidelike oorgang vir die 
bevryding van die onderdrukte. Vir die onderdrukte kan die beloofde 
verandering eenvoudig nie gou genoeg plaasvind nie. Dit is ooglopend 
omdat die onderdrukte altyd aan die kortste ent van die ekonomies en 
politiese toutjie trek. Die feit is dat die onderdrukker alles het om te 
verloor en die onderdrukte alles het om te wen en daarom sal die 
onderdrukker altyd wil speel vir tyd. Die realiteit is wel dat hoe gouer die 
skale gebalanseer word hoe vinniger kan die gemeenskap begin bou aan 
'n blywende en regverdige gemeenskap. 


Die Jefterson Hemings polemiek 

Om terug te keer na Jefferson se ras en slawe uitkyk moet ons nou 'n 
blik gee na sy verhouding met Sally Hemings. Na die dood van Jefferson 
se vrou van elf jaar en nadat hy vir haar belowe het dat hy nie weer sou 
trou nie, het Jefferson 'n verhouding aangeknoop met een van sy vroue 
slawe genaamd Sally Hemings. Terwyl hy as Amerika se minister tot 
Frankryk gedien het, het hy haar na Frankryk laat kom. Die verhouding 
het op hierdie punt in erns begin en die gevolg was, en wat vandag 
algemeen deur historici aanvaar word, dat Jefferson die vader van al ses 
van Hemings se kinders was. Hierdie word ondersteun deur 'n reeks 
1998 DNA toetse van Hemings se nageslag asook private geskrewe 
getuienis deur kennisse en besoekers aan Jefferson se Monticello 
landgoed. 


Weens die taboe van die tyd het Jefferson nooit die verhouding met 
Hemings in die publiek erken nie. Hy het oor die algemeen Sally en haar 
kinders goed behandel en die Hemings slawe familie was die enigste van 
die Jefferson slawe families wat hy in sy leeftyd volkome bevry het. 

Die rede vir Jefferson se verhouding met Hemings was moontlik 
omdat Sally sy vrou se half-suster was. Sally het hom dus heel moontlik 
met haar genetiese herkoms sterk aan sy afgestorwe vrou laat herinner. 


Die paradoks van 'n man wat in die publiek persoonlike vryheid bo 
alles voorgestaan het, wat in teenstelling hiermee 'n groot hoeveelheid 
slawe aangehou het en wat in die geheim 'n verhouding met 'n swart slaaf 
gehad het, laat baie vandag nogsteeds hulle koppe krap. 'n Paar dinge 
moet net in perspektief gehou word: 


1. Jefferson het sy belofte aan sy vrou gehou om nie weer te trou 
nie. 

2. Hemings het weens haar biologiese herkoms hom heel 
waarskynlik sterk aan sy afgestorwe vrou herinner. 

3. Om sy verhouding met Hemings in sy eie leeftyd in die publiek 
te erken sou politiese selfmoord vir Jefferson beteken het. 

4. Jefferson sou dus nie met Hemings kon trou sonder dat die hele 
insident publieke kennis geword het nie. 

5. Die kontroversie oor die aanhouding van slawe was op daardie 
stadium in die VSA nog in sy kinderskoene en dit was slegs die 
mees vooruit-denkende individue wat tot die korrekte insig 
gekom het. 


Dit is op hierdie laaste punt waar die skrywer van hierdie bylaag wel 
vir Jefferson wil kasty. Sy komplekse rondval op die onderwerp van 
slawerny is 'n klat op 'n anders uitmuntende loopbaan. Vir 'n man wat op 
soveel sosiale onderwerpe soos 'n baas spoorsnyer die beste pad 
vorentoe kon uitken, hoekom kon hy nie die slawe boeie van sy €ie 
tydvak afskud nie? En tog wie is ons om te oordeel? Vanuit die toekoms 
lyk almal in die verlede verknog en sonder insig. 


Jefferson se godsdienstige uitkyk 

Thomas Jefferson het algemeen bekend gestaan as 'n Deis. Die term 
het in sy lewe 'n ander betekenis gehad as wat dit vandag vir ons inhou. 
Waar ons vandag Deisme identifiseer met persone wat glo dat 'n 

intelligente God slegs die heelal se skepping vermag het en wat selde of 
miskien selfs nooit inmeng nie, was die betekenis gedurende Jefferson se 
lewe heel anders. Hy het nie net in 'n God geglo wat die bal aan die rol 
gesit het nie, maar hy het ook verder geglo in elemente van die ou sowel 
as nuwe testament. Jefferson was oortuig van die bestaan van 'n plek van 
ewigdurende foltering vir moedswillige sondaars in die hiernamaals, het 
geglo in die kodes en sedes van die Bybel asook in 'n oordeelsdag. Hy 
was verder ook oortuig van die noodsaaklike skeiding van die Kerk en 
Staat. Hierdie insig het toegelaat dat die Staat die prakties en alledaagse 
probleme van die nasie kon aanpak sonder die boeie van 'n spesifieke 
godsdienstige oortuiging. 


Om die implikasies van So 'n vermenging van Staat en Kerk te 
illustreer kom ons kyk na 'n teoretiese voorbeeld. Veronderstel vir 'n 
oomblik dat Amerika vanaf hulle oorsprong as 'n protestante nasie oor 
die loop van die land se geskiedenis in 'n meerderheid Katolieke nasie 
verander het. Hierdie is nie eintlik onredelik nie omdat die immigrante 
vanuit die Europese vasteland in die laat 1800's meerendeels Katoliek 
was. 


Die gevolg sou gewees het dat indien die Amerikaanse Kerk en Staat 
vermeng was dat die Katolieke kerk se voorskrifte oor onderwerpe soos 
byvoorbeeld voorbehoedmiddels oorweeg en eerbiedig sou moes word. 
In die Katolieke kerk word die gebruik van voorbehoedmiddels tot 
vandag toe nog streng veroordeel. Hierdie verbanning op 
voorbehoedmiddels sou Amerika se populasie laat ontplof het met 'n 
dienooreenkomstige verlaging in lewens standaarde. Vrouens wat weens 
mediese redes 'n gesondheidsrisiko met swangerskap ondervind het sou 
dan geen praktiese manier gehad het om hulself teen swangerskap te 
beskerm nie, behalwe vir totale seksuele onthouding. Seksueel 
oordraagbare siektes sou ook baie meer volop gewees het. Die lys van 
probleme kring baie verder uit as wat in hierdie kort illustrasie genoem 
kan word. 


Om die probleem van Kerklike inmenging met die Staat so bietjie 
verder tuis te bring kan daar ook die voorbeeld van die vroeë 


teenkanting van die Katolieke kerk teen siekte inenting gelys word. Die 

kerk se opinie was dat siektes soos Polio die uitwerking van God se wil 
was en dat enige poging tot inmenging dus sou faal. Dit was eers na 'n 
hele klompie jare waartydens statistiek bewys het dat inenting 
kindersiektes soos Polio effektief verhoed het, dat die Katolieke kerk 
hulle standpunt verander het. 


Dan is daar ook die historiese neiging van die Katolieke kerk om 
diktators te ondersteun. Sien byvoorbeeld die Katolieke kerk se 
ondersteuning van die Nazi regering van Hitler asook die fascistiese 
regering van Mussolini en die Spaanse Franco. Die kerk se posisie spruit 
voort uit hulle ondersteuning van die 'goddelike reg van Konings??? wat 
hulle aflei uit hulle interpretasie van die Bybel. 


Die punte wat hierbo gelys word is geensins omvattend nie en is ook 
nie bedoel om die Katolieke kerk alleen uit te sonder nie. Hierdie word 
slegs as illustrasie gebruik om uit te wys wat die moontlike implikasies is 
indien erige Kerk of godsdiens met die organe van die Staat sou vermeng. 
As 'n hedendaagse voorbeeld van hierdie situasie sien die huidige 
teokratiese regering van lran en die implikasies op die populasie se 
persoonlike vryheid. Die feit is Amerika en die hele wêreld sou 'n baie 
ander plek gewees het indien die staat-vaders van die VSA toegelaat het 
dat Kerk en Staat vermeng het. 


Nou alhoewel Jefferson die vermenging van Kerk en Staat 
teengestaan het, het hy terselfdertyd ook aangedring op absolute 
godsdiens vryheid vir alle landsburgers. Dit het beteken dat alhoewel 
Kerke nie in die regering se sake toegelaat was nie, elke landsburger die 
vryheid en reg verkry het om enige god of gode van hulle eie keuse te 
aanbid. Hierdie twee gekoppelde idees gee die maksimum geestelike 
vryheid vir die individu en verseker hierdie vryheid omdat die Staat 
neutraal bly teenoor alle landsburgers. Wanneer ons vandag daaroor 
nadink is dit vir ons ooglopend dat hierdie twee idees logies saam gespan 
moet word maar vir enige persoon in die 18de eeu was dit inderdaad 'n 


3 The divine right of kings 


101 


THOMAS JEFFERSON 
groot sprong om by hierdie verhelderde standpunt uit te kom. 


Jefferson se godsdienstige uitkyk was vir sy tyd redelik uniek gewees. 
Soos hy self daaroor geskryf het: “Jy sê dat jy 'n Calvinis is. Ek is nie. Ek 
is 'n sekte by myself, so vêr as wat ek weet.”24 Soos voorheen vermeld 
was Jefferson deur deisme beinvloed en dit tree na vore in sy formele 
geskrewe werk. As voorbeeld verwys hy na die “natuur se God” in die 
'deklarasie van onafhanklikheid', 'n tipiese deisme. Hy was ook 'n 
unitariër wat beteken dat hy nie geglo het in 'n drie-eenheid nie. Hy het 
daarom weggeskram van die wonderwerke van Jesus in die nuwe 
testament en dit het sy beskouing van Jesus so beinvloed dat hy besluit 
om die evangelie verhaal van Jesus van voor af saam te stel. Hy het 'n 
groot tespek vir Jesus se filosofie gehad en het Christen moraliteit as 
verhewe beskou. 


Die samestelling van die boek 'die lewe en moraliteit van Jesus van 
Nasaret" het Jefferson baie persoonlik gehou. Hy het plek plek daarna 
verwys maar het nooit persoonlik kopieë van die boek laat versprei nie. 
Volgens hom het hy self daagliks uit die boek gelees omdat dit vir hom 
die mees sinvolle weergawe van die lewe van Jesus gereflekteer het. Slegs 
na sy dood is die boek ontdek en later aan die publiek versprei. 


Jefferson was 'n man van teenstrydighede asook van uitsonderlike 
insig. Bekwaam as skrywer en denker het hy nie net die politiek van sy 
vaderland beinvloed nie, maar sy politiese idees oor vryheid en wat 
daardie betekenis vir hom ingehou het, het oor die verloop van tyd 
versprei na die uithoeke van die aarde. Of ons hom prys of hom oordeel 
moet daar erken word dat hy 'n blywende impak gemaak het. 

BYLAAG D 
AFRIKAANSE VERTALING NOTAS 


Vir hierdie Afrikaanse vertaling van “die lewe en moraliteit van Jesus van 
Nasaret” is die Engelse elektroniese teks afkomstig van die Alderman 
Biblioteek, nommer BS$2549.J3 1904a kopie nommer 4 gebruik. Hierdie 
kopie het vier kolomme. Die eerste twee kolomme is Grieks en Latyn 
waar die laaste twee kolomme Frans en Engels is. Vir die Engelse kolom 
is die Koning James Weergawe gebruik en dit is vanaf hierdie kolom dat 
die Afrikaanse vertaling gepoog is. 


Die eerste stap was 'n vers vir vers vergelyking met die 1953 
Afrikaanse vertaling van die Bybel. Die verse is dan presies op dieselfde 
plekke gesny net soos Thomas Jefferson dit geredigeer het. Die tweede 
stap was 'n vergelyking van die Engelse taalgebruik met die Afrikaanse 
taalgebruik om te verseker dat dit ooreenstem. Die finale stap was 'n 
modernisering van geringe sinsnedes en die bylas van voetnotas om die 
teks so duidelik verstaanbaar as moontlik te maak. 


Die hoofstuk titels en onderafdeling titels is in die Afrikaanse 
weergawe bygelas vir maklike verwysing. In die Afrikaanse weergawe is 
die vers nommers verwyder sodat die verslag 'n meer natuurlike vorm 
aanneem. 


E. W.DE VILLIERS 
2014 

